Kannada-LLM-Labs/Wikipedia-Kn huggingface dataset:
ಕನೀಜ಼್ ಫಾತಿಮಾ

ಕನೀಜ಼್ ಫಾತಿಮಾ () ಒಬ್ಬ ಭಾರತೀಯ ರಾಜಕಾರಣಿ. ಇವರು ಕರ್ನಾಟಕ ವಿಧಾನಸಭೆಯ ಗುಲ್ಬರ್ಗಾ ಉತ್ತರ ಕ್ಷೇತ್ರದಿಂದ ೨ ಬಾರಿ ಶಾಸಕಿಯಾಗಿದ್ದಾರೆ.    ಇವರು ಮಾಜಿ ಸಚಿವ, ದಿವಂಗತ ಕಮರ್-ಉಲ್-ಇಸ್ಲಾಂ ಅವರ ಪತ್ನಿ. ಕಮರ್-ಉಲ್-ಇಸ್ಲಾಂ ಅವರು ೨೦೧೩ ರಲ್ಲಿ ಅದೇ ಕ್ಷೇತ್ರದಿಂದ ಶಾಸಕರಾಗಿದ್ದರು.

ಕ್ಷೇತ್ರ 
ಇವರು ಕರ್ನಾಟಕ ವಿಧಾನಸಭೆಯ ಗುಲ್ಬರ್ಗಾ ಉತ್ತರ (ವಿಧಾನ ಸಭಾ ಕ್ಷೇತ್ರ)ವನ್ನು ಪ್ರತಿನಿಧಿಸುತ್ತಾರೆ.

ರಾಜಕೀಯ ಜೀವನ 
ಫಾತಿಮಾ ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್ (ಐಎನ್‌ಸಿ)  ಪಕ್ಷದ ಸದಸ್ಯೆ. ಡಾ ಕಮರ್ ಉಲ್ ಇಸ್ಲಾಂ ನಿಧನದ ನಂತರ, ಫಾತಿಮಾ ಅವರು ಸ್ಪರ್ಧಿಸಲು ಆರಂಭದಲ್ಲಿ ನಿರಾಕರಿಸಿದ್ದರು. ಆದರೆ ಸಿದ್ದರಾಮಯ್ಯ, ಮಲ್ಲಿಕಾರ್ಜುನ ಖರ್ಗೆ ಮತ್ತು ಜಿ.ಪರಮೇಶ್ವರ್ ಮುಂತಾದವರು ಅವರ ಮನವೊಲಿಸಿದರು.  ಅಲ್ಲದೆ ಎಲ್ಲ ಸಮುದಾಯಗಳ ಜನರು ಆಕೆಯನ್ನು ಸ್ಪರ್ಧಿಸುವಂತೆ ಮನವೊಲಿಸಿದರು. ಕಾಂಗ್ರೆಸ್ ಶಾಸಕ ಪ್ರಿಯಾಂಕ್ ಖರ್ಗೆ, ಶಾಸಕ ಅಜಯ್ ಸಿಂಗ್, ವಹೇದ್ ಅಲಿ ಫತೇಖಾನಿ, ಬಾಬಾ ನಜರ್ ಮಹಮ್ಮದ್ ಖಾನ್, ಎಚ್‌ಕೆಇ ಮಾಜಿ ಅಧ್ಯಕ್ಷ ಬಸವರಾಜ ಭೀಮಳ್ಳಿ ಮೊದಲಾದ ಗುಲ್ಬರ್ಗದ ಹಲವು ಮುಖಂಡರು ಬೆಂಬಲಿಸಿ, ಅನುಕಂಪಕ್ಕಿಂತ ಹೆಚ್ಚಾಗಿ ಪತಿ ಕಮರ್-ಉಲ್-ಇಸ್ಲಾಂ ಅವರ ಕೊಡುಗೆಯನ್ನು ಎತ್ತಿ ಹಿಡಿದು ಚುನಾವಣಾ ಪ್ರಚಾರ ನಡೆಸಿದರು. ಚುನಾವಣೆಯಲ್ಲಿ ಜೆಡಿ(ಎಸ್‌)ನ ನಾಸಿರ್ ಹುಸೇನ್ ಉಸ್ತಾದ್ ಮತ್ತು ಬಿಜೆಪಿಯ ಚಂದ್ರಕಾಂತ್ ಪಾಟೀಲ್ ವಿರುದ್ಧ ೫,೯೪೦ ಮತಗಳಿಂದ ಗೆದ್ದರು.

ಸಿಎಎ ಪ್ರತಿಭಟನೆ 
ಪೌರತ್ವ ತಿದ್ದುಪಡಿ ಕಾಯ್ದೆ (ಸಿಎಎ) ವಿರೋಧಿಸಿ ಕಲಬುರಗಿ ಪಟ್ಟಣದಲ್ಲಿ ಉತ್ತರ ಕರ್ನಾಟಕದಲ್ಲೇ ಅತಿ ದೊಡ್ಡ ಪ್ರತಿಭಟನೆ ನಡೆಯಿತು. ಸುಮಾರು ೧೫,೦೦೦ ಜನರು ಪ್ರತಿಭಟನಾ ಮೆರವಣಿಗೆಗೆ ಸೇರಿದ್ದರು. ರಾಜ್ಯದ ಮೇಲೆ ವಿಧಿಸಲಾದ ಸೆಕ್ಷನ್ ೧೪೪ ಅಧಿಸೂಚನೆಯನ್ನು ಧಿಕ್ಕರಿಸಿ ಹೊರಬಂದರು. ಶಾಸಕಿ ಕನೀಜ್ ಫಾತಿಮಾ ಅವರು ನಾಗರಿಕರನ್ನು ಒಟ್ಟುಸೇರಿಸುವಲ್ಲಿ ಪ್ರಮುಖ ಶಕ್ತಿಯಾಗಿದ್ದರು. ಎಲ್ಲಾ ಸ್ಥಳೀಯ ಕಾಂಗ್ರೆಸ್ ಕಾರ್ಪೊರೇಟರ್‌ಗಳು ಕೂಡ ಪ್ರತಿಭಟನೆಗೆ ಬೆಂಬಲ ವ್ಯಕ್ತಪಡಿಸಿದರು.

ಪಡೆದ ಹುದ್ದೆಗಳು

ವಿವಾದ 
ಫಾತಿಮಾ ಅವರು ಗುಲ್ಬರ್ಗ ಬಳಿ ೨೨ ಎಕರೆ ಕೃಷಿ ಭೂಮಿ ಖರೀದಿಸಿದ್ದರು. ಈ ಖರೀದಿಯಲ್ಲಿ ಅಕ್ರಮ ನಡೆದಿದೆ ಹಾಗೂ ಕರ್ನಾಟಕ ಭೂಸುಧಾರಣಾ ಕಾಯ್ದೆ ೧೯೬೧ರ ಉಲ್ಲಂಘನೆಯಾಗಿದೆ ಎಂದು ಆರೋಪಿಸಿ ಮಾಜಿ ಸಚಿವ ಎಸ್.ಕೆ.ಕಾಂತಾ ದೂರು ದಾಖಲಿಸಿದ್ದರು. ಈ ಕಾಯಿದೆಯು ಕೃಷಿಕರನ್ನು ಹೊರತುಪಡಿಸಿ ಬೇರೆ ಯಾವುದೇ ವ್ಯಕ್ತಿಯಿಂದ ಕೃಷಿ ಭೂಮಿಯನ್ನು ಖರೀದಿಸುವುದನ್ನು ನಿಷೇಧಿಸುತ್ತದೆ. ಗುಲ್ಬರ್ಗ ತಹಶೀಲ್ದಾರ್ ಅವರು ಸಹಾಯಕ ಆಯುಕ್ತರಿಗೆ ನೀಡಿದ ವರದಿಯಲ್ಲಿ ಕಮರ್ ಉಲ್ ಇಸ್ಲಾಂ ಶಾಲೆಗಳನ್ನು ನಡೆಸುತ್ತಿದ್ದಾರೆ ಮತ್ತು ವಾಣಿಜ್ಯ ಸಂಕೀರ್ಣಗಳನ್ನು ಹೊಂದಿದ್ದಾರೆ.  ಆದ್ದರಿಂದ ಫಾತಿಮಾ ಅವರ ವಾರ್ಷಿಕ ಆದಾಯವು ಎರಡು ಲಕ್ಷ ರೂ. ಆಗಿದೆ. ಕರ್ನಾಟಕ ಭೂಸುಧಾರಣಾ ಕಾಯ್ದೆಯ ನಿಬಂಧನೆಗಳನ್ನು ಖರೀದಿದಾರರು ಉಲ್ಲಂಘಿಸಿದ್ದಾರೆ ಎಂದು ಗಮನಿಸಿದ ಸಹಾಯಕ ಆಯುಕ್ತರು ಫಾತಿಮಾ ಅವರ ಜಮೀನು ಖರೀದಿಯನ್ನು ಬದಿಗಿಟ್ಟರು. ಭೂಮಿಯನ್ನು ಸ್ವಾಧೀನಪಡಿಸಿಕೊಳ್ಳಲು ಮತ್ತು ಕರ್ನಾಟಕ ಸರ್ಕಾರವನ್ನು ಭೂಮಿಯ ಮಾಲೀಕ ಎಂದು ನಮೂದಿಸುವಂತೆ ಅವರು ತಹಶೀಲ್ದಾರ್‌ಗೆ ಸೂಚಿಸಿದ್ದಾರೆ.

ಉಲ್ಲೇಖಗಳು 

೧೯೫೯ ಜನನ
ಜೀವಂತ ವ್ಯಕ್ತಿಗಳು
ವಿಕಿಪೀಡಿಯ ಅನುವಾದ ಶಿಬಿರ ಲೇಖನ
ರಾಜಕಾರಣಿಗಳು
ರಾಜಕೀಯ
ಶಾಸಕರು
ಮನೀಶಾ ಗುಲ್ಯಾನಿ

ಮನೀಶಾ ಗುಲ್ಯಾನಿ ( ಹಿಂದಿ : मनीषा गुलयानी) ಭಾರತದ ಕಥಕ್ ನೃತ್ಯಗಾರ್ತಿ .  ಅವರು ಪಂಡಿತ್ ಗಿರ್ಧಾರಿ ಮಹಾರಾಜ್ ಮತ್ತು ಗುರು ಪ್ರೇರಣಾ ಶ್ರೀಮಾಲಿ ಅವರ ಮಾರ್ಗದರ್ಶನದಲ್ಲಿ  ತರಬೇತಿಯನ್ನು ತೆಗೆದುಕೊಳ್ಳುತ್ತಿದ್ದಾರೆ. ಅಬ್ರಾಡ್‌ನ ಐಸಿಸಿ ಕೇಂದ್ರಗಳಿಗೆ ಐಸಿಸಿಆರ್ ಕಥಕ್ ಕಲಾವಿದೆ      ಹಾಗೂ ನೃತ್ಯ ಶಿಕ್ಷಕಿಯಾಗಿ   ವಿವಿಧ ಪ್ರಖ್ಯಾತ ವೇದಿಕೆಗಳಲ್ಲಿ ಕಲೆಯನ್ನು ಪ್ರದರ್ಶಿಸುತ್ತಿದ್ದಾರೆ.

ಆರಂಭಿಕ ಜೀವನ 
ಮನೀಶಾ ಹುಟ್ಟಿ ಬೆಳೆದದ್ದು  ಭಾರತದ ಜೈಪುರದಲ್ಲಿ. ಆಕೆ ತನ್ನ ಏಳನೇ ವಯಸ್ಸಿನಲ್ಲಿ   ತರಬೇತಿಯನ್ನು  ಜೈಪುರ ಕಥಕ್ ಕೇಂದ್ರದಲ್ಲಿ ಪ್ರಾರಂಭಿಸಿದರು.

ವೃತ್ತಿ 
ಅವರು ಭಾರತೀಯ ಶಾಸ್ತ್ರೀಯ ಸಂಗೀತ ಮತ್ತು ನೃತ್ಯ ಕ್ಷೇತ್ರದಲ್ಲಿ ಸಂಶೋಧನಾ ಲೇಖನಗಳನ್ನು ಪ್ರಸ್ತುತಪಡಿಸಿದ್ದಾರೆ ಮತ್ತು ಅಮಿಟಿ ಯೂನಿವರ್ಸಿಟಿ ಜೈಪುರದಲ್ಲಿ ಹೆಚ್‌ಓಡಿ ಆಗಿ ಪ್ರದರ್ಶನ ಕಲೆಗಳ ವಿಭಾಗದ ಅಧ್ಯಕ್ಷರಾಗಿದ್ದಾರೆ. ಅವರ ಕಥಕ್ ವಾಚನಗೋಷ್ಠಿಗಳು ರಾಷ್ಟ್ರೀಯವಾಗಿ ಹಾಗೂ ಅಂತರಾಷ್ಟ್ರೀಯ ಬಾಲಿ ಸ್ಪಿರಿಟ್ ಫೆಸ್ಟಿವಲ್, ಸಿಲ್ಕ್ ರೋಡ್ಸ್ ಪ್ರಾಜೆಕ್ಟ್ ವೆನಿಸ್,  ಚೀನಾದ ನ್ಯಾನಿಂಗ್ ಇಂಟರ್ನ್ಯಾಷನಲ್ ಫೆಸ್ಟಿವಲ್, ನೈಜೀರಿಯಾದ ಟ್ರುಫೆಸ್ಟಾ ಇಂಟರ್ನ್ಯಾಷನಲ್ ಡ್ಯಾನ್ಸ್ ಫೆಸ್ಟಿವಲ್ ,ಯುರೋಪ್  ಕಲ್ಚರಲ್ , ಓಎಮ್‌ಐ & ಹೈ ಪಾಯಿಂಟ್ ಯೂನಿವರ್ಸಿಟಿ ಯುಎಸ್‌ಎ, ಕಥಕ್ ಮತ್ತು ಸಂಗೀತ ಉತ್ಸವಗಳನ್ನು ಒಳಗೊಂಡಿದೆ. 

ಭಾರತದಲ್ಲಿ ಅವರು ರಾಜಸ್ಥಾನದ ಡೆಲ್ಫಿಕ್ ಕೌನ್ಸಿಲ್‌ನ ಸಂಸ್ಥಾಪಕ ಕಾರ್ಯಕಾರಿ ಸದಸ್ಯರಲ್ಲಿ ಒಬ್ಬರು. ಅವರು ವಾರ್ಷಿಕವಾಗಿ ಆಯೋಜಿಸಲಾದ ಭಾರತೀಯ
ಶಾಸ್ತ್ರೀಯ ನೃತ್ಯ ಉತ್ಸವ ತಿರಕ್ ಉತ್ಸವದ ಮೇಲ್ವಿಚಾರಕರಾಗಿದ್ದಾರೆ.

ವೈಯಕ್ತಿಕ ಜೀವನ 
ಮನೀಶಾ  ಹಿಂದಿ ಕಾದಂಬರಿ ಬರಹಗಾರ ಲೋಕೇಶ್ ಗುಲ್ಯಾನಿ ಅವರನ್ನು ವಿವಾಹವಾಗಿದ್ದಾರೆ.

ಉಲ್ಲೇಖಗಳು 

 

ವಿಕಿಪೀಡಿಯ ಅನುವಾದ ಶಿಬಿರ ಲೇಖನ
ನೃತ್ಯ ಕಲಾವಿದರು
ಮೆಥಿಲ್ ದೇವಿಕಾ

ಮೆಥಿಲ್ ದೇವಿಕಾ (ಜನನ ೧೯೭೬ )  ಭಾರತೀಯ ಶಾಸ್ತ್ರೀಯ ನೃತ್ಯಗಾರ್ತಿ ಮತ್ತು ಸಂಶೋಧನಾ ಮೇಲ್ವಿಚಾರಕಿ.  ಇವರು  ಪ್ರಸ್ತುತ ಇಸ್ರೋದ ಇಂಡಿಯನ್ ಇನ್‌ಸ್ಟಿಟ್ಯೂಟ್ ಆಫ್ ಸ್ಪೇಸ್ ಸೈನ್ಸಸ್ ಅಂಡ್ ಟೆಕ್ನಾಲಜೀಸ್‌ನಲ್ಲಿ ಪೋಸ್ಟ್ ಡಾಕ್ಟರಲ್ ಫೆಲೋಶಿಪ್ ಮಾಡುತ್ತಿದ್ದು, ತಮ್ಮ ಕಲ್ಪನೆಯ ಆರ್ಟ್ಸ್-ಇಂಟಿಗ್ರೇಟೆಡ್-ಅಡ್ವಾನ್ಸ್-ಸೈನ್ಸ್ ಪ್ರಾಜೆಕ್ಟ್‌ನಲ್ಲಿ ಕೆಲಸ ಮಾಡುತ್ತಿದ್ದಾರೆ.  'ಟೆಂಪಲ್ ಟೆರೈನ್ ಆಸ್ ಎ ನ್ಯೂ ಪರ್ಫಾರ್ಮೆನ್ಸ್ ಸ್ಪೇಸ್ ಫಾರ್ ದಿ ವುಮನ್ ಡ್ಯಾನ್ಸರ್: ಎ ಸ್ಟಡಿ ಆನ್ ದಿ ಮಾಡರ್ನ್ ವುಮನ್ ಇನ್‌ವೆಂಟ್ಸ್ ಇನ್ ಎಸೊಟೆರಿಕ್ ಸ್ಪೇಸಸ್' ಕುರಿತು ಸಂಶೋಧನೆ ನಡೆಸಿದ್ದಕ್ಕಾಗಿ ಕೇರಳ ಮುಖ್ಯಮಂತ್ರಿಯವರ ನವ ಕೇರಳ ಪೋಸ್ಟ್ ಡಾಕ್ಟರಲ್ ಫೆಲೋಶಿಪ್, ೨೦೨೩ ಅನ್ನು ಸಹ ಪಡೆದುಕೊಂಡಿದ್ದಾರೆ. 

೨೦೨೩ ರಲ್ಲಿ ತಿರುವನಂತಪುರಂನಲ್ಲಿ ನಡೆದ ಇಂಡಿಯಾ ಟುಡೆ ಕಾನ್ಕ್ಲೇವ್ (ದಕ್ಷಿಣ)ನಲ್ಲಿ ದೇವಿಕಾ ಅವರು ಭಾಷಣಕಾರರಾಗಿದ್ದರು.

ಶಿಕ್ಷಣ 
ದೇವಿಕಾ ಅವರು ೨೦೧೪ ರಲ್ಲಿ ತಮಿಳುನಾಡಿನ ಭಾರತಿದಾಸನ್ ವಿಶ್ವವಿದ್ಯಾನಿಲಯದಿಂದ ಮೋಹಿನಿಯಾಟ್ಟಂ ವಿಷಯದಲ್ಲಿ ತಮ್ಮ ಪಿಹೆಚ್‌ಡಿ ಅನ್ನು ಪೂರ್ಣಗೊಳಿಸಿದರು.  ಅವರು ಪಶ್ಚಿಮ ಬಂಗಾಳದ ಕೋಲ್ಕತ್ತಾದ ರವೀಂದ್ರ ಭಾರತಿ ವಿಶ್ವವಿದ್ಯಾಲಯದಿಂದ ಪ್ರದರ್ಶನ ಕಲೆಯಲ್ಲಿ ಎಂಎ ಮತ್ತು ಮದ್ರಾಸ್ ವಿಶ್ವವಿದ್ಯಾಲಯದಿಂದ ಎಂಬಿಎ (ಪ್ರಥಮ ಶ್ರೇಣಿ) ಪಡೆದಿದ್ದಾರೆ. 

ಇವರು ಖಜುರಾಹೊ ಅಂತರಾಷ್ಟ್ರೀಯ ಉತ್ಸವ ಸೇರಿದಂತೆ ಭಾರತದ ಅನೇಕ ನೃತ್ಯ ಉತ್ಸವಗಳಲ್ಲಿ  ಏಕವ್ಯಕ್ತಿ ಪ್ರದರ್ಶನಗಳನ್ನು ನೀಡಿದ್ದಾರೆ. 

ಇವರು ಮದ್ರಾಸ್ ಮ್ಯೂಸಿಕ್ ಅಕಾಡೆಮಿ,  ಮುದ್ರಾ ಉತ್ಸವ  ಮತ್ತು ನಿಶಾಗಂಧಿ ನೃತ್ಯ ಉತ್ಸವದಲ್ಲಿ ಪ್ರದರ್ಶನ ನೀಡಿದ್ದಾರೆ.  ಇಷ್ಟು ಮಾತ್ರವಲ್ಲದೆ  ಬೋಸ್ಟನ್,  ನ್ಯೂಯಾರ್ಕ್, ಟೆಕ್ಸಾಸ್, ಫಿಲಡೆಲ್ಫಿಯಾ, ಲಾವೋಸ್,  ಚಿಯಾಂಗ್ ಮಾಯ್,  ಸಿಡ್ನಿ ಮತ್ತು ಮೆಲ್ಬೋರ್ನ್‌ಗಳಲ್ಲಿ ಪ್ರದರ್ಶನ ನೀಡಿದ್ದಾರೆ.

ದಾಖಲೀಕರಣ 
೨೦೧೮ ರಲ್ಲಿ, ದೇವಿಕಾ ಅವರು ಸರ್ಪತತ್ವಂ ಅಥವಾ ದಿ ಸರ್ಪೆಂಟ್ ವಿಸ್ಡಮ್ ಎಂಬ ಕಿರು ಸಾಕ್ಷ್ಯಚಿತ್ರವನ್ನು ನಿರ್ಮಿಸಿದರು. ಇವರು ಸಂಗೀತಕ್ಕೆ ಸಾಹಿತ್ಯವನ್ನು ಹೊಂದಿಸಿ , ಅದಕ್ಕೆ ನೃತ್ಯ ಸಂಯೋಜಿಸಿ ಮತ್ತು ನೃತ್ಯವನ್ನು ಪ್ರದರ್ಶಿಸಿದರು. ಇದರ ಸಹ-ನಿರ್ದೇಶಕಿ ಮತ್ತು ಸಹ-ನಿರ್ಮಾಪಕರಾಗಿ ಸಹ ಸೇವೆ ಸಲ್ಲಿಸಿದ್ದರು.  ಈ ಚಲನಚಿತ್ರವು ೨೦೧೮ರಲ್ಲಿ ಆಸ್ಕರ್‌ನ ವಿವಾದಗಳ ಪಟ್ಟಿಗೆ ಮತ ಹಾಕಲಾಯಿತು  ಇದು ಪ್ರೆಸ್ಟೀಜ್ ಥಿಯೇಟರ್ಸ್, ಎಲ್‌ಎ ನಲ್ಲಿ ಪ್ರಥಮ ಪ್ರದರ್ಶನಗೊಂಡಿತು ಮತ್ತು ವಿವಿಧ ಅಂತಾರಾಷ್ಟ್ರೀಯ ಚಿತ್ರಮಂದಿರಗಳಲ್ಲಿಯೂ ಸಹ ಪ್ರದರ್ಶಿಸಲಾಯಿತು. ಪುಣೆಯ ಎನ್‌ಎಫ್‌ಎಐನಲ್ಲಿ ಇದು ಆರಂಭಿಕ ಚಿತ್ರವೂ ಆಗಿತ್ತು. ಸಂಪ್ರದಾಯ ಡ್ಯಾನ್ಸ್ ಕಂಪನಿಯಿಂದ ನಿಯೋಜಿಸಲ್ಪಟ್ಟ ಅವರ ಇತ್ತೀಚಿನ ಕೃತಿ ಅಹಲ್ಯಾ ಮೇ ೨೦೨೧ ರಲ್ಲಿ ವಿಶ್ವ ಪ್ರಥಮ ಪ್ರದರ್ಶನ ಮಾಡಲಾಯಿತು. ಇದು ಕೋವಿಡ್ ಲಾಕ್‌ಡೌನ್ ಸಮಯದಲ್ಲಿ ಮಾಡಿದ ಏಕಾಂತತೆಯಲ್ಲಿನ ಪ್ರತಿಬಿಂಬಗಳನ್ನು ಆಧರಿಸಿದೆ ಮತ್ತು ಸ್ವತಃ ಸಂಯೋಜಿಸಿದ ಸಂಗೀತ ಮತ್ತು ನೃತ್ಯವನ್ನು ಆಧರಿಸಿದೆ.

ಪ್ರಶಸ್ತಿಗಳು 
ದೇವಿಕಾ ಅವರ ಆರ್ಕೈವಲ್ ಚಲನಚಿತ್ರವು ೨೦೧೮ ರ ಆಸ್ಕರ್ ಪ್ರಶಸ್ತಿ ವಿವಾದಗಳ ಪಟ್ಟಿಗೆ ಮತ ಹಾಕಲಾಯಿತು.   ಇವರು ಎರಡು ರಾಷ್ಟ್ರೀಯ ಪ್ರಶಸ್ತಿಗಳನ್ನು ಗೆದ್ದಿದ್ದಾರೆ (ಮೋಹಿನಿಯಾಟ್ಟಂ ೨೦೦೭  ಗಾಗಿ ಉಸ್ತಾದ್ ಬಿಸ್ಮಿಲ್ಲಾ ಯುವ ಪುರಸ್ಕಾರ ಮತ್ತು ೨೦೧೦ ರಲ್ಲಿ ಒರಿಸ್ಸಾ ಸಚಿವರಿಂದ ದೇವದಾಸಿ ಪ್ರಶಸ್ತಿ  ). ಇವರು ರಾಜ್ಯ ಗೌರವ ಕ್ಷೇತ್ರಕಲಾ ಅಕಾಡೆಮಿ ಪ್ರಶಸ್ತಿ ೨೦೨೦  ಮತ್ತು ಕೇರಳ ಸಂಗೀತ ನಾಟಕ ಅಕಾಡೆಮಿ ಪ್ರಶಸ್ತಿ ೨೦೧೧   ಪಡೆದರು.

ಇವರು ೨೦೧೬ ರಲ್ಲಿ ಮದ್ರಾಸ್ ಮ್ಯೂಸಿಕ್ ಅಕಾಡೆಮಿಯಿಂದ ಮಿಡ್-ಇಯರ್ ಫೆಸ್ಟ್‌ನ ಅತ್ಯುತ್ತಮ ನೃತ್ಯಗಾರ್ತಿ ಪ್ರಶಸ್ತಿಯನ್ನು ಪಡೆದರು  ಅವರು ೨೦೧೦ರಲ್ಲಿ SPIC-MACAY (ಯುವಕರಲ್ಲಿ ಭಾರತೀಯ ಶಾಸ್ತ್ರೀಯ ಸಂಗೀತ ಮತ್ತು ಸಂಸ್ಕೃತಿಯ ಪ್ರಚಾರಕ್ಕಾಗಿ ಸೊಸೈಟಿ) ಗೆ ಸೇರ್ಪಡೆಗೊಂಡರು.   ಇವರು ಇಂಡಿಯನ್ ಕೌನ್ಸಿಲ್ ಫಾರ್ ಕಲ್ಚರಲ್ ರಿಲೇಶನ್ಸ್, ದೆಹಲಿ ಯಲ್ಲಿ ಮೋಹಿನಿಯಾಟ್ಟಂಗಾಗಿ ಎಂಪಾನೆಲ್ ಕಲಾವಿದರಾಗಿದ್ದಾರೆ.ಇವರು ೨೦೨೨ ರಲ್ಲಿ   ದಕ್ಷಿಣಾಮೂರ್ತಿ ಪುರಸ್ಕಾರವನ್ನು, ಪಂಡಿತ್ ಶ್ರೀ ಹರಿಪ್ರಸಾದ್ ಚೌರಾಸಿಯಾ ಮತ್ತು ಶ್ರೀ ಶಿವಮಣಿ ಅವರೊಂದಿಗೆ  ಪಡೆದರು.

ಉಲ್ಲೇಖಗಳು

ಬಾಹ್ಯ ಕೊಂಡಿಗಳು 

 ಮೆಥಿಲ್ ದೇವಿಕಾ ಅವರ ಮೋಹಿನಿಯಾಟ್ಟಂ ಕುರಿತು ಲೇಖನ
    

 

ವಿಕಿಪೀಡಿಯ ಅನುವಾದ ಶಿಬಿರ ಲೇಖನ
ನೃತ್ಯ ಕಲಾವಿದರು
ಲಕ್ಷ್ಮೀಪ್ರಿಯಾ ಮೊಹಾಪಾತ್ರ

ಲಕ್ಷ್ಮೀಪ್ರಿಯಾ ಮೊಹಾಪಾತ್ರ (ಜನನ ೧೯೨೮ - ಮರಣ ೨೦ ಮಾರ್ಚ್ ೨೦೨೧) ಇವರು ಒಬ್ಬ ಭಾರತೀಯ ಶಾಸ್ತ್ರೀಯ ನೃತ್ಯಗಾರ್ತಿ. ವೇದಿಕೆಯಲ್ಲಿ ಮತ್ತು ಚಲನಚಿತ್ರಗಳಲ್ಲಿ ಒಡಿಸ್ಸಿ ನೃತ್ಯವನ್ನು ಪ್ರದರ್ಶಿಸುತ್ತಿದ್ದರು. ಆಕೆಯ ಪತಿ, ಕೇಲುಚರಣ್ ಮೊಹಾಪಾತ್ರ ಜೊತೆಗೆ ಅವರು ೧೯೪೦ ಮತ್ತು ೫೦ರ ದಶಕಗಳಲ್ಲಿ ಭಾರತದಲ್ಲಿ ಒಡಿಸ್ಸಿ ನೃತ್ಯವನ್ನು ಪುನರುಜ್ಜೀವನಗೊಳಿಸಿದ ಕೀರ್ತಿಗೆ ಪಾತ್ರರಾಗಿದ್ದಾರೆ.

ವೃತ್ತಿ 
ಮೊಹಾಪಾತ್ರ ಅವರು ಒಡಿಶಾದ ಖುರ್ದಾದಲ್ಲಿ ಜನಿಸಿದರು.  ಅವರು ತಮ್ಮ ತಾಯಿ, ನಟಿ ಮತ್ತು ನೃತ್ಯಗಾರ್ತಿ ತುಳಸಿ ದೇವಿ ಅವರಿಂದ ನೃತ್ಯವನ್ನು ಕಲಿತರು. ಏಳನೇ ವಯಸ್ಸಿನಲ್ಲಿ, ಅವರು ಒಡಿಶಾದ ಪುರಿಯಲ್ಲಿರುವ ಅನ್ನಪೂರ್ಣ ಥಿಯೇಟರ್‌ನಲ್ಲಿ ಪ್ರದರ್ಶನ ನೀಡಲು ಪ್ರಾರಂಭಿಸಿದರು. ೧೭ ನೇ ವಯಸ್ಸಿನಲ್ಲಿ ಅವರ ಸ್ಟಾರ್ ಪ್ರದರ್ಶಕರಾಗಿದ್ದರು. ಅವರ ಪ್ರದರ್ಶನಗಳು ದೊಡ್ಡ ಜನಸಮೂಹವನ್ನು ಸೆಳೆಯಿತು. ನಂತರ ಅವರು  ಕಟಕ್‌ಗೆ ತೆರಳಿದರು. ಅಲ್ಲಿ ಅವರು ತಮ್ಮ ಪತಿ ಕೇಲುಚರಣ್ ಮೊಹಾಪಾತ್ರ ಅವರನ್ನು ಭೇಟಿಯಾದರು. ಪತಿ ಕೇಲುಚರಣ್ ಮೊಹಾಪಾತ್ರ ತರಬೇತಿ ಪಡೆದ ಒಡಿಸ್ಸಿ ನರ್ತಕರಾಗಿದ್ದರು. ಅವರು ಆ ಸಮಯದಲ್ಲಿ ನೃತ್ಯ ಪ್ರದರ್ಶನಗಳಿಗೆ ಪಕ್ಕವಾದ್ಯವಾಗಿ ತಾಳವಾದ್ಯದ ಶಾಸ್ತ್ರೀಯ ರೂಪವಾದ ತಬಲಾವನ್ನು ನುಡಿಸುತ್ತಿದ್ದರು.  ೧೯೪೬ ರಲ್ಲಿ, ತನ್ನ ಪತಿಯೊಂದಿಗೆ ಒಡಿಸ್ಸಿಯಲ್ಲಿ ತರಬೇತಿ ಪಡೆದ ನಂತರ  ವೇದಿಕೆಯಲ್ಲಿ ಮೊದಲ ಏಕವ್ಯಕ್ತಿ ಒಡಿಸ್ಸಿ ನೃತ್ಯವನ್ನು ಪ್ರದರ್ಶಿಸಿದರು. ಇದನ್ನು ಶಾಸ್ತ್ರೀಯ ನೃತ್ಯ ಪ್ರಕಾರವನ್ನು ಪುನರುಜ್ಜೀವನಗೊಳಿಸುವ ಪ್ರಯತ್ನಗಳಲ್ಲಿ ಒಂದು ಮೈಲಿಗಲ್ಲು ಎಂದು ಪರಿಗಣಿಸಲಾಗಿದೆ.    ಗೋಟಿಪುವಾ ವೇದಿಕೆಗಳಲ್ಲಿ ನೃತ್ಯದ ಸಾಂಪ್ರದಾಯಿಕ ರೂಪವನ್ನು ಪ್ರದರ್ಶಿಸಿದ ಮೊದಲ ಮಹಿಳೆ ಇವರಾಗಿದ್ದಾರೆ. ಒಡಿಸ್ಸಿಯನ್ನು ಪ್ರದರ್ಶಿಸುವುದರ ಜೊತೆಗೆ  ಹಲವಾರು ಸಾಂಪ್ರದಾಯಿಕ ಜಾನಪದ ನೃತ್ಯ ಪ್ರಕಾರಗಳಲ್ಲಿ ತರಬೇತಿ ಪಡೆದರು. ೧೯೫೦ ರ ದಶಕದಲ್ಲಿ ಭಾರತದ ರಾಜಧಾನಿ ನವದೆಹಲಿಯಲ್ಲಿ ಗಣರಾಜ್ಯೋತ್ಸವದ ಪರೇಡ್‌ಗಳಲ್ಲಿ ಪ್ರದರ್ಶನ ನೀಡಿದರು.   ಹಲವಾರು ವೇದಿಕೆಗಳಲ್ಲಿ, ನಾಟಕಗಳಲ್ಲಿ, ಹಾಗೆಯೇ ಮಣಿಕಾ ಜೋಡಿ, ಸೂರ್ಯಮುಖಿ, ಮಾಲಾ ಜಾಹ್ನಾ ಮತ್ತು ಅಮದಾಬಟ ಸೇರಿದಂತೆ ಹಲವಾರು ಒಡಿಯಾ ಚಲನಚಿತ್ರಗಳಲ್ಲಿ ಅಭಿನಯಿಸಿದ್ದಾರೆ. 

ಅವರ ಪತಿ ಕೇಲುಚರಣ್  ನೃತ್ಯಗಾರ ಮತ್ತು ನೃತ್ಯ ಸಂಯೋಜಕರಾಗಿದ್ದರು. ಆ ಸಮಯದಲ್ಲಿ ಅವರನ್ನು ಬೆಂಬಲಿಸುವ ಸಲುವಾಗಿ ಅವರು ವೃತ್ತಿಪರ ನೃತ್ಯದಿಂದ ೧೯೮೫ ರಲ್ಲಿ ನಿವೃತ್ತರಾದರು.  ತಮ್ಮ ಪತಿಯೊಂದಿಗೆ ಅವರು ಒಡಿಶಾದ ಭುವನೇಶ್ವರದಲ್ಲಿರುವ ಸ್ರ್ಜನ್ ಎಂಬ ಪ್ರಸಿದ್ಧ ಶಾಸ್ತ್ರೀಯ ನೃತ್ಯ ಶಾಲೆಯನ್ನು ಸ್ಥಾಪಿಸಿದಳು. ಅವರ ಮಗ ರತಿಕಾಂತ್ ಮೊಹಾಪಾತ್ರ ಕೂಡ ಒಡಿಸ್ಸಿ ನೃತ್ಯಗಾರ ಮತ್ತು ನೃತ್ಯ ಸಂಯೋಜಕ.  ಅವರು ಹಲವಾರು ಆಧುನಿಕ ಒಡಿಸ್ಸಿ ನೃತ್ಯಗಾರರಿಗೆ ನೃತ್ಯವನ್ನು ಕಲಿಸಿದರು. ಅದರಲ್ಲಿ ಪ್ರಮುಖವಾಗಿ ಮಿನಾತಿ ಮಿಶ್ರಾ, ಪ್ರಿಯಾಂಬದಾ ಮೊಹಾಂತಿ ಹೆಜ್ಮಾಡಿ ಮತ್ತು ಕುಂಕುಮ್ ಮೊಹಾಂತಿ ಇತ್ಯಾದಿ.  ಅವರು ೨೦ ಮಾರ್ಚ್ ೨೦೨೧ ರಂದು ೮೬ ನೇ ವಯಸ್ಸಿನಲ್ಲಿ ನಿಧನರಾದರು. ಅವರನ್ನು ರಾಜ್ಯ ಗೌರವಗಳೊಂದಿಗೆ ಅಂತ್ಯಸಂಸ್ಕಾರ ಮಾಡಲಾಯಿತು.  ಸೆಪ್ಟೆಂಬರ್ ೨೦೨೧ ರಲ್ಲಿ ಐದು ದಿನಗಳ ಒಡಿಸ್ಸಿ ಉತ್ಸವವನ್ನು ಅವರ ನೆನಪಿಗಾಗಿ ಸಮರ್ಪಿಸಲಾಯಿತು. ಮತ್ತು ಅವರ ಹಿಂದಿನ ಅನೇಕ ವಿದ್ಯಾರ್ಥಿಗಳು ಒಡಿಸ್ಸಿ ಪ್ರದರ್ಶನದಲ್ಲಿ ಪಾಲ್ಗೊಂಡಿದ್ದರು.

ಉಲ್ಲೇಖಗಳು
ಊರ್ಮಿಳಾ ಉನ್ನಿ

Articles with hCards
ವಿಕಿಪೀಡಿಯ ಅನುವಾದ ಶಿಬಿರ ಲೇಖನ
ಊರ್ಮಿಳಾ ಉನ್ನಿ ಅವರು ಭಾರತೀಯ ಶಾಸ್ತ್ರೀಯ ನೃತ್ಯಗಾರ್ತಿ ಮತ್ತು ನಟಿ, ಇವರು ಮಲಯಾಳಂ ಸಿನಿಮಾದಲ್ಲಿ ಮಾತ್ರ ಕಾರ್ಯ ನಿರ್ವಹಿಸುತ್ತಿದ್ದಾರೆ. ಆಕೆ ಅಂಕಾರತ್ ರಾಮನುನ್ನಿಯನ್ನು ವಿವಾಹವಾಗಿದ್ದಾರೆ. ಈ ದಂಪತಿಗೆ ನಟಿ ಮತ್ತು ನರ್ತಕಿಯೂ ಆಗಿರುವ ಉತ್ತರಾ ಉನ್ನಿ ಎಂಬ ಮಗಳು ಇದ್ದಾಳೆ. ಪ್ರಸ್ತುತ ಅವರು ಎರ್ನಾಕುಲಂ ಕಡವಂತ್ರದಲ್ಲಿ ವಾಸಿಸುತ್ತಿದ್ದಾರೆ. ಅವರು ಬಹ್ರೇನ್ನಲ್ಲಿ ಅಂಗೋಪಂಗ ಎಂಬ ನೃತ್ಯ ಶಾಲೆಯನ್ನು ಪ್ರಾರಂಭಿಸಿದ್ದಾರೆ.iಇವರು ನಟಿ ಸಂಯುಕ್ತಾ ವರ್ಮಾ ಅವರ ಸೋದರ ಸೊಸೆ. ಆಕೆ ಸಿನೆಮಾ ಕಥಾ ಮತ್ತು ಪಂಚಲಿಕಾದ ಲೇಖಕಿ.   

 
 ಅವರ ಮಗಳು ಉತ್ತರಾ ಉನ್ನಿ ಕೂಡ ನಟಿ.

ವೈಯಕ್ತಿಕ ಜೀವನ 
ಉನ್ನಿ ಅವರು ಜೂನ್ ೧೪, ೧೯೬೨ ರಂದು ತಿರುವಲ್ಲಾದ ನೆಡುಂಪುರಂ ರಾಜಮನೆತನದ ಅರಮನೆಯಲ್ಲಿ ಕೆಸಿ ಅನುಜನರಾಜ ಕೊಟ್ಟಕಲ್ ಕೋವಿಲಕಂ ಮತ್ತು ನೆಡುಪುರಂ ಕೊಟ್ಟಾರತಿಲ್ ಮನೋರಮಾ ಅವರ ಪುತ್ರಿಯಾಗಿ ಜನಿಸಿದರು. ಅವರು ತಮ್ಮ ಪ್ರಾಥಮಿಕ ಶಿಕ್ಷಣವನ್ನು ಇನ್‌ಫೆಂಟ್ ಜೀಸಸ್ ಕಾನ್ವೆಂಟ್ ತ್ರಿಶ್ಶೂರ್‌ನಲ್ಲಿ ಪಡೆದರು.ತ್ರಿಶೂರ್‌ನ ಶ್ರೀ ಕೇರಳ ವರ್ಮಾ ಕಾಲೇಜಿನ ಮಾಜಿ ವಿದ್ಯಾರ್ಥಿನಿ ಕೂಡ ಆಗಿದ್ದಾರೆ. ಮೋಹಿನಿಯಾಟ್ಟಂ, ಭರತನಾಟ್ಯ, ಕಥಕ್ಕಳಿ ಮತ್ತು ವೀಣೆಯನ್ನು ಕಲಿತರು. ಅವರು ಒಬ್ಬ ಪೇಂಟರ್. 

ಅವರು ಅಂಕರಾತ್ ರಾಮನುನ್ನಿ ಅವರನ್ನು ವಿವಾಹವಾದರು. ಈ ದಂಪತಿಗೆ ಉತ್ತರಾ ಉನ್ನಿ ಎಂಬ ಮಗಳು ಸಹ ಇದ್ದು, ಅವರು ಸಹ ನಟಿ ಮತ್ತು ನೃತ್ಯಗಾರ್ತಿ.  ಪ್ರಸ್ತುತ ಅವರು ಎರ್ನಾಕುಲಂನ ಕಡವಂತರಾದಲ್ಲಿ ನೆಲೆಸಿದ್ದಾರೆ. ಅವರು ಬಹ್ರೇನ್‌ನಲ್ಲಿ ಅಂಗೋಪಾಂಗ ನೃತ್ಯ ಶಾಲೆಯನ್ನು ಪ್ರಾರಂಭಿಸಿದ್ದಾರೆ.  ನಟಿ ಸಂಯುಕ್ತಾ ವರ್ಮಾ ಅವರ ಸೊಸೆ.  ಅವರು ಸಿನಿಮಾ ಕಥಾ ಮತ್ತು ಪಾಂಚಾಲಿಕಾ ಲೇಖಕಿ.

ಚಿತ್ರಕಥೆ

ದೂರದರ್ಶನ ಧಾರಾವಾಹಿಗಳು 
 ರಕ್ಕುಯಿಲ್ (ಮಜವಿಲ್ ಮನೋರಮಾ)
 ಒಟ್ಟಚಿಲಂಬು (ಮಜವಿಲ್ ಮನೋರಮಾ)
 ಅಮೃತವರ್ಷಿಣಿ (ಜನಂ ಟಿವಿ)
 ಶ್ರೀಕೃಷ್ಣವಿಜಯಂ (ಜನಂ ಟಿವಿ)
 ನಂಗಲ್ ಸಂತುಷ್ಟರನು (ಏಷಿಯಾನೆಟ್ ಪ್ಲಸ್)
 ದೇವಿಮಹಾತ್ಮ್ಯಮ್ (ಏಷಿಯಾನೆಟ್)
 ಕುಂಜಾಲಿಮರಕ್ಕರ್ (ಏಷ್ಯಾನೆಟ್)
 ಪಜಸ್ಸಿರಾಜ (ಸೂರ್ಯ ಟಿವಿ)
 ವೆಲಂಕಣಿ ಮಾತಾವು (ಸೂರ್ಯ ಟಿವಿ)
 ನಿಜಲತ್ತಮ್ (ಡಿಡಿ)
 ಮುಗ್ಮರಿಯಾತೆ (ಸೂರ್ಯ ಟಿವಿ)
 ಕಥಯಾರಿಯಾತೆ (ಸೂರ್ಯ ಟಿವಿ)
 ಮಾನಸರಿಯಾತೆ (ಸೂರ್ಯ ಟಿವಿ)
 ಪ್ರಿಯಂ (ಕೈರಳಿ)
 ಒರ್ಮಾ (ಏಷಿಯಾನೆಟ್)
 ಮಾಂಗಲ್ಯಂ (ಏಷ್ಯಾನೆಟ್)
 ನಿಜಲುಕಲ್ (ಏಷ್ಯಾನೆಟ್)
 ಸಂಕೀರ್ತನಂ ಪೋಲ್ (ಏಷ್ಯಾನೆಟ್)
 ನೀತಿ ವಾಚಾ ಮಧುವಿಧು (ಡಿಡಿ)
 ಮೇಲೊಟ್ಟು ಕೊಜಿಯುನ್ನ ಇಳಕಲ್ (ದೂರದರ್ಶನ)
 ದಾರುಸ್ಸಲಾಮ್ (ಡಿಡಿ)
 ತೀಕ್ಕಲಿ ಇಂಟರ್ನೆಟ್ ಪೊಳ್ಳುಂಬೋಲ್ (ಸೂರ್ಯ ಟಿವಿ)
 ಮನಸ್ಸರಿಯತೆ (ಸೂರ್ಯ ಟಿವಿ)
 ಪೊನ್ನುಂಜಲ್ (ಏಷ್ಯಾನೆಟ್)
 ಶ್ರೀ ಮಹಾಭಾಗವತಮ್ (ಏಷ್ಯಾನೆಟ್)
 ಕಡಮತ್ತಾತು ಕಥನಾರ್ (ಏಷ್ಯಾನೆಟ್)
 ಇಡವಾಳಿಯಲ್ಲಿ ಪೂಚ ಮಿಂಡಪೂಚ (ಏಷಿಯಾನೆಟ್)
 ಸ್ತ್ರೀ (ಏಷ್ಯಾನೆಟ್)
 ಪೂತಲಿ (ಅಮೃತ ಟಿವಿ)
 ಪರ್ವನೆಂದು
 ಮನಾಳನಗರ
 ಪರಿನಾಮಮ್
 ಮೌನನೊಂಬರಂ (ಕೈರಳಿ ಟಿವಿ)
 ಸಕುನಂ ( ಡಿಡಿ ಮಲಯಾಳಂ) - ಟೆಲಿಫಿಲ್ಮ್
 ಎಂಟೆ ಮ್ಯಾಶ್ - ಟೆಲಿಫಿಲ್ಮ್
 ಕಲಿಪ್ಪತ ಕಡಾಯಿಲೆ ಸ್ತ್ರೀ - ಟೆಲಿಫಿಲ್ಮ್

ದೂರದರ್ಶನ ಕಾರ್ಯಕ್ರಮಗಳು 
 ರುಚಿಭೇದಂ ನಿರೂಪಕರಾಗಿ
 ಥಾನಿ ನಾದನ್ ನಿರೂಪಕಿಯಾಗಿ
 ಸ್ಮಾರ್ಟ್ ಶೋ ಪಾಲ್ಗೊಳ್ಳುವವರಾಗಿ ಕಾಣಿಸಿಕೊಂಡಿದ್ದಾರೆ 
 ರೆಡ್ ಕಾರ್ಪೆಟ್ ಮಾರ್ಗರ್ಶಕರು

ಉಲ್ಲೇಖಗಳು

 
 Urmila Unni at MSI
 Official website
ಜ್ಯೋತಿ ರೌಟ್

Articles with hCards
ವಿಕಿಪೀಡಿಯ ಅನುವಾದ ಶಿಬಿರ ಲೇಖನ
ನೃತ್ಯ ಕಲಾವಿದರು
ಜ್ಯೋತಿ ರೌಟ್ (ಜನನ ಜುಲೈ ೧೫, ೧೯೬೫) ಒಬ್ಬ ಭಾರತೀಯ ಶಾಸ್ತ್ರೀಯ ನೃತ್ಯಗಾರ್ತಿ, ಶಿಕ್ಷಕಿ ಮತ್ತು ಒಡಿಸ್ಸಿ ನೃತ್ಯ ಶೈಲಿಯ ನೃತ್ಯ ಸಂಯೋಜಕಿ.

ಆರಂಭಿಕ ಜೀವನ ಮತ್ತು ಹಿನ್ನೆಲೆ 
ಇವರು ಭಾರತದ ಒಡಿಶಾದ ದೂರದ ಜೋಡಾ ಪಟ್ಟಣದಲ್ಲಿ ಬೆಳೆದರು ಅವರಿಗೆ ಬಾಲ್ಯದಲ್ಲಿ ನೃತ್ಯದ ಮೇಲೆ  ಆಸಕ್ತಿ  ಪ್ರಾರಂಭವಾಯಿತು. ಅಲ್ಲಿ ಅವರು ವಿವಿಧ ಉತ್ಸವಗಳಲ್ಲಿ ಸ್ಥಳೀಯ ಬುಡಕಟ್ಟು ನೃತ್ಯ ಕಾರ್ಯಕ್ರಮಗಳನ್ನು ನೋಡುತ್ತಿದ್ದರು. ನಂತರ ಇವರು ಸ್ನಾತಕೋತ್ತರ ಪದವಿಯನ್ನು ಒಡಿಶಾದ ಭುವನೇಶ್ವರದಲ್ಲಿರುವ ಸಂಗೀತ ಮತ್ತು ನೃತ್ಯ ಕಾಲೇಜು ಉತ್ಕಲ್ ಸಂಗೀತ ಮಹಾವಿದ್ಯಾಲಯದಿಂದ ಪಡೆದರು ಮತ್ತು  ಒಡಿಸ್ಸಿ ನೃತ್ಯದಲ್ಲಿ  ಮತ್ತು ಒಡಿಶಾದ ಸಮರ ಕಲೆಯ ನೃತ್ಯ ಪ್ರಕಾರವಾದ ಚೌ ನೃತ್ಯವನ್ನು ಅಧ್ಯಯನ ಮಾಡಿದ ಮತ್ತು ಪ್ರದರ್ಶಿಸಿದ ಮೊದಲ ಮಹಿಳೆಯರಲ್ಲಿ ಒಬ್ಬರು.

ವೃತ್ತಿ 
೧೯೯೩ ರಲ್ಲಿ, ಬ್ರಿಟಿಷರ ಆಳ್ವಿಕೆಯಲ್ಲಿ ದೇವ ದಾಸಿ (ದೇವಾಲಯ ನರ್ತಕಿ) ಸಂಪ್ರದಾಯ ಕೊನೆಗೊಂಡ ನಂತರ, ಒಡಿಶಾದ ಪುರಿಯಲ್ಲಿ ಜಗನ್ನಾಥ ದೇವರಿಗೆ ಪ್ರದರ್ಶನ ನೀಡಿದ ಮೊದಲ ನರ್ತಕಿಯಾಗಿ ಜ್ಯೋತಿ ರೌತ್ . ೧೯೯೭ ರಲ್ಲಿ, ಅವರು ಕ್ಯಾಲಿಫೋರ್ನಿಯಾ ಮೂಲದ ಒಡಿಸ್ಸಿ ನೃತ್ಯ ಶಾಲೆ ಜ್ಯೋತಿ ಕಲಾ ಮಂದಿರ, ಕಾಲೇಜ್ ಆಫ್ ಇಂಡಿಯನ್ ಕ್ಲಾಸಿಕಲ್ ಆರ್ಟ್ಸ್ ಅನ್ನು ಸ್ಥಾಪಿಸಿದರು, ಇದು ಪ್ರಸ್ತುತ USA, ಕ್ಯಾಲಿಫೋರ್ನಿಯಾದ ಫ್ರೀಮಾಂಟ್‌ನಲ್ಲಿ ನೆಲೆಗೊಂಡಿದೆ.  ೨೦೧೨ ರಲ್ಲಿ, ಅವರು ಭಾರತದ ಒಡಿಶಾದ ಲಿಂಗಿಪುರ ಭುವನೇಶ್ವರದಲ್ಲಿ ಶಾಖೆಯನ್ನು ಸ್ಥಾಪಿಸಿದರು.

ಪ್ರಶಸ್ತಿಗಳು 

 ಎಥ್ನಿಕ್ ಡ್ಯಾನ್ಸ್ ಫೆಸ್ಟಿವಲ್, ಸ್ಯಾನ್ ಫ್ರಾನ್ಸಿಸ್ಕೋ, ೨೦೦೬ ರಿಂದ ಅತ್ಯುತ್ತಮ ನೃತ್ಯ ಸಂಯೋಜನೆ.
 ಪ್ರೈಡ್ ಆಫ್ ಇಂಡಿಯಾ ರಾಷ್ಟ್ರೀಯ ಪ್ರಶಸ್ತಿ
 ಶ್ರೀ ಕ್ಷೇತ್ರ ಮಹಾರಿ, ಪುರಿ, ಒಡಿಶಾ.
 ಶ್ರೇಷ್ಠ ಒಡಿಯಾನಿ, ಕಟಕ್, ಒಡಿಶಾ.
 OSA, USA ನಿಂದ ಕಲಾಶ್ರೀ.
 ಒಲಿಂಪಿಯಾಡ್ ಒಡಿಶಾ ಅವರಿಂದ ನಿರ್ತ್ಯ ಸಿರೋಮಣಿ.
 ಮಧುರ್ ಜಾಂಕರ್, ಭುವನೇಶ್ವರ್, ಒಡಿಶಾ ಅವರಿಂದ ನಿರ್ತ್ಯ ಶ್ರೀ ರಾಜ್ಯ ಪ್ರಶಸ್ತಿ.
 ಒಡಿಶಾ ಡೈರಿಯ "ಒಡಿಶಾ ಲಿವಿಂಗ್ ಲೆಜೆಂಡ್ ಪ್ರಶಸ್ತಿ"  ಎರಡು ಖಂಡಗಳಲ್ಲಿ ಕಲಾ ಪ್ರಕಾರಕ್ಕೆ ನೀಡಿದ ಕೊಡುಗೆಗಾಗಿ, ಭುವನೇಶ್ವರ, ಒಡಿಶಾ, ೨೦೧೬.

ಗುರು ಪಂಕಜ್ ಚರಣ್ ದಾಸ್ ಪ್ರತಿಷ್ಠಾನ, ಒಡಿಶಾ, ೨೦೧೭ ರಿಂದ ಮಹಾರಿ ಪ್ರಶಸ್ತಿ

ಉಲ್ಲೇಖಗಳು
ಮೀನಾಕ್ಷಿ ಚಿತರಂಜನ್

Articles with hCards
ವಿಕಿಪೀಡಿಯ ಅನುವಾದ ಶಿಬಿರ ಲೇಖನ

ಮೀನಾಕ್ಷಿ ಚಿತರಂಜನ್, ಭಾರತೀಯ ಶಾಸ್ತ್ರೀಯ ನೃತ್ಯಗಾರ್ತಿ, ಶಿಕ್ಷಕಿ ಮತ್ತು ನೃತ್ಯ ಸಂಯೋಜಕಿ, ಭರತನಾಟ್ಯದ ಶಾಸ್ತ್ರೀಯ ನೃತ್ಯ ಪ್ರಕಾರದ ಪಂಡನಲ್ಲೂರು ಶೈಲಿಯ ಪ್ರತಿಪಾದಕರೆಂದು ಕರೆಯಲಾಗುತ್ತದೆ.  ಅವರು ಭರತನಾಟ್ಯವನ್ನು ಉತ್ತೇಜಿಸುವ ಮತ್ತು ಪಂಡನಲ್ಲೂರು ಸಂಪ್ರದಾಯವನ್ನು ಉಳಿಸಲು ಶ್ರಮಿಸುತ್ತಿರುವ ಕಲಾದೀಕ್ಷಾ ಸಂಸ್ಥೆಯ ಸಂಸ್ಥಾಪಕರಾಗಿದ್ದಾರೆ. ಚೊಕ್ಕಲಿಂಗಂ ಪಿಳ್ಳೈ ಮತ್ತು ಸುಬ್ಬರಾಯ ಪಿಳ್ಳೈ ಅವರ ತಂದೆ-ಮಗ ಜೋಡಿಯ ಶಿಷ್ಯೆ,  ಅವರು ತಮಿಳುನಾಡು ಸರ್ಕಾರದ ಕಲೈಮಾಮಣಿ ಪ್ರಶಸ್ತಿ ಮತ್ತು ಶ್ರೀ ಪಾರ್ಥಸಾರಥಿ ಸ್ವಾಮಿ ಸಭಾದ ನಾಟ್ಯ ಕಲಾ ಸಾರಥಿ ಸೇರಿದಂತೆ ಹಲವಾರು ಗೌರವಗಳಿಗೆ ಭಾಜನರಾಗಿದ್ದಾರೆ.  ಶಾಸ್ತ್ರೀಯ ನೃತ್ಯಕ್ಕೆ ನೀಡಿದ ಕೊಡುಗೆಗಳಿಗಾಗಿ ಭಾರತ ಸರ್ಕಾರವು ೨೦೦೮ ರಲ್ಲಿ ಪದ್ಮಶ್ರೀಯ ನಾಲ್ಕನೇ ಅತ್ಯುನ್ನತ ನಾಗರಿಕ ಗೌರವವನ್ನು ನೀಡಿತು.

ಜೀವನಚರಿತ್ರೆ 
ಮೀನಾಕ್ಷಿ ಚಿತ್ರರಂಜನ್ ಅವರು ದಕ್ಷಿಣ ಭಾರತದ ತಮಿಳುನಾಡಿನ ಚೆನ್ನೈನಲ್ಲಿ ಸರ್ಕಾರಿ ಅಧಿಕಾರಿಯಾಗಿದ್ದ ಪಿ. ಸಬನಾಯಗಂಗೆ ಅವರ ಐದು ಮಕ್ಕಳಲ್ಲಿ ಕಿರಿಯ ಮತ್ತು ಏಕೈಕ ಹೆಣ್ಣು ಮಗುವಾಗಿ ಜನಿಸಿದರು.  ಆಕೆಯ ತಾಯಿ ಸಾವಿತ್ರಿಯವರು ಮಗುವಿಗೆ ನಾಲ್ಕು ವರ್ಷದವಳಿದ್ದಾಗ ಪ್ರಖ್ಯಾತ ಭರತನಾಟ್ಯ ಗುರುಗಳಾದ ಪಂಡನಲ್ಲೂರು ಚೊಕ್ಕಲಿಂಗಂ ಪಿಳ್ಳೈ ಅವರ ಬಳಿಗೆ ಹುಡುಗಿಯನ್ನು ಕಳುಹಿಸಿದರು ಮತ್ತು ಪಿಳ್ಳೈ ಮತ್ತು ಅವರ ಮಗ ಸುಬ್ಬರಾಯ ಪಿಳ್ಳೈ ಅವರಲ್ಲಿ ತರಬೇತಿ ಪಡೆದ ನಂತರ, ಅವರು ೧೯೬೬ರಲ್ಲಿ ತಮ್ಮ  ಒಂಬತ್ತನೇ ವಯಸ್ಸಿನಲ್ಲಿ     ರಂಗೇತ್ರವನ್ನು ಪ್ರದರ್ಶಿಸಿದರು.  ಅದೇ ಸಂದರ್ಭದಲ್ಲಿ ಆಕೆಯ ತಂದೆ ಭಾರತದ ರಾಜಧಾನಿಗೆ ವರ್ಗಾವಣೆಯಾದಾಗ ದೆಹಲಿಗೆ ತೆರಳಿದರು, ಆದರೆ ರಜಾದಿನಗಳಲ್ಲಿ ಚೆನ್ನೈಗೆ ಭೇಟಿ ನೀಡುವ ಮೂಲಕ ಸುಬ್ಬರಾಯ ಪಿಳ್ಳೈ ಅವರ ಅಡಿಯಲ್ಲಿ ನೃತ್ಯ ಅಧ್ಯಯನವನ್ನು ಮುಂದುವರೆಸಿದರು. ಅವರು ತಮ್ಮ ಕಾಲೇಜು ಶಿಕ್ಷಣವನ್ನು ಎತಿರಾಜ್ ಮಹಿಳಾ ಕಾಲೇಜಿನಲ್ಲಿ ಮಾಡಿದರು ಮತ್ತು ಆರ್ಥೊಡಾಂಟಿಸ್ಟ್ ಮತ್ತು ತಮಿಳುನಾಡಿನ ಆಗಿನ ಮುಖ್ಯಮಂತ್ರಿಯಾಗಿದ್ದ ಎಂ. ಭಕ್ತವತ್ಸಲಂ ಅವರ ಮೊಮ್ಮಗ ಅರುಣ್ ಚಿತ್ರರಂಜನ್ ಅವರನ್ನು ವಿವಾಹವಾದರು, ನಂತರ ಅವರ ನೃತ್ಯ ವೃತ್ತಿಯು ಸ್ವಲ್ಪ ಕಾಲ ಸ್ಥಗಿತಗೊಂಡಿತು. 

ತನ್ನ ಬಾಲ್ಯ ದಿನಗಳಲ್ಲಿ ಮೃದಂಗವನ್ನು ಪಕ್ಕವಾದ್ಯವಾಗಿ ನುಡಿಸಿದ್ದ ತಾಳವಾದ್ಯ ವಾದಕ ಶ್ರೀನಿವಾಸ ಪಿಳ್ಳೈ ಅವರನ್ನು ಭೇಟಿಯಾದ ನಂತರ ಅವರು ನೃತ್ಯಕ್ಕೆ ಮರಳಿದಳು.  ಅವರು ಪದ್ಮಭೂಷಣ ಪ್ರಶಸ್ತಿ ಪುರಸ್ಕೃತ ಕಲಾನಿಧಿ ನಾರಾಯಣನ್ ಅವರ ಬಳಿ ಅಭಿನಯ ತರಬೇತಿಯನ್ನೂ ಪಡೆದರು ಮತ್ತು ಅಂದಿನಿಂದ ವೇದಿಕೆಗಳಲ್ಲಿ ಪ್ರದರ್ಶನ ನೀಡುತ್ತಿದ್ದಾರೆ.   ಶ್ರೀನಿವಾಸ ಪಿಳ್ಳೈ, ಎಸ್. ಪಾಂಡಿಯನ್ ಮತ್ತು ಪದ್ಮಾ ಸುಬ್ರಹ್ಮಣ್ಯಂ ಕೂಡ ಅವರಿಗೆ ವಿವಿಧ ಸಮಯಗಳಲ್ಲಿ ತರಬೇತಿ ನೀಡಿದ್ದಾರೆ.  ೧೯೯೧ ರಲ್ಲಿ, ಅವರು ಭರತನಾಟ್ಯವನ್ನು ಕಲಿಸಲು ಕಲಾದೀಕ್ಷಾ ಎಂಬ ನೃತ್ಯ ಶಾಲೆಯನ್ನು ಪ್ರಾರಂಭಿಸಿದರು, ಇದು ಒಂದು ಸಮಯದಲ್ಲಿ ಸುಮಾರು ೧೦೦ ವಿದ್ಯಾರ್ಥಿಗಳು ಕಲಿಯ ಬಹುದಾದ  ಮತ್ತು ಪಂಡನಲ್ಲೂರ್ ಬಾನಿಯನ್ನು  ಉಳಿಸಲು  ಶ್ರಮಿಸುತ್ತಿದೆ ಎಂದು ತಿಳಿದುಬಂದಿದೆ.  ಅವರು ಅನೇಕ ವ್ಯಕ್ತಿಗಳಿಗೆ  ನೃತ್ಯವನ್ನು ಕಲಿಸಿದ್ದಾರೆ ಮತ್ತು ರಜನಿಕಾಂತ್ ಅವರ ಹಿರಿಯ ಮಗಳು ಮತ್ತು ಕಲೈಮಾಮಣಿ ಪ್ರಶಸ್ತಿ ಪುರಸ್ಕೃತರಾದ ಧನುಷ್ ಅವರ ಪತ್ನಿ ಐಶ್ವರ್ಯಾ ಆರ್. ಧನುಷ್ ಅವರ ಶಿಷ್ಯರಲ್ಲಿ ಒಬ್ಬರು.  ಅವರು ಶ್ರೀ ಕೃಷ್ಣ ಗಾನ ಸಭಾದ ನಾಟ್ಯ ಚೂಡಾಮಣಿ ಎಂಬ ಬಿರುದನ್ನು ಪಡೆದರು ಮತ್ತು  ರಲ್ಲಿ ತಮಿಳುನಾಡು ಸರ್ಕಾರದ ಕಲೈಮಾಮಣಿ ಪ್ರಶಸ್ತಿಯನ್ನು ಪಡೆದರು. ಭಾರತ ಸರ್ಕಾರವು ೨೦೦೮ ರಲ್ಲಿ ಪದ್ಮಶ್ರೀಯ ನಾಲ್ಕನೇ ಅತ್ಯುನ್ನತ ನಾಗರಿಕ ಗೌರವವನ್ನು ನೀಡಿತು ಮತ್ತು ಶ್ರೀ ಪಾರ್ಥಸಾರಥಿ ಸ್ವಾಮಿ ಸಭಾವು  ರಲ್ಲಿ ಅವರಿಗೆ ನಾಟ್ಯ ಕಲಾ ಸಾರಥಿ ಎಂಬ ಬಿರುದನ್ನು ನೀಡಿ ಗೌರವಿಸಿತು. ಅವರು ರೋಟರಿ ಕ್ಲಬ್, ಚೆನ್ನಾ ಮತ್ತು ಪ್ರೋಬಸ್ ಕ್ಲಬ್, ಚೆನ್ನೈನಿಂದ ಶ್ರೇಷ್ಠತೆಯ ಪ್ರಶಸ್ತಿಗಳನ್ನು ಮತ್ತು ಮದ್ರಾಸ್ ಮ್ಯೂಸಿಕ್ ಅಕಾಡೆಮಿಯಿಂದ ಅತ್ಯುತ್ತಮ ನರ್ತಕಿ ಪ್ರಶಸ್ತಿ (೨೦೦೪) ಸ್ವೀಕರಿಸಿದ್ದಾರೆ. ಅವರು ದೂರದರ್ಶನದಲ್ಲಿ ಅತ್ಯುನ್ನತ ಕಲಾವಿದೆ  ಪದವಿಯನ್ನು ಪಡೆದಿದ್ದಾರೆ.

ಸಹ ನೋಡಿ 

 ರುಕ್ಮಿಣಿ ದೇವಿ ಅರುಂಡೇಲ್
 ಪಂಡನಲ್ಲೂರು ಶೈಲಿ

ಉಲ್ಲೇಖಗಳು

ಬಾಹ್ಯ ಕೊಂಡಿಗಳು
ಕಲಾಮಂಡಲಂ ಕಲ್ಯಾಣಿಕುಟ್ಟಿ ಅಮ್ಮ

Articles with hCards
ಕಲಾಮಂಡಲಂ ಕಲ್ಯಾಣಿಕುಟ್ಟಿ (೧೯೧೫ - ೧೯೯೯) ದಕ್ಷಿಣ ಭಾರತದಲ್ಲಿ ಕೇರಳದಿಂದ ಯುಗ-ನಿರ್ಮಾಣ ಮೋಹಿನಿಯಾಟ್ಟಂ ನೃತ್ಯಗಾರರಾಗಿದ್ದರು.  ಇವರು  ರಾಜ್ಯದ ಮಲಪ್ಪುರಂ ಜಿಲ್ಲೆಯ ತಿರುನಾವಯ ಮೂಲದವರು. ಮೋಹಿನಿಯಾಟ್ಟಂ ರವರು ನಿರಾಶಾದಾಯಕ ಸ್ಥಿತಿಯಿಂದ ಮುಖ್ಯವಾಹಿನಿಯ ಭಾರತೀಯ ಶಾಸ್ತ್ರೀಯ ನೃತ್ಯವಾಗಿ ಪುನರುತ್ಥಾನಗೊಳಿಸುವಲ್ಲಿ ಅವರು ಪ್ರಮುಖ ಪಾತ್ರ ವಹಿಸಿದರು. ಅದರ ಔಪಚಾರಿಕ ರಚನೆ ಮತ್ತು ಅಲಂಕರಣವನ್ನು ನಿರೂಪಿಸಿದರು. 

ಕೇರಳ ಕಲಾಮಂಡಲಂನ ಆರಂಭಿಕ ಬ್ಯಾಚ್ ವಿದ್ಯಾರ್ಥಿಗಳಲ್ಲಿ ಒಬ್ಬರಾದ ಕಲ್ಯಾಣಿಕುಟ್ಟಿ ಅಮ್ಮ, ದಿವಂಗತ ಕಥಕ್ಕಳಿ ಮಾಂತ್ರಿಕ ಪದ್ಮಶ್ರೀ ಕಲಾಮಂಡಲಂ ಕೃಷ್ಣನ್ ನಾಯರ್ ಅವರನ್ನು ವಿವಾಹವಾದರು. 

ಕಲ್ಯಾಣಿಕುಟ್ಟಿ ಅಮ್ಮ ಬರೆದಿರುವ ಎರಡು ಪುಸ್ತಕಗಳಲ್ಲಿ, "ಮೋಹಿನಿಯಾಟ್ಟಂ - ಇತಿಹಾಸ ಮತ್ತು ನೃತ್ಯ ರಚನೆ" ಅನ್ನು ಮೋಹಿನಿಯಾಟ್ಟಂ ಕುರಿತು ವಿಸ್ತಾರವಾದ ಮತ್ತು ಅಧಿಕೃತ ದಾಖಲಾತಿ ಎಂದು ಪರಿಗಣಿಸಲಾಗಿದೆ.  ಅವರ ಶಿಷ್ಯರಲ್ಲಿ ಅವರ ಪುತ್ರಿಯರಾದ ಶ್ರೀದೇವಿ ರಾಜನ್, ಕಲಾ ವಿಜಯನ್, ಮೃಣಾಲಿನಿ ಸಾರಾಭಾಯ್, ದೀಪ್ತಿ ಓಂಚೇರಿ ಭಲ್ಲಾ ಮತ್ತು ಸ್ಮಿತಾ ರಾಜನ್ ಹೆಸರುವಾಸಿಯಾಗಿದ್ದಾರೆ. 

ಕೇರಳ ಸಂಗೀತ ನಾಟಕ ಅಕಾಡೆಮಿ ಪ್ರಶಸ್ತಿ (೧೯೯೪),  ಮತ್ತು ಕೇಂದ್ರ ಸಂಗೀತ ನಾಟಕ ಅಕಾಡೆಮಿ ಪ್ರಶಸ್ತಿ ಈ ಎರಡು ಪ್ರಶಸ್ತಿಗಳ ವಿಜೇತರಾದ ಕಲ್ಯಾಣಿಕುಟ್ಟಿ ಅಮ್ಮನವರಿಗೆ ೧೯೯೭-೧೯೯೮ರಲ್ಲಿ ಪ್ರತಿಷ್ಠಿತ ಕಾಳಿದಾಸ ಸನ್ಮಾನ ನೀಡಿ ಗೌರವಿಸಲಾಗಿದೆ. ಅವರು ೧೨ ಮೇ ೧೯೯೯ ರಂದು ೮೪ ನೇ ವಯಸ್ಸಿನಲ್ಲಿ ತ್ರಿಪುನಿಥುರಾದಲ್ಲಿ (ದಂಪತಿಗಳು ನೆಲೆಸಿದ್ದರು) ನಿಧನರಾದರು. ಅವರ ಮಗ ಕಲಾಸಲಾ ಬಾಬು ಸಿನಿಮಾ ಮತ್ತು ದೂರದರ್ಶನ ನಟರಾಗಿದ್ದರೆ, ಅವರ ಮೊಮ್ಮಗಳು ಸ್ಮಿತಾ ರಾಜನ್ ಮೋಹಿನಿಯಾಟ್ಟಂ ಕಲಾವಿದೆ. 

ಅವರು ಪ್ರಸಿದ್ಧ ಕವಿ ವಲ್ಲತ್ತೋಳ್ ನಾರಾಯಣ ಮೆನನ್ ಅವರಿಂದ 'ಕವಯಿತ್ರಿ' ಪ್ರಶಸ್ತಿಯನ್ನು ಪಡೆದರು.  ೧೯೮೬ ರಲ್ಲಿ ಅವರು ಕೇರಳ ಕಲಾಮಂಡಲ ಫೆಲೋಶಿಪ್ ಪಡೆದರು.  ೧೯೯೨ ರಲ್ಲಿ, ಅವರು ಕೇರಳ ಸಂಗೀತ ನಾಟಕ ಅಕಾಡೆಮಿ ಫೆಲೋಶಿಪ್ ಪಡೆದರು. 

೨೦೧೯ ರಲ್ಲಿ ಅವರ ಮೊಮ್ಮಗಳು ಸ್ಮಿತಾ ರಾಜನ್ ಅವರು ಕಲ್ಯಾಣಿಕುಟ್ಟಿ ಅಮ್ಮನ ಜೀವನ ಮತ್ತು ಕೃತಿಗಳ ಮೇಲೆ "ಮದರ್ ಆಫ್ ಮೋಹಿನಿಯಾಟ್ಟಂ" ಚಲನಚಿತ್ರವನ್ನು ನಿರ್ಮಿಸಿದರು, ಇದನ್ನು ಡಾ. ವಿನೋದ್ ಮಂಕರ ನಿರ್ದೇಶಿಸಿದ್ದಾರೆ.

ಕಲ್ಯಾಣಿಕುಟ್ಟಿ ಅಮ್ಮ ಮೋಹಿನಿಯಾಟ್ಟಂ ಕಲೆಯನ್ನು ಭಾರತದಾಚೆಗೂ ದಾಟಿಸಿದರು. ಮೊದಲ ರಷ್ಯಾದ ನರ್ತಕಿ ಮೋಹಿನಿಯಾಟ್ಟಂ, ಮಿಲನಾ ಸೆವರ್ಸ್ಕಾಯಾ .  ೧೯೯೭ ರಲ್ಲಿ, ಕಲಾಮಂಡಲಂ ಕಲ್ಯಾಣಿಕುಟ್ಟಿ ಅಮ್ಮ ಮೋಹಿನಿಯಾಟ್ಟಂ ಸಂಪ್ರದಾಯದ ಮುಂದುವರಿಕೆಗೆ ಆಶೀರ್ವದಿಸಿದರು. ಮಿಲನಾ ಸೆವರ್ಸ್ಕಾಯಾ ರಶಿಯಾದ ಸೇಂಟ್ ಪೀಟರ್ಸ್ಬರ್ಗ್ನಲ್ಲಿ ಮೊಹಿನಿಯಾಟ್ಟಂ ಶಿಕ್ಷಣದ ಭಾರತದಿಂದ ಹೊರಗಿರುವ ಮೊದಲ ಶಾಲೆಯನ್ನು ರಚಿಸಿದರು. ಅವರು ನಾಟ್ಯ ಥಿಯೇಟರ್ ಅನ್ನು ಸ್ಥಾಪಿಸಿದರು. ಅಲ್ಲಿ ನೀವು ನಾಟಕದಲ್ಲಿ ಕಲಾಮಂಡಲಂ ಕಲ್ಯಾಣಿಕುಟ್ಟಿ ಅಮ್ಮನ ನೃತ್ಯವನ್ನು ನೋಡಬಹುದು. ಇದನ್ನು ಅವರ  ನೆನಪಿಗಾಗಿ ಸಮರ್ಪಿಸಲಾಗಿದೆ. ಮಿಲನಾ ಸಿವರ್ಸ್ಕಯಾ ಅವರ ಗುರು ಕಲ್ಯಾಣಿಕುಟ್ಟಿ ಅಮ್ಮನ ನೆನಪಿಗಾಗಿ ಮೀಸಲಾದ ಚಲನಚಿತ್ರವನ್ನು ಬಿಡುಗಡೆ ಮಾಡಿದ್ದಾರೆ. ಇದರಲ್ಲಿ ಗುರುಗಳು  ವೃದ್ಧಾಪ್ಯದಲ್ಲಿ ನೃತ್ಯವನ್ನು ಹೇಗೆ ಕಲಿಸಿದರು ಎಂಬುದನ್ನು ನೋಡಬಹುದು.

ಉಲ್ಲೇಖಗಳು

ಬಾಹ್ಯ ಕೊಂಡಿಗಳು 

 ಕಲಾಮಂಡಲಂ ಕಲ್ಲ್ಯಾಣಿಕುಟ್ಟಿ ಅಮ್ಮನವರ ಕುರಿತು 
 IGNCA ದಾಖಲೆಗಳು
 IGNCA ದಾಖಲೆಗಳು
 Narthaki.com ಪ್ರೊಫೈಲ್‌ಗಳು/ಕಲಾಮಂಡಲಂ ಕಲಾಣಿಕುಟ್ಟಿ ಅಮ್ಮ
 Mohiniyattom ManoramaOnline.com ಸಂಸ್ಕೃತಿಯ ಲೇಖನಗಳು

ಸಹ ನೋಡಿ 

 ಕಲಾಮಂಡಲಂ ಕೃಷ್ಣನ್ ನಾಯರ್
 ನೃತ್ಯದಲ್ಲಿ ಭಾರತೀಯ ಮಹಿಳೆಯರು
 ಸ್ಮಿತಾ ರಾಜನ್

೧೯೯೯ ನಿಧನ
೧೯೧೫ ಜನನ
ವಿಕಿಪೀಡಿಯ ಅನುವಾದ ಶಿಬಿರ ಲೇಖನ
ಕನಕ ಶ್ರೀನಿವಾಸನ್

Articles with hCards
ವಿಕಿಪೀಡಿಯ ಅನುವಾದ ಶಿಬಿರ ಲೇಖನ
ಕನಕ ಶ್ರೀನಿವಾಸನ್ ಒಬ್ಬ ಭಾರತೀಯ ಶಾಸ್ತ್ರೀಯ ನೃತ್ಯಗಾರ್ತಿ ಮತ್ತು ಭರತನಾಟ್ಯಂನ ಶಾಸ್ತ್ರೀಯ ನೃತ್ಯ ಪ್ರಕಾರದ ಪ್ರಮುಖ ಪ್ರತಿಪಾದಕರಲ್ಲಿ ಒಬ್ಬರು.  ಇವರು ವಝುವೂರ್ ಬಿ. ರಾಮಯ್ಯ ಪಿಳ್ಳೈ ಅವರ ಶಿಷ್ಯೆ ಮತ್ತು ನೃತ್ಯ ಪ್ರಕಾರದ ವಝುವೂರ್ ಸಂಪ್ರದಾಯದೊಂದಿಗೆ ಹೊಂದಿಕೊಂಡಿದ್ದಾರೆ. ಇವರು ೧೯೯೮ ರ ಸಂಗೀತ ನಾಟಕ ಅಕಾಡೆಮಿ ಪ್ರಶಸ್ತಿಗೆ ಭಾಜನರಾಗಿದ್ದಾರೆ . ಭಾರತೀಯ ಶಾಸ್ತ್ರೀಯ ನೃತ್ಯಕ್ಕೆ ನೀಡಿದ ಕೊಡುಗೆಗಳಿಗಾಗಿ ಭಾರತ ಸರ್ಕಾರವು ೨೦೦೬ ರಲ್ಲಿ ಪದ್ಮಶ್ರೀಯ ನಾಲ್ಕನೇ ಅತ್ಯುನ್ನತ ನಾಗರಿಕ ಗೌರವವನ್ನು ನೀಡಿತು.

ಸಹ ನೋಡಿ
 Vazhuvoor
 Vazhuvoor B. Ramaiyah Pillai

ಉಲ್ಲೇಖಗಳು

ಬಾಹ್ಯ ಕೊಂಡಿಗಳು
ಕುಂಕುಮ್ ಮೊಹಂತಿ

ಕುಂಕುಮ್ ಮೊಹಂತಿ (ಜನನ ೧೦ ಸೆಪ್ಟೆಂಬರ್ ೧೯೪೬) ಒಬ್ಬ ಒಡಿಸ್ಸಿ ನೃತ್ಯಗಾರ್ತಿ.

ಮೊಹಂತಿ ಅವರು ಹುಟ್ಟಿದ್ದು ಕಟಕ್‌ನಲ್ಲಿ.  ಅವರು ಕಲಾ ವಿಕಾಶ್ ಕೇಂದ್ರದಲ್ಲಿ ಗುರು ಕೇಳುಚರಣ್ ಮಹಾಪಾತ್ರರಿಂದ ತರಬೇತಿ ಪಡೆದರು.  ಅವರು ತಮ್ಮ ಅಭಿನಯಕ್ಕಾಗಿ ಗುರುತಿಸಲ್ಪಟ್ಟಿದ್ದಾರೆ.  ಅವರು ಒಡಿಶಾ ಸರ್ಕಾರದ ವಿಶೇಷ ಕಾರ್ಯದರ್ಶಿ (ಸಂಸ್ಕೃತಿ) ಆಗಿ ಕೆಲಸ ಮಾಡಿದ್ದಾರೆ.  ೨೦೦೪ ರಲ್ಲಿ ಅವರ ನಿವೃತ್ತಿಯ ನಂತರ, ಅವರು ತಮ್ಮ ನೃತ್ಯ ಶಾಲೆ ಗೀತಾ ಗೋವಿಂದವನ್ನು ೨೦೦೬ ರಲ್ಲಿ ಭುವನೇಶ್ವರದಲ್ಲಿ ಪ್ರಾರಂಭಿಸಿದರು. ಪ್ರಸ್ತುತ ಅವರು ಐಐಟಿ ಭುವನೇಶ್ವರದ ಸ್ಕೂಲ್ ಆಫ್ ಹ್ಯುಮಾನಿಟೀಸ್, ಸೋಶಿಯಲ್ ಸೈನ್ಸಸ್ ಮತ್ತು ಮ್ಯಾನೇಜ್‌ಮೆಂಟ್‌ನಲ್ಲಿ ಸಹಾಯಕ ಪ್ರಾಧ್ಯಾಪಕರಾಗಿ ಸೇರಿದ್ದಾರೆ.

ಪ್ರಶಸ್ತಿಗಳು 

 ಗುರು ಕೇಲುಚರಣ್ ಮಹಾಪಾತ್ರ ಪ್ರಶಸ್ತಿ, ೨೦೧೧ 
 ಸಂಗೀತ ನಾಟಕ ಅಕಾಡೆಮಿ ಪ್ರಶಸ್ತಿ, ೧೯೯೪ 
 ಒಡಿಶಾ ಸಂಗೀತ ನಾಟಕ ಅಕಾಡೆಮಿ, ೧೯೯೩
 ೨ನೇ ನೃತ್ಯಂಗದ ಸಮ್ಮಾನ್

ಉಲ್ಲೇಖಗಳು

ವಿಕಿಪೀಡಿಯ ಅನುವಾದ ಶಿಬಿರ ಲೇಖನ
ನೃತ್ಯ ಕಲಾವಿದರು
ಗ್ಲೋರಿಯಾ ಮೊಹಾಂತಿ

Articles with hCards
ವಿಕಿಪೀಡಿಯ ಅನುವಾದ ಶಿಬಿರ ಲೇಖನ
ನಟಿಯರು
ಗ್ಲೋರಿಯಾ ಮೊಹಾಂತಿ (೨೭ ಜೂನ್ ೧೯೩೨  - ೧೧ ಡಿಸೆಂಬರ್ ೨೦೧೪) ಒಬ್ಬ ಭಾರತೀಯ ರಂಗಭೂಮಿ, ದೂರದರ್ಶನ ಮತ್ತು ಒಡಿಯಾ ಚಲನಚಿತ್ರೋದ್ಯಮದಲ್ಲಿ ಚಲನಚಿತ್ರನಟಿಯಾಗಿ  ಕೆಲಸ ಮಾಡಿದವರು.  ಒಡಿಯಾ ಚಿತ್ರರಂಗಕ್ಕೆ ನೀಡಿದ ಕೊಡುಗೆಗಾಗಿ ಅವರು ರಾಜ್ಯದ ಅತ್ಯುನ್ನತ ಗೌರವವನ್ನು ಪಡೆದರು. ೧೯೯೪ ರಲ್ಲಿ ಜಯದೇಬ್ ಪುರಸ್ಕಾರ ಮತ್ತು ೧೯೯೨ ರಲ್ಲಿ ಒಡಿಶಾ ಸಂಗೀತ ನಾಟಕ ಅಕಾಡೆಮಿ ಪ್ರಶಸ್ತಿ ಪಡೆದರು. ಸಾಂಸ್ಕತಿಕ ಸಂಸ್ಥೆ ಸ್ರ್ಜನ್ ಅವರಿಗೆ ೨೦೧೧ರ ವರ್ಷಕ್ಕೆ ಗುರು ಕೇಳುಚರಣ್ ಮೊಹಾಪಾತ್ರ ಪ್ರಶಸ್ತಿಯನ್ನು ನೀಡಿತು.  ಇವರು ೨೦೧೨ ರಲ್ಲಿ ಸಾಂಸ್ಕೃತಿಕ ಸಂಸ್ಥೆ ಘುಂಗೂರ್‌ನಿಂದ ಜೀವಮಾನ ಸಾಧನೆ ಪ್ರಶಸ್ತಿಯನ್ನು ಪಡೆದಿದ್ದಾರೆ.

ಆರಂಭಿಕ ಜೀವನ 
ಚಿಕ್ಕ ವಯಸ್ಸಿನಲ್ಲಿ, ಮೊಹಾಂತಿ ಅವರಿಗೆ ತಮ್ಮ ಚಿಕ್ಕಮ್ಮ ನಟಿ ಅನಿಮಾ ಪೆದಿನಿ ಅವರಿಂದ ನೃತ್ಯ ಮತ್ತು ಸಂಗೀತ ಪರಿಚಯವಾಯಿತು. ಅವರು ಗುರು ಕೇಲುಚರಣ್ ಮೊಹಾಪಾತ್ರ ಅವರ ಬಳಿ ಒಡಿಸ್ಸಿ ನೃತ್ಯವನ್ನು ಕಲಿತರು. ಕಟಕ್‌ನ ನ್ಯಾಷನಲ್ ಮ್ಯೂಸಿಕ್ ಅಸೋಸಿಯೇಷನ್‌ನಲ್ಲಿ  ಸಂಗೀತ ತರಬೇತಿ ಪಡೆದರು. ಅವರಿಗೆ ಬಾಲಕೃಷ್ಣ ದಾಶ್ ಮತ್ತು ಭುವನೇಶ್ವರ ಮಿಶ್ರಾ ಎಂಬ ಪ್ರಸಿದ್ಧ ಗಾಯಕರು ಮಾರ್ಗದರ್ಶನ ನೀಡಿದರು. <ref:2"></ref> ಚಿಕ್ಕ ವಯಸ್ಸಿನಲ್ಲೇ ಅವರ ಆಸಕ್ತಿ ಮತ್ತು ಪ್ರತಿಭೆ ಅವರ ಸುದೀರ್ಘ ವೃತ್ತಿಜೀವನಕ್ಕೆ ಕಾರಣವಾಯಿತು. 

ಮೊಹಾಂತಿ ಒಬ್ಬ ಕ್ರೀಡಾಪಟು ಮತ್ತು ೧೯೫೭ ರಿಂದ ೧೯೬೦ ರವರೆಗೆ ರಾಜ್ಯ ಮಹಿಳಾ ವಾಲಿಬಾಲ್ ತಂಡವನ್ನು ಪ್ರತಿನಿಧಿಸಿದರು.

ವೃತ್ತಿ 
ಮೊಹಾಂತಿ ಅವರು ಆಲ್ ಇಂಡಿಯಾ ರೇಡಿಯೊದಲ್ಲಿ ಗಾಯಕರಾಗಿ ತಮ್ಮ ವೃತ್ತಿಜೀವನವನ್ನು ಪ್ರಾರಂಭಿಸಿದರು ಮತ್ತು ೨೦ ವರ್ಷಗಳ ಕಾಲ ಸಂಸ್ಥೆಯ ಭಾಗವಾಗಿ ಮುಂದುವರೆದರು.  ೧೯೪೪ ರಲ್ಲಿ, ಅವರು 'ಭಟ' ನಾಟಕದ ಮೂಲಕ ರಂಗಭೂಮಿಗೆ ಪರಿಚಿತವಾದರು, ಅಲ್ಲಿ ಅವರು ಪ್ರಮುಖ ನಟಿಯ ಪಾತ್ರವನ್ನು ನಿರ್ವಹಿಸಿದರು.  ೧೯೪೯ ರಲ್ಲಿ, ಆಕೆಗೆ ಒಡಿಯ ಚಲನಚಿತ್ರ ಶ್ರೀ ಜಗನ್ನಾಥದಲ್ಲಿ ಪಾತ್ರವನ್ನು ನೀಡಲಾಯಿತು. ಗೋಪಾಲ್ ಘೋಷ್ ಎದುರು ಲಲಿತಾ ಪಾತ್ರವು ಅವರಿಗೆ ಖ್ಯಾತಿಯನ್ನು ತಂದುಕೊಟ್ಟಿತು ಮತ್ತು ಅವರನ್ನು ಪ್ರಮುಖ ನಟಿಯಾಗಿ ಮಾಡಿತು.  

ರಂಗಭೂಮಿಯಲ್ಲಿನ ಅವರ ವೃತ್ತಿಜೀವನದ ಅವಧಿಯಲ್ಲಿ,  ಒಡಿಯಾ, ಹಿಂದಿ, ಬೆಂಗಾಲಿ, ಉರ್ದು ಮತ್ತು ಇಂಗ್ಲಿಷ್ ಭಾಷೆಗಳಲ್ಲಿ ೧೦೦ ಕ್ಕೂ ಹೆಚ್ಚು ನಾಟಕಗಳನ್ನು ಪ್ರದರ್ಶಿಸಿದರು ಮತ್ತು ಈ ನಾಟಕಗಳನ್ನು ವಿವಿಧ ಭಾರತೀಯ ನಗರಗಳಲ್ಲಿ ಪ್ರದರ್ಶಿಸಲಾಯಿತು.  ಮೊಹಾಂತಿ ಅವರು ಜಿಬಾಕು ದೇಬಿ ನಹಿ, ಠಾಕುರಾ ಘರಾ, ಸಾರಾ ಆಕಾಶ ಮತ್ತು ಪನಾಟಾ ಕಣಿಯಂತಹ ಒಡಿಯಾ ಟೆಲಿ ಧಾರಾವಾಹಿಗಳಲ್ಲಿ ನಟಿಸಿದ್ದಾರೆ.

ಪ್ರಶಸ್ತಿಗಳು 

 ೧೯೫೨ ರಲ್ಲಿ ಪ್ರಜಾತಂತ್ರ ಪ್ರಚಾರ ಸಮಿತಿಯಿಂದ ಅತ್ಯುತ್ತಮ ರಂಗ ನಟಿ ಪ್ರಶಸ್ತಿ
 ೧೯೯೨ ರಲ್ಲಿ ಒಡಿಸ್ಸಾ ಸಂಗೀತ ನಾಟಕ ಅಕಾಡೆಮಿ ಪ್ರಶಸ್ತಿ
 ೧೯೯೨ ರಲ್ಲಿ ಜಯದೇವ್ ಸಮ್ಮಾನ್
 ೨೦೧೧ ರಲ್ಲಿ ಗುರುಕೇಲುಚರಣ್ ಮಹಾಪಾತ್ರ ಪ್ರಶಸ್ತಿ

ಚಿತ್ರಕಥೆ 

ಮೊಹಾಂತಿ ಅವರಿಗೆ ಪಾರ್ಶ್ವವಾಯುವಿನಿಂದ ೧೧ ಡಿಸೆಂಬರ್ ೨೦೧೪ ರಂದು ನಿಧನರಾದರು. ಅವರ ಅಂತಿಮ ವಿಧಿಗಳನ್ನು ಒಡಿಶಾದ ಕಟಕ್‌ನಲ್ಲಿರುವ ಸತಿಚೌರಾ ಸ್ಮಶಾನದಲ್ಲಿ ನೆರವೇರಿಸಲಾಯಿತು.

ಉಲ್ಲೇಖಗಳು
ಪ್ರಿಯಾಂಬದ ಮೊಹಂತಿ ಹೆಜಮಾಡಿ

ಪ್ರಿಯಾಂಬದ ಮೊಹಂತಿ ಹೆಜಮಾಡಿ ವಿಜ್ಞಾನಿ, ಶಿಕ್ಷಣ ತಜ್ಞೆ ಮತ್ತು ಒಡಿಸ್ಸಿಯ ಭಾರತೀಯ ಶಾಸ್ತ್ರೀಯ ನೃತ್ಯಗಾರ್ತಿ, ಕಲಾ ಬರಹಗಾರ್ತಿ ಮತ್ತು ಜೀವಶಾಸ್ತ್ರಜ್ಞೆ.  ೧೮ ನವೆಂಬರ್ ೧೯೩೯ ರಂದು ಜನಿಸಿದ ಇವರು ಸ್ನಾತಕೋತ್ತರ ಪದವಿಯನ್ನು ಪಡೆದರು.ಮಿಚಿಗನ್ ವಿಶ್ವವಿದ್ಯಾಲಯ, ಆನ್ ಆರ್ಬರ್, ಯು.ಎಸ್.ಎ ಯಿಂದ ಪ್ರಾಣಿಶಾಸ್ತ್ರದಲ್ಲಿ ಡಾಕ್ಟರೇಟ್ ಪದವಿಯನ್ನು ಪಡೆದರು. ಇವರು ಬಾನ್ ಬಿಹಾರಿ ಮೈತಿ ಅವರ ಅಡಿಯಲ್ಲಿ ಚಿಕ್ಕ ವಯಸ್ಸಿನಿಂದಲೂ ಒಡಿಸ್ಸಿಯಲ್ಲಿ ಪಾಂಡಿತ್ಯವನ್ನು ಪಡೆದರು ಮತ್ತು ೧೯೫೪ ರಲ್ಲಿ ನವದೆಹಲಿಯಲ್ಲಿ ನಡೆದ ಅಂತರ-ವಿಶ್ವವಿದ್ಯಾಲಯ ಯುವ ಉತ್ಸವದಲ್ಲಿ ಅವರ ಒಡಿಸ್ಸಿ ಪ್ರದರ್ಶನವು ಪ್ರಸಿದ್ಧ ಕಲಾ ವಿಮರ್ಶಕ ಚಾರ್ಲ್ಸ್ ಫ್ಯಾಬ್ರಿ ಅವರ ಮೂಲಕ ನೃತ್ಯ ಪ್ರಕಾರವನ್ನು ಅಂತರರಾಷ್ಟ್ರೀಯ ಗಮನ ಸೆಳೆಯಲು ಸಹಾಯ ಮಾಡಿದೆ ಎಂದು ವರದಿಯಾಗಿದೆ.

ಪ್ರಿಯಾಂಬದಾ ಅವರು ಇಂಡಿಯನ್ ಅಕಾಡೆಮಿ ಆಫ್ ಸೈನ್ಸಸ್‌ನ ಫೆಲೋ ಆಗಿದ್ದಾರೆ.  ಇವರು ಹಲವಾರು ಲೇಖನಗಳನ್ನು  ಮತ್ತು ಪುಸ್ತಕಗಳನ್ನು ಬರೆದಿದ್ದಾರೆ. ಒಡಿಸ್ಸಿ: ಭಾರತೀಯ ಶಾಸ್ತ್ರೀಯ ನೃತ್ಯ ರೂಪ,  ಒಡಿಸ್ಸಿಯ ಭಾರತೀಯ ಶ್ರೇಷ್ಠ ರೂಪದ ಇತಿಹಾಸ ಮತ್ತು ವಿಕಾಸವನ್ನು ವಿವರಿಸುತ್ತದೆ.  ಒರಿಸ್ಸಾದ ಗಹಿರ್ಮಠದ ಲೆಪಿಡೋಚೆಲಿಸ್ ಒಲಿವೇಸಿಯಾ ಆಲಿವ್ ರಿಡ್ಲೆಯ " ಪರಿಸರಶಾಸ್ತ್ರ, ಸಂತಾನೋತ್ಪತ್ತಿ ಮಾದರಿಗಳು, ಅಭಿವೃದ್ಧಿ ಮತ್ತು ಕ್ಯಾರಿಯೋಟೈಪ್ ಮಾದರಿಗಳ ಅಧ್ಯಯನ" ಬರೆದಿದ್ದಾರೆ. 

ಇವರು ೨೦೧೩ ರಲ್ಲಿ  " ಒಡಿಸ್ಸಿ ನೃತ್ಯ ಸನ್ಮಾನ" ವನ್ನು ಪಡೆದಿದ್ದಾರೆ.  ವಿಜ್ಞಾನ ಮತ್ತು ತಂತ್ರಜ್ಞಾನ ಕ್ಷೇತ್ರಗಳಿಗೆ ನೀಡಿದ ಕೊಡುಗೆಗಳಿಗಾಗಿ ಭಾರತ ಸರ್ಕಾರವು ೧೯೯೮ ರಲ್ಲಿ ಪದ್ಮಶ್ರೀಯ ನಾಲ್ಕನೇ ಅತ್ಯುನ್ನತ ನಾಗರಿಕ ಪ್ರಶಸ್ತಿಯನ್ನು ನೀಡಿತು.

ಉಲ್ಲೇಖಗಳು

ಹೆಚ್ಚಿನ ಓದುವಿಕೆ 

 

ವಿಕಿಪೀಡಿಯ ಅನುವಾದ ಶಿಬಿರ ಲೇಖನ
ಗಾಯತ್ರಿ ಗೋವಿಂದ್

Articles with hCards
ವಿಕಿಪೀಡಿಯ ಅನುವಾದ ಶಿಬಿರ ಲೇಖನ
ನೃತ್ಯ ಕಲಾವಿದರು
ಗಾಯತ್ರಿ ಗೋವಿಂದ್, ಭಾರತೀಯ ಶಾಸ್ತ್ರೀಯ ನೃತ್ಯಗಾರ್ತಿ, ನೃತ್ಯ ಸಂಯೋಜಕಿ, ನಟಿ ಮತ್ತು ೨೦೦೮ರ ಏಷ್ಯಾನೆಟ್‌ನ ವೊಡಾಫೋನ್ ಥಕದಿಮಿ ವಿಜೇತರು. 

ಭರತನಾಟ್ಯ, ಮೋಹಿನಿಯಾಟ್ಟಂ, ಕೂಚಿಪುಡಿ, ಒಟ್ಟಂತುಲ್ಲಾಲ್, ಕಥಕ್ಕಳಿ, ಕಥಕ್ ಮತ್ತು ಕೇರಳನಾದನಂನಲ್ಲಿ ತರಬೇತಿ ಪಡೆದಿರುವ ಗಾಯತ್ರಿ ಗೋವಿಂದ್ ಅವರು, ನಾಲ್ಕನೇ ವಯಸ್ಸಿನಿಂದಲೇ ಭಾರತ ಮತ್ತು ವಿದೇಶಗಳ ವಿವಿಧ ವೇದಿಕೆಗಳಲ್ಲಿ ಪ್ರದರ್ಶನ ನೀಡುತ್ತಿದ್ದಾರೆ.  ನೃತ್ಯ ಸಂಯೋಜಕಿಯಾಗಿ ಗುರುತಿಕೊಂಡಿರುವ ಅವರು ತಿರುವನಂತಪುರದಲ್ಲಿ ಸಿಲ್ವರ್ ಸ್ಟ್ರೀಕ್ ಎಂಬ ನೃತ್ಯ ತಂಡವನ್ನು  ಕಟ್ಟುಕೊಂಡಿದ್ದಾರೆ. ಕೈರಳಿ ಟಿವಿ, ಏಷ್ಯಾನೆಟ್, ಸೂರ್ಯ ಟಿವಿ, ಮಜವಿಲ್ ಮನೋರಮಾ, ಕೈರಳಿ ನಾವು, ಏಷ್ಯಾನೆಟ್ ನ್ಯೂಸ್, ಬಿಟಿವಿ, ದೂರದರ್ಶನ, ಎಸಿವಿ ಹೀಗೆ ಅನೇಕ ದೂರದರ್ಶನದ ಕಾರ್ಯಕ್ರಮಗಳು ಮತ್ತು ನೇರಪ್ರಸಾರ ಕಾರ್ಯಕ್ರಮಗಳನ್ನು ನಿರೂಪಿಸಿದ್ದಾರೆ. ಪ್ರಸಿದ್ಧ ಸೊಸೈಟಿ ಟೀಯ ಮಾಡೆಲ್ ಆಗಿದ್ದಾರೆ. ಚೆನ್ನೈನ ಹೆಚ್‌ಸಿಎಲ್ ಟೆಕ್ನಾಲಜೀಸ್‌ನಲ್ಲಿ ಸಾಫ್ಟ್‌ವೇರ್ ಇಂಜಿನಿಯರ್ ಆಗಿ ಕಾರ್ಯನಿರ್ವಹಿಸಿರುವ ಅವರು, ಪ್ರಸ್ತುತ  ಚೆನ್ನೈ ಮತ್ತು ತಿರುವನಂತಪುರದಲ್ಲಿ ತಕಧಿಮಿ  ಎಂಬ ನೃತ್ಯಶಾಲೆಯನ್ನು ನಡೆಸುತ್ತಿದ್ದಾರೆ.

ಅಕ್ಟೋಬರ್ ೧೬ರಂದು ಫಿನ್‌ಲ್ಯಾಂಡ್‌ನ ಹೆಲ್ಸಿಂಕಿಯಲ್ಲಿ ಮನರಂಜನೆ, ಮಾಧ್ಯಮ ಮತ್ತು ಸಂವಹನ ವಿಭಾಗದಲ್ಲಿ ೨೦೧೫ನೆ ಸಾಲಿನ ಗೋಲ್ಡನ್ ವುಮೆನ್ ಪ್ರಶಸ್ತಿಯನ್ನು ಮುಡಿಗೇರಿಸಿಕೊಂಡರು.  

ಗಾಯತ್ರಿ ಕೂಡ ಸೂರ್ಯ ನಿರ್ಮಾಣದ 'ಗಾಂಧರಂ' ನ ಭಾಗವಾಗಿದ್ದ ಅವರು, ೨೦೧೨ ಮತ್ತು ೨೦೧೩ರಲ್ಲಿ ಪ್ರತಿಷ್ಠಿತ ಸೂರ್ಯ ಉತ್ಸವದಲ್ಲಿ ಮೋಹಿನಿಯಾಟ್ಟಂ ಮತ್ತು ಕೂಚಿಪುಡಿ ವಾದ್ಯಗೋಷ್ಠಿಗಳನ್ನು ಪ್ರದರ್ಶಿಸಿದ್ದಾರೆ .

'ಭಾವಸಂಹಿತೆ' (ನೃತ್ಯ, ಸಂಗೀತ, ಬೆಳಕು ಮತ್ತು ಧ್ವನಿಯ ಸಮ್ಮಿಲನ), 'ಆದಿಪರಾಶಕ್ತಿ' (ಬಹುಮಾಧ್ಯಮ ನೃತ್ಯ ನಿರ್ಮಾಣ), ರಾಮ ರಾಮೇತಿ (ಎ ವಾಕ್ ವಿಥ್ ರಾಮ) ಗಾಯತ್ರಿ ಗೋವಿಂದ್ ಅವರ ನೃತ್ಯ ಕೃತಿಗಳು. ಎಸ್ಐಎಲ್‍ಯು ಕಿರುಚಿತ್ರಕ್ಕೆ ಸತ್ಯಜಿತ್ ರೇ ಗೋಲ್ಡನ್ ಆರ್ಕ್ ಫಿಲ್ಮ್ ಅವಾರ್ಡ್-೨೦೨೨ರ ಮಹಿಳಾ ವಿಭಾಗದಲ್ಲಿ ಅತ್ಯುತ್ತಮ ನಿರ್ದೇಶನ ಪ್ರಶಸ್ತಿಗೆ ಭಾಜನರಾಗಿದ್ದಾರೆ.

ಜಾಲತಾಣ 

 www.gayathrigovind.com

ಶಿಕ್ಷಣ 
ಗಾಯತ್ರಿ ಅವರು ತಿರುವನಂತಪುರದ ಹೋಲಿ ಏಂಜಲ್ಸ್ ಕಾನ್ವೆಂಟ್‌ನಲ್ಲಿ ತಮ್ಮ ಶಾಲಾ ಶಿಕ್ಷಣವನ್ನು ಮಾಡಿದರು ಮತ್ತು ಅಲ್ಲಿನ ಮಾರ್ ಬಸೆಲಿಯೋಸ್ ಕಾಲೇಜಿನಲ್ಲಿ ಬಿ. ಟೆಕ್ ಪದವಿ ಮುಗಿಸಿದರು. ನಂತರ ಫ್ಲೋರಿಡಾ ವಿಶ್ವವಿದ್ಯಾನಿಲಯದಿಂದ ''ಹೀಲಿಂಗ್ ವಿಥ್ ದಿ ಆರ್ಟ್ಸ್'' ಕೋರ್ಸನ್ನು ಪೂರ್ಣಗೊಳಿಸಿರುವ ಅವರು, ನೃತ್ಯದಲ್ಲಿ ಸ್ನಾತಕೋತ್ತರ ಪದವಿಯನ್ನು ಪೂರ್ಣಗೊಳಿಸಿದ್ದಾರೆ ಮತ್ತು ಡಿಜಿಟಲ್ ಮಾಧ್ಯಮ ನಿರ್ಮಾನದ ವಿಷಯದಲ್ಲಿ ಡಿಪ್ಲೋಮಾ ಹೊಂದಿದ್ದಾರೆ.

ಪ್ರಶಸ್ತಿಗಳು 

 ಎಸ್ಐಎಲ್‍ಯು ಕಿರುಚಿತ್ರಕ್ಕೆ ಸತ್ಯಜಿತ್ ರೇ ಗೋಲ್ಡನ್ ಆರ್ಕ್ ಫಿಲ್ಮ್ ಅವಾರ್ಡ್ 2022 ಮಹಿಳಾ ವಿಭಾಗದಲ್ಲಿ ಅತ್ಯುತ್ತಮ ನಿರ್ದೇಶನ ಪ್ರಶಸ್ತಿ.
 ಮನರಂಜನೆ, ಮಾಧ್ಯಮ ಮತ್ತು ಸಂವಹನ ವಿಭಾಗದಲ್ಲಿ ೨೦೧೫ರ ಗೋಲ್ಡನ್ ವುಮೆನ್ ಪ್ರಶಸ್ತಿ. 
 ೨೦೦೮ರಲ್ಲಿ ಏಷ್ಯಾನೆಟ್‌ನ ವೊಡಾಫೋನ್ ಥಕಡಿಮಿ ಪ್ರಶ‍ಸ್ತಿ. 
 ೨೦೦೭ರಲ್ಲಿ ಧೂಮ್ ಪ್ರೋನಲ್ಲಿ ಪ್ರಥಮ ಸ್ಥಾನ.

ದೃಶ್ಯ ಮಾಧ್ಯಮದಲ್ಲಿ

ವಾಣಿಜ್ಯಗಳು/ಜಾಹೀರಾತುಗಳು

ಚಲನಚಿತ್ರಗಳು

ಜಾಲ ಸರಣಿ

ಕಿರುಚಿತ್ರಗಳು

ಧ್ವನಿಮುದ್ರಣಗಳು

ಉಲ್ಲೇಖಗಳು
ಕಲಾಮಂಡಲಂ ಬಿಂದುಲೇಖಾ

Articles with hCards
ವಿಕಿಪೀಡಿಯ ಅನುವಾದ ಶಿಬಿರ ಲೇಖನ
ನೃತ್ಯ ಕಲಾವಿದರು

ಕಲಾಮಂಡಲಂ ಬಿಂದುಲೇಖಾ ಅವರು ಚಿತ್ರ ಕಲಾವಿದೆ ಮತ್ತು ಅವರು ಭಾರತದ ಕೇರಳ ರಾಜ್ಯದ ಭರತನಾಟ್ಯ ಹಾಗೂ ಮೋಹಿನಿಯಾಟ್ಟಂ ನೃತ್ಯಗಾರ್ತಿ. ಕೇರಳ ರಾಜ್ಯದ ದೇವಾಲಯದ ರೇಖಾಚಿತ್ರದಲ್ಲಿ ಮೊದಲ ಮಹಿಳಾ ಮ್ಯೂರಲ್ ಪೇಂಟರ್ ಇವರಾಗಿದ್ದಾರೆ.

ಆರಂಭಿಕ ಜೀವನ ಮತ್ತು ಹಿನ್ನೆಲೆ 
ಕಲಾಮಂಡಲಂ ಬಿಂದುಲೇಖಾ ಅವರು ಮೋಹಿನಿಯಾಟ್ಟಂ ಮತ್ತು ಭರತನಾಟ್ಯದಲ್ಲಿ ಡಿಪ್ಲೊಮಾ  ಮತ್ತು ಕೇರಳ ಕಲಾಮಂಡಲಂನಿಂದ ಪದವಿ ಪಡೆದಿದ್ದಾರೆ. ಮಮ್ಮಿಯೂರ್ ಕೃಷ್ಣನ್ ಕುಟ್ಟಿ ನಾಯರ್  ಅವರ ಶಿಷ್ಯರಾದ ತನ್ನ ಸೋದರ ಮಾವ ಸದಾನಂದನ್ ಅವರ ಕೆಲಸದಿಂದ ಆಕರ್ಷಿತರಾದ ನಂತರ ಅವರು ಚಿತ್ರಗಳನ್ನು ಕೈಗೆತ್ತಿಕೊಂಡು ಆರು ವರ್ಷಗಳ ಕಾಲ  ತರಬೇತಿ ಪಡೆದರು.

ಕಲಾ ವೃತ್ತಿ 
ತ್ರಿಶ್ಶೂರ್‌ನ ತಿರೂರ್ ವಡಕುರುಂಬಕಾವು ದೇವಸ್ಥಾನದಲ್ಲಿ ಅವರ ಚೊಚ್ಚಲ ಕೆಲಸವು ಕೇರಳದ ದೇವಸ್ಥಾನದಲ್ಲಿ ಮಹಿಳಾ ಕಲಾವಿದರಿಂದ ಮಾಡಿದ ಮೊದಲ ಚಿತ್ರ ಎಂದು ಪರಿಗಣಿಸಲಾಗಿದೆ. ದೇವಿಯ ಮೂರು ರೂಪಗಳನ್ನು ಒಳಗೊಂಡಿರುವ ಚಿತ್ರಗಳನ್ನು ಪೂರ್ಣಗೊಳಿಸಲು ಎರಡು ವರ್ಷಗಳನ್ನು ತೆಗೆದುಕೊಂಡಿತು. ಅವು ಸರಸ್ವತಿ (ಬಿಳಿ ಛಾಯೆಗಳಲ್ಲಿ), ಭದ್ರಕಾಳಿ (ಕಡು ನೀಲಿ ಬಣ್ಣದಲ್ಲಿ) ಮತ್ತು ಮಹಾಲಕ್ಷ್ಮಿ (ಕೆಂಪು ಛಾಯೆಗಳಲ್ಲಿ) ಚಿತ್ರಗಳಾಗಿವೆ. ಚಿತ್ರಕಲೆ "ರಜಸ್ ತಮಸ್ ಸತ್ವ" ಎಂಬ ವಿಷಯವನ್ನು ಆಧರಿಸಿದೆ.

ಉಲ್ಲೇಖಗಳು
ಪುಷ್ಪಾ ಭುಯಾನ್

Articles with hCards
ವಿಕಿಪೀಡಿಯ ಅನುವಾದ ಶಿಬಿರ ಲೇಖನ
ನೃತ್ಯ ಕಲಾವಿದರು
ಪುಷ್ಪಾ ಭುಯಾನ್ ( ೧೯೪೬ -೭ ಅಕ್ಟೋಬರ್ ೨೦೧೫) ಒಬ್ಬ ಭಾರತೀಯ ಶಾಸ್ತ್ರೀಯ ನೃತ್ಯಗಾರ್ತಿ. ಇವರು ಭಾರತೀಯ ಶಾಸ್ತ್ರೀಯ ನೃತ್ಯ ಪ್ರಕಾರಗಳಾದ ಭರತನಾಟ್ಯ ಮತ್ತು ಸತ್ರಿಯಾದಲ್ಲಿ ಪರಿಣತಿ ಹೊಂದಿದ್ದರು.  ಇವರು ಈಶಾನ್ಯ ಭಾರತದ ರಾಜ್ಯವಾದ ಅಸ್ಸಾಂನವರು. ಇವರು ಭಬಾನಂದ ಬಾರ್ಬಯಾನ್‌ನಿಂದ ಸತ್ರಿಯಾ ಕಲಿತಿದ್ದರು.  ನಂತರ ಗುರು ಮಾಂಗುಡಿ ದೊರೈರಾಜ ಅಯ್ಯರ್ ಅವರ ಬಳಿ ಭರತನಾಟ್ಯ ಕಲಿತರು.   ಇವರು ಇತರ ನೃತ್ಯಗಾರರಿಗೂ ಸಹ ನೃತ್ಯ ಕಲಿಸುತ್ತಿದ್ದರು .  ಇವರ ಸಾಧನೆಗೆ ಈಶಾನ್ಯ ದೂರದರ್ಶನದ ಜೀವಮಾನದ ಸಾಧನೆಯ ಪ್ರಶಸ್ತಿ ಸ್ವೀಕರಿಸಿದರು ಹಾಗೂ   ಪುಷ್ಪಾ ಭೂಯಾನ್ ಅವರ ಸಾಧನೆಗೆ ೨೦೦೨ ರಲ್ಲಿ ಭಾರತ ಸರ್ಕಾರವು ನಾಲ್ಕನೇ ಅತ್ಯುನ್ನತ ಭಾರತೀಯ ನಾಗರಿಕ ಪ್ರಶಸ್ತಿಯಾದ ಪದ್ಮಶ್ರೀ  ನೀಡಿ ಗೌರವಿಸಿತು.

ಉಲ್ಲೇಖಗಳು
ಅಂಜಲಿ ಮೆಹರ್

ಅಂಜಲಿ ಮೆಹರ್ (೧೯೨೮-೧೯೭೮) ಇವರು ಒಬ್ಬ ಭಾರತೀಯ ಶಾಸ್ತ್ರೀಯ ನೃತ್ಯಗಾರ್ತಿ( ಭರತನಾಟ್ಯ ) ಹಾಗೂ ನೃತ್ಯ ಸಂಯೋಜಕಿ ಮತ್ತು ಶಿಕ್ಷಣತಜ್ಞೆ. "ಅಂಜಲಿಬೆನ್", ಭರತನಾಟ್ಯಂನಲ್ಲಿ ತನ್ನ ದಿಟ್ಟ ಪ್ರಯೋಗಗಳು ಮತ್ತು ನಾವೀನ್ಯತೆಗಳಿಗೆ ಹೆಸರುವಾಸಿಯಾಗಿದ್ದಾರೆ. ಪೌರಾಣಿಕ ರುಕ್ಮಿಣಿ ದೇವಿಯ ಆರಂಭಿಕ ಶಿಷ್ಯರಲ್ಲಿ ಒಬ್ಬರಾಗಿ ಮತ್ತು ಕಲಾಕ್ಷೇತ್ರದ ಮೊದಲ ವಿದ್ಯಾರ್ಥಿಗಳಲ್ಲಿ ಅವರು ಭಾರತದಲ್ಲಿ ನೃತ್ಯ-ಶಿಕ್ಷಣವನ್ನು ನಿರ್ಮಿಸುವಲ್ಲಿ ಮತ್ತು ಬಲಪಡಿಸುವಲ್ಲಿ ಪ್ರಮುಖ ಪಾತ್ರ ವಹಿಸಿದ್ದರು.  ಅವರು ಭಾರತೀಯ ವಿದ್ಯಾ ಭವನದ ಸಂಗೀತ ನರ್ತನ  ಶಿಕ್ಷಾಪೀಠದ ಮೊದಲ ಪ್ರಾಂಶುಪಾಲರಾಗಿದ್ದರು. ೧೯೫೧ ರಲ್ಲಿ ಮ್ಯಾಗ್ನಮ್ ಫೋಟೋಗಳ ಜಾಗತಿಕ ಪ್ರಾಜೆಕ್ಟ್ ' ಜನರೇಶನ್ ಎಕ್ಸ್ ' ನಲ್ಲಿ ಭಾರತದಿಂದ ಕಾಣಿಸಿಕೊಂಡ ಇಬ್ಬರು ವ್ಯಕ್ತಿಗಳಲ್ಲಿ ಒಬ್ಬರಾಗಿದ್ದರು.  ಅಂಜಲಿ ಮೆಹರ್ ಅವರು ಭಾರತದ ಸ್ವಾತಂತ್ರ್ಯದ ನಂತರದ ಮೊದಲ ಕೆಲ ನೃತ್ಯ ವಿದ್ವಾಂಸರಲ್ಲಿ ಒಬ್ಬರು.

ಆರಂಭಿಕ ಜೀವನ ಮತ್ತು ಶಿಕ್ಷಣ 
ಅಂಜಲಿ ೧೯೨೮ ರಲ್ಲಿ ರಮೇಶ್‍ಬಾಯ್ ಮತ್ತು ಮುಗ್ಧಾಬೆನ್ ಹೋರಾ ದಂಪತಿಗೆ ಜನಿಸಿದರು ಮತ್ತು ಅವರ ಏಕೈಕ ಪುತ್ರಿಯೂ ಹೌದು. ಅವರು ನಾಲ್ಕನೇ ವಯಸ್ಸಿನಲ್ಲಿ ಕಥಕ್ ಕಲಿಯಲು ಪ್ರಾರಂಭಿಸಿದರು. ಆದರೆ ಆಕೆಯ ಪೋಷಕರಿಗೆ ಥಿಯಾಸಾಫಿಕಲ್ ಸೊಸೈಟಿಯ ಪರಿಚಯವಾದಾಗ ಅವರು ಕಲಾಕ್ಷೇತ್ರದಲ್ಲಿ ಭರತನಾಟ್ಯದಲ್ಲಿ ತರಬೇತಿ ನೀಡಲು ಪ್ರಾರಂಭಿಸಿದರು. ಇಲ್ಲಿ ಆಕೆಗೆ ಭರತನಾಟ್ಯದ ಶ್ರೇಷ್ಠ ಗುರುಗಳಾದ ಗುರು ಮೀನಾಕ್ಷಿಸುಂದರಂ ಪಿಳ್ಳೆ, ಚೊಕ್ಕಲಿಂಗಂ ಪಿಳ್ಳೆ, ಶಾರದಾಂಬಾಯಿ ದೇವದಾಸಿ ಮತ್ತು ದಂಡಾಯುಧಪಾಣಿ ಪಿಳ್ಳೈ ಅವರಿಂದ ಕಲಿಯುವ ಅವಕಾಶ ಸಿಕ್ಕಿತು.

ವೃತ್ತಿ 
೧೯೪೭ ರಲ್ಲಿ ಭಾರತೀಯ ವಿದ್ಯಾ ಭವನದಲ್ಲಿ ನೃತ್ಯ ಕಲಿಸುವ ಭವನದ ಸಂಸ್ಥಾಪಕರಾದ ಕುಲಪತಿ ಡಾ. ಕೆ.ಎಂ.ಮುನ್ಷಿ ಅವರನ್ನು ಆಹ್ವಾನಿಸಿದರು.

ಸ್ವಲ್ಪ ಸಮಯದವರೆಗೆ ಅವರು ತನ್ನ ಗುರು ರುಕ್ಮಿಣಿ ದೇವಿಯ ಹೆಸರಿನ "ರುಕ್ಮಿಣಿ ಕಲಾ ವಿಹಾರ" ಶಾಲೆಯನ್ನು ನಡೆಸುತ್ತಿದ್ದರು. ಬರೋಡಾದ ಎಂ.ಎಸ್ ವಿಶ್ವವಿದ್ಯಾನಿಲಯದ ಭೂವಿಜ್ಞಾನ ವಿಭಾಗದ ಪ್ರಾಧ್ಯಾಪಕ ಮತ್ತು ಮುಖ್ಯಸ್ಥ ಡಾ. ಸುಕುಮಾರ್ ಮೆರ್ಹ್ ಅವರೊಂದಿಗಿನ ವಿವಾಹದ ನಂತರ ಅಂಜಲಿ ಗುಜರಾತ್‌ನಲ್ಲಿ ನೆಲೆಸಿದರು. 

೧೯೫೦ ರ ದಶಕದಲ್ಲಿ ಬರೋಡಾದ ಎಂಎಸ್ ವಿಶ್ವವಿದ್ಯಾನಿಲಯದಲ್ಲಿ ಪ್ರದರ್ಶನ ಕಲೆಗಳ ಫ್ಯಾಕಲ್ಟಿ (ನೃತ್ಯ ವಿಭಾಗ) ಸ್ಥಾಪನೆಯಾದಾಗ, ಕಲಾಕ್ಷೇತ್ರದ ಇನ್ನೊಬ್ಬ ಹಳೆಯ ವಿದ್ಯಾರ್ಥಿ ಮೋಹನ್ ಖೋಕರ್ ಅವರು ವಿಭಾಗದ ಮುಖ್ಯಸ್ಥರಾಗಿ ಸೇರಿಕೊಂಡರು. ಅಂಜಲಿ ಮೊದಲು ಸಂದರ್ಶಕ ಪ್ರಾಧ್ಯಾಪಕರಾಗಿ ಸೇರಿಕೊಂಡರು ಮತ್ತು ಅವರ ನಂತರ ವಿಭಾಗದ ಮುಖ್ಯಸ್ಥರಾದರು. ಇಲ್ಲಿ ಅವರು ನೃತ್ಯ ಶಿಕ್ಷಣವನ್ನು ಅಭಿವೃದ್ಧಿಪಡಿಸುವಲ್ಲಿ ಪ್ರಮುಖ ಪಾತ್ರ ವಹಿಸಿದರು. ಅವರು ೧೯೬೦ರ ದಶಕದ ಮಧ್ಯಭಾಗದಲ್ಲಿ ತನ್ನ "ಸ್ಟಿಕ್ ಡ್ರಾಯಿಂಗ್ ನೋಟೇಶನ್ ಸಿಸ್ಟಮ್" ಮೂಲಕ ತಮಿಳು ಮಾತನಾಡದ ವಿದ್ಯಾರ್ಥಿಗಳಿಗೆ ಸುಲಭವಾದ ಕಲಿಕೆಯ ವ್ಯವಸ್ಥೆಯನ್ನು ಅಭಿವೃದ್ಧಿಪಡಿಸಿದರು.   

ಅವರು ತಮ್ಮ ಸಂಯೋಜನೆಗಳು ಮತ್ತು ನೃತ್ಯ-ನಾಟಕಗಳ ಮೂಲಕ ಭರತನಾಟ್ಯದ ಗುಜರಾತಿ ಶಾಲೆಯನ್ನು ಸ್ಥಾಪಿಸಲು ಹೆಸರುವಾಸಿಯಾದರು. ೧೯೭೨ ರಲ್ಲಿ, ಅವರು ಗುಜರಾತಿಯಲ್ಲಿ ಮಾರ್ಗಮ್ (ಭರತನಾಟ್ಯಂನಲ್ಲಿ ಔಪಚಾರಿಕ ನೃತ್ಯ ಸ್ವರೂಪ) ಬರೆದರು. ೧೯೯೭ ರಲ್ಲಿ  ಅಂಜಲಿ ಗುಜರಾತಿಯಲ್ಲಿ ಚಂದ್ರಮೌಳೀಶ್ವರ ಕುರವಂಜಿಯನ್ನು ಬರೆದು ಸಂಯೋಜಿಸಿದರು. ಮತ್ತು ನೃತ್ಯ ಸಂಯೋಜನೆ ಮಾಡಿದರು. ಇದು ಗುಜರಾತಿ ಭಾಷೆಯಲ್ಲಿ ಬರೆದ ಮೊದಲ ಕುರವಂಜಿ (ಒಂದು ರೀತಿಯ ನೃತ್ಯ-ನಾಟಕ) ಎಂದು ಪರಿಗಣಿಸಲಾಗಿದೆ. ಸೌರಾಷ್ಟ್ರದ ಸೋಮನಾಥನ ಪೀಠಾಧಿಪತಿಯನ್ನು ಸ್ತುತಿಸುವುದಕ್ಕಾಗಿ ಅಂಜಲಿಯು ಈ ಕುರವಂಜಿಗೆ ಸಂಗೀತವನ್ನು ಸಂಯೋಜಿಸಿದ್ದಾರೆ. ಹಾಗೆ ಮಾಡುವಾಗ ಅವರು ರುಕ್ಮಿಣಿ ದೇವಿಯೊಂದಿಗೆ ಸಖಿಯಾಗಿ ನೃತ್ಯ ಮಾಡಿದ ಕುಟ್ರಾಲ ಕುರವಂಜಿಯ ಉದಾಹರಣೆಯನ್ನು ಅನುಸರಿಸಿದರು.  

ಅಂಜಲಿ ಅವರು ಹಿಂದೂಸ್ತಾನಿ ಮತ್ತು ಕರ್ನಾಟಕ ಸಂಗೀತದಲ್ಲಿ ಚೆನ್ನಾಗಿ ಪಾರಂಗತರಾಗಿದ್ದರು. ತಮಿಳಲ್ಲದ ಪ್ರದೇಶಗಳಲ್ಲಿ ಭರತನಾಟ್ಯವನ್ನು ಜನಪ್ರಿಯಗೊಳಿಸಿದ ಸಂಯೋಜನೆಗಳನ್ನು ರಚಿಸಲು ಪ್ರಾದೇಶಿಕ ಭಾಷೆಗಳನ್ನು (ಗುಜರಾತಿ, ಮರಾಠಿ, ಹಿಂದಿ, ಅಸ್ಸಾಮಿ) ಮತ್ತು ಸಂಸ್ಕೃತವನ್ನು ಬಳಸಿದರು. ಅವರು ಎ.ಐ.ಆರ್ ಗಾಗಿ ಹಾಡಿದ್ದಾರೆ ಎಂದು ತಿಳಿದುಬಂದಿದೆ.

ಕೆಲಸ ಕಾರ್ಯಗಳು 
ಅವರು ಗುಜರಾತಿ ಭಾಷೆಯಲ್ಲಿ ಎರಡು ಪುಸ್ತಕಗಳನ್ನು ಬರೆದಿದ್ದಾರೆ : ನರ್ತನದರ್ಶಿಕಾ (ಭರತನಾಟ್ಯದ ಮೇಲೆ) ಮತ್ತು ಚಂದ್ರಮೌಳೀಶ್ವರ ಕುರುವಂಜಿ ಆಸ್ತಾ ನಾಯಕಿಯೊಂದಿಗೆ. ಅವರು ಗುಜರಾತಿ ಭಾಷೆಯಲ್ಲಿ ಅನೇಕ ಹಾಡುಗಳನ್ನು ಬರೆದಿದ್ದಾರೆ.

ಉಲ್ಲೇಖಗಳು 

೧೯೨೮ ಜನನ
ವಿಕಿಪೀಡಿಯ ಅನುವಾದ ಶಿಬಿರ ಲೇಖನ
ಸ್ಮಿತಾ ರಾಜನ್

ಸ್ಮಿತಾ ರಾಜನ್ (ಜನನ ೧೯೬೯ ) ಕೇರಳದ ಭಾರತೀಯ ಮೋಹಿನಿಯಾಟ್ಟಂ ಕಲಾವಿದೆ. ಅವರು ಭಾರತೀಯ ಶಾಸ್ತ್ರೀಯ ನೃತ್ಯಗಾರ ದಂಪತಿಗಳಾದ ಪದ್ಮಶ್ರೀ ಕಲಾಮಂಡಲಂ ಕೃಷ್ಣನ್ ನಾಯರ್ ಮತ್ತು ಕಲಾಮಂಡಲಂ ಕಲ್ಯಾಣಿಕುಟ್ಟಿ ಅಮ್ಮ ಅವರ ಮೊಮ್ಮಗಳು.

ಜೀವನಚರಿತ್ರೆ 
ಸ್ಮಿತಾ ರಾಜನ್ ಅವರು ಕೊಚ್ಚಿಯ ತ್ರಿಪುನಿಥುರಾದಲ್ಲಿರುವ ತಮ್ಮ ತಾಯಿಯ ಅಜ್ಜಿಯ ನಿವಾಸದಲ್ಲಿ ನೃತ್ಯ ತರಬೇತಿಯನ್ನು ಪ್ರಾರಂಭಿಸಿದರು. ಬಾಲ್ಯದಲ್ಲಿ ಸ್ಮಿತಾ ನೃತ್ಯ ಮತ್ತು ಸಂಗೀತದಿಂದ ಸುತ್ತುವರೆದಿದ್ದರು. ಸ್ಮಿತಾಳ ಚಿಕ್ಕಮ್ಮ, ಕಲಾ ವಿಜಯನ್ ( ಮೋಹಿನಿಯಾಟ್ಟಂಗಾಗಿ ಕೇರಳ ಸಂಗೀತ ನಾಟಕ ಅಕಾಡೆಮಿ ಪ್ರಶಸ್ತಿ ಪುರಸ್ಕೃತರು) ಯುವ ಸ್ಮಿತಾ ಅವರ ಪ್ರತಿಭೆಯನ್ನು ಮೊದಲು ಗಮನಿಸಿದರು. ತನ್ನ ಅಜ್ಜಿಯರ ಸಂಸ್ಥೆಯಾದ ತ್ರಿಪುನಿಥುರಾದ ಕೇರಳ ಕಲಾಲಯದಲ್ಲಿ ಮಾಸ್ಟರ್ ತರಗತಿಯ ಸಮಯದಲ್ಲಿ, ಆಕೆಯ ಚಿಕ್ಕಮ್ಮ ಸ್ಮಿತಾ ಅವರು ಹಿರಿಯ ವಿದ್ಯಾರ್ಥಿಗಳೊಂದಿಗೆ ಪೂರ್ಣ ಚೋಲ್ಕೆಟ್ಟು (ವಿಶಿಷ್ಟ ಮೋಹಿನಿಯಾಟ್ಟಂ ರೆಪರ್ಟರಿಯ ಮೊದಲ ವಸ್ತು) ಅನ್ನು ಪ್ರದರ್ಶಿಸಿದರು ಅಂದಿನಿಂದ ಗುರು ಕಲಾ ವಿಜಯನ್ ಅವರಿಗೆ ಭರತನಾಟ್ಯದಲ್ಲಿ ತರಬೇತಿ ನೀಡಲು ಪ್ರಾರಂಭಿಸಿದರು. ಸ್ಮಿತಾ ತಮ್ಮ ೪ ನೇ ವಯಸ್ಸಿನಲ್ಲಿ ಭರತನಾಟ್ಯದಲ್ಲಿ ತಮ್ಮ ರಂಗೇತ್ರವನ್ನು ಮಾಡಿದರು. ಆಕೆಯ ತಾಯಿ, ಗುರು ಶ್ರೀದೇವಿ ರಾಜನ್, ಸ್ಮಿತಾಗೆ ಮೋಹಿನಿಯಾಟ್ಟಂನಲ್ಲಿ ಮೊದಲ ಪಾಠಗಳನ್ನು ಕಲಿಸಿದರು ಮತ್ತು ಸ್ಮಿತಾ ತಮ್ಮ 6 ನೇ ವಯಸ್ಸಿನಲ್ಲಿ ಮೋಹಿನಿಯಾಟ್ಟಂನಲ್ಲಿ ತಮ್ಮ ರಂಗೇತ್ರಮ್ ಅನ್ನು ಪ್ರದರ್ಶಿಸಿದರು. ನಂತರ ಅಜ್ಜಿಯ ಮಾರ್ಗದರ್ಶನದಲ್ಲಿ ಮೋಹಿನಿಯಾಟ್ಟಂಅನ್ನು ಕರಗತ ಮಾಡಿಕೊಂಡರು.

ಅವರ ಅಜ್ಜ, ಗುರು ಕಲಾಮಂಡಲಂ ಕೃಷ್ಣನ್ ನಾಯರ್, ಅವರಿಗೆ ಕಥಕ್ಕಳಿ ಕಲಿಸಿದರು ಮತ್ತು ಅವರ ಮುಖಜಾಭಿನಯ (ಮುಖದ ಅಭಿವ್ಯಕ್ತಿಗಳು)ವನ್ನು ಉತ್ತಮಗೊಳಿಸಿದರು.  ಸ್ಮಿತಾ ಅವರು ಪ್ರೊಫೆಸರ್ ಕಲ್ಯಾಣಸುಂದರಂ ಅವರ ಬಳಿ ಶಾಸ್ತ್ರೀಯ ಕರ್ನಾಟಕ ಸಂಗೀತದ ತರಬೇತಿಯನ್ನೂ ಪಡೆದಿದ್ದಾರೆ. ಅವರು ೧೯೮೩ ರಿಂದ ೧೯೯೦ ರವರೆಗೆ ತಮ್ಮ ಪೋಷಕರ ಸಂಸ್ಥೆಯಾದ ಕೇರಳ ಕಲಾಲಯದಲ್ಲಿ ಕಲಿಸಿದರು.

ಸ್ಮಿತಾ ಅವರು ಭರತನಾಟ್ಯ, ಒಡಿಸ್ಸಿ ಮತ್ತು ಕೂಚಿಪುಡಿಯಂತಹ ನೃತ್ಯ ಶೈಲಿಗಳಲ್ಲಿ ಭಾರತದ ಅನೇಕ ಶಾಸ್ತ್ರೀಯ ನೃತ್ಯಗಾರರೊಂದಿಗೆ ಪ್ರದರ್ಶನ ನೀಡಿದ್ದಾರೆ. 

ಅವರು ೧೨ ನೇ ವಯಸ್ಸಿನಲ್ಲಿ ವೃತ್ತಿಪರ ನೃತ್ಯಗಾರ್ತಿಯಾಗಿ ಬದಲಾದರು. ೧೯೮೦ ರಲ್ಲಿ, ಭಾರತ ಮತ್ತು ಇತರ ದೇಶಗಳಲ್ಲಿ ಮೋಹಿನಿಯಾಟ್ಟಂ ಅನ್ನು ಜನಪ್ರಿಯಗೊಳಿಸಲು ಸ್ಮಿತಾ ತನ್ನ ಅಜ್ಜಿ, ತಾಯಿ ಮತ್ತು ಅವಳ ಚಿಕ್ಕಮ್ಮನ ಜೊತೆಗೂಡಿದರು. ಅವರು ೧೯೭೯ರಿಂದ ೧೯೯೨ ರವರೆಗೆ ಕೇರಳ ಕಲಾಲಯಂನ ಪ್ರಮುಖ ಪ್ರದರ್ಶಕರಾಗಿದ್ದರು. ಇಂದಿನ ಹಲವಾರು ಮೋಹಿನಿಯಾಟ್ಟಂ ಕಲಾವಿದರಿಗೆ ಮೋಹಿನಿಯಾಟ್ಟಂ ಕಲಿಸುವಲ್ಲಿ ಅವರು ತಮ್ಮ ತಾಯಿ, ಅಜ್ಜಿ ಮತ್ತು ಅವರ ಚಿಕ್ಕಮ್ಮನಿಗೆ ಸಹಾಯ ಮಾಡಿದ್ದಾರೆ. ೨೦೧೪ರಲ್ಲಿ, ಅವರು ಕೇರಳ ಸಂಗೀತ ನಾಟಕ ಅಕಾಡೆಮಿ ಪ್ರಶಸ್ತಿಯನ್ನು ಪಡೆದರು. 

ಇಂದು, ಸ್ಮಿತಾ ಅವರು ತಮ್ಮ ಕುಟುಂಬದೊಂದಿಗೆ ಮಿಸೌರಿಯ ಸೇಂಟ್ ಲೂಯಿಸ್‌ನಲ್ಲಿ ವಾಸಿಸುತ್ತಿದ್ದಾರೆ ಮತ್ತು ನೃತ್ಯಕ್ಷೇತ್ರ "ಟೆಂಪಲ್ ಆಫ್ ಡ್ಯಾನ್ಸ್"  ಸಂಸ್ಥೆಯ ಶಾಖೆಯನ್ನು ಗುರು ಶ್ರೀದೇವಿ ರಾಜನ್ ಅವರು ಕೊಚ್ಚಿಯಲ್ಲಿ ಪ್ರಾರಂಭಿಸಿದರು, ಮಾತೃ ಸಂಸ್ಥೆ ಕೇರಳದ ಸಹಯೋಗದೊಂದಿಗೆ ಸಂಸ್ಥೆಯನ್ನು ನಡೆಸುತ್ತಿದ್ದಾರೆ.  

ಅವರು ಡಾ ವಿನೋದ್ ಮಂಕರ ಅವರು ನಿರ್ದೇಶಿಸಿದ ಮದರ್ ಆಫ್ ಮೋಹಿನಿಯಾಟ್ಟಂ ಎಂಬ ಶೀರ್ಷಿಕೆಯ ೨೦೧೯ ರ ಕಲಾಮಂಡಲಂ ಕಲ್ಯಾಣಿಕುಟ್ಟಿ ಅಮ್ಮ ಅವರ ಸಾಕ್ಷ್ಯಚಿತ್ರವನ್ನು ನಿರ್ಮಿಸಿದರು ಮತ್ತು ಕಾಣಿಸಿಕೊಂಡರು.

ಉಲ್ಲೇಖಗಳು

ನೃತ್ಯ ಕಲಾವಿದರು
ಮಹಿಳಾ ಸಾಧಕಿ
ವಿಕಿಪೀಡಿಯ ಅನುವಾದ ಶಿಬಿರ ಲೇಖನ
ಭೀಷ್ಮಕ

ಭೀಷ್ಮಕ ಇವನನ್ನು ಹಿರಣ್ಯರೋಮನ್ ಎಂದೂ ಕರೆಯುತ್ತಾರೆ. ಇವನು ಹಿಂದೂ ಧರ್ಮದಲ್ಲಿ ವಿದರ್ಭದ ರಾಜ.  ಅವರು  ಕೃಷ್ಣ ದೇವರ ಮುಖ್ಯ ಪತ್ನಿ ಮತ್ತು ಲಕ್ಷ್ಮಿ ದೇವಿಯ ಅವತಾರವಾದ ರುಕ್ಮಿಣಿ ದೇವಿಯ ತಂದೆ,.

ದಂತಕಥೆ

ಸ್ಕಂದ ಪುರಾಣ 
ಸ್ಕಂದ ಪುರಾಣವು ಭೀಷ್ಮಕನನ್ನು ಶ್ರೀಮಂತ ಮತ್ತು ಶಕ್ತಿಯುತ ರಾಜ ಎಂದು ವಿವರಿಸುತ್ತದೆ. ರುಕ್ಮಿಣಿಯ ಜನನದ ಸಮಯದಲ್ಲಿ, ಆಕಾಶದ ಧ್ವನಿಯು ಭೀಷ್ಮಕನಿಗೆ   ಭೂಮಿಯಲ್ಲಿ ಜನಿಸಿದ ನಾಲ್ಕು ತೋಳುಗಳನ್ನು ( ಚತುರ್ಭುಜ ) ಹೊಂದಿರುವವನೊಂದಿಗೆ ರುಕ್ಮಿಣಿಯ ವಿವಾಹ ಮಾಡಬೇಕೆಂದು ಸೂಚಿಸುತ್ತದೆ. ಎಂಟು ವರ್ಷಗಳ ನಂತರ, ಅವನ ತಂದೆ ದಮಘೋಷನ ಒತ್ತಾಯದ ಮೇರೆಗೆ ಅವನು ತನ್ನ ಮಗಳನ್ನು ಶಿಶುಪಾಲನಿಗೆ ನಿಶ್ಚಿತಾರ್ಥ ಮಾಡುತ್ತಾನೆ, ದಮಘೋಷನನು ಚತುರ್ಭುಜ ತನ್ನ ಮಗನ ವಿಶೇಷಣ ಎಂದು ಹೇಳುತ್ತಾನೆ. ಕೃಷ್ಣ ಮತ್ತು ಬಲರಾಮರನ್ನು ಭೀಷ್ಮಕನು ನಿಶ್ಚಿತಾರ್ಥದ ಸಮಾರಂಭಕ್ಕೆ ಆಹ್ವಾನಿಸುತ್ತಾನೆ, ಅದರ ಮೇಲೆ ಕೃಷ್ಣ ಹಾಗೂ ರುಕ್ಮಿಣಿ ಒಬ್ಬರನ್ನೊಬ್ಬರು ಪ್ರೀತಿಸಿದ ನಂತರ ಇಬ್ಬರೂ  ಓಡಿಹೋಗುತ್ತಾರೆ.

ಹರಿವಂಶ 
ಹರಿವಂಶದಲ್ಲಿ, ರಾಜ ಭೀಷ್ಮಕನ ಹಿರಿಯ ಮಗ ರುಕ್ಮಿಯು ತನ್ನ ಸಹೋದರಿ ರುಕ್ಮಿಣಿಯನ್ನು ಸ್ವಯಂವರ ಸಮಾರಂಭದ ಮೂಲಕ ವಿವಾಹವಾಗಲು ನಿರ್ಧರಿಸಿದಾಗ, ರಾಜನು ರುಕ್ಮಿಯ ನಿರ್ಧಾರವನ್ನು ವಿರೋಧಿಸುತ್ತಾನೆ. ರಾಜನು ಕೃಷ್ಣನಿಗೆ ಅವಕಾಶವನ್ನು  ನೀಡಿದಾಗ, ಈ ಮೂರ್ಖತನಕ್ಕಾಗಿ ರುಕ್ಮಿಯು ದೇವರ ಕ್ಷಮೆಯನ್ನು ಬೇಡುತ್ತಾನೆ. ವಧು ವಾಸ್ತವವಾಗಿ ಲಕ್ಷ್ಮಿ, ಸಮೃದ್ಧಿಯ ದೇವತೆ ಎಂದು ಬಹಿರಂಗಪಡಿಸುತ್ತಾನೆ. ಇದು ತನ್ನ ಕಡೆಯಿಂದ ಯಾವುದೇ ಪಾಪವಲ್ಲ ಎಂದು ಕೃಷ್ಣನು ರಾಜನಿಗೆ ಭರವಸೆ ನೀಡುತ್ತಾನೆ. ಭೀಷ್ಮಕನು ದೇವರ ನಿರ್ಗಮನದ ಮೊದಲು ಕೃಷ್ಣನ ಅನೇಕ ಹರ್ಷೋದ್ಗಾರಗಳನ್ನು ನೀಡುತ್ತಾನೆ.

ಉಲ್ಲೇಖಗಳು 

ಪುರಾಣ
ಪುರಾಣಗಳು
ಮಹಾಭಾರತ
ಹಿಂದೂ ಪುರಾಣ
ಹಿಂದೂ ದೇವತೆಗಳು
ಹಿಂದೂಗಳು
ಲಕ್ಶ್ಮೀ ಬಾರಮ್ಮ 2

ಲಕ್ಷ್ಮೀಬಾರಮ್ಮ-2 ಪ್ರಸ್ತುತ ಕಲರ್ಸ್ ಕನ್ನಡದಲ್ಲಿ ಪ್ರಸಾರವಾಗುತ್ತಿರುವ ಭಾರತೀಯ ಕನ್ನಡ ಭಾಷೆಯ ದೈನಂದಿನ ಧಾರಾವಾಹಿ ಆಗಿದೆ. 13 ಮಾರ್ಚ್ 2023 	  ರಿಂದ ಆರಂಭವಾದ ಈ ಧಾರಾವಾಹಿಯು ಸೋಮವಾರದಿಂದ ಶನಿವಾರದವರೆಗೆ ರಾತ್ರಿ ೭:೩೦ ಗಂಟೆಗೆ ಪ್ರಸಾರವಾಗುತ್ತಿದೆ. ಹಲವಾರು ಯಶಸ್ವಿ ಧಾರಾವಾಹಿಗಳನ್ನು ನಿರ್ಮಾಣ ಮಾಡಿರುವ ಜೈ ಮಾತಾ ಕಂಬೈನ್ಸ್ ಈ ಧಾರಾವಾಹಿಯನ್ನು ನಿರ್ಮಾಣ ಮಾಡುತ್ತಿದ್ದಾರೆ.

ಕಥೆ
ಲಕ್ಷ್ಮೀಬಾರಮ್ಮ-2 ಕಥೆ ಭಾಗ್ಯಳ ತಂಗಿ ಲಕ್ಷ್ಮೀ ಮತ್ತು ಭಾಗ್ಯಳ ಗಂಡ ತಾಂಡವ್ ಚಿಕ್ಕಮ್ಮನ ಮಗ ವೈಷ್ಣವ್‌ಗೆ ಸಂಬಂಧಿಸಿದೆ. ಈ ಧಾರಾವಾಹಿಯು ಭಾಗ್ಯಲಕ್ಷ್ಮೀ ಧಾರಾವಾಹಿಯ ಮುಂದುವರಿದ ಭಾಗವಾಗಿದೆ (Sequel). 
ಕಥೆಯು ಲಕ್ಷ್ಮೀ-ವೈಷ್ಣವ್ ಮದುವೆಯ ನಂತರದ ಜೀವನದ ಮೇಲೆ ಕೇಂದ್ರಿಕೃತವಾಗಿದೆ. ವೈಷ್ಣವ್ ತಾಯಿಯ ಕುತಂತ್ರ, ವೈಷ್ಣವ್ ಮಾಜಿ ಪ್ರೇಯಸಿ ಕೀರ್ತಿಯ ಹುಚ್ಚಾಟ ಮತ್ತು ವೈಷ್ಣವ್ ಮನೆಯವರಿಗೆ ಲಕ್ಷ್ಮೀ ಬಗ್ಗೆ ಇರುವ ಅಸಮಾಧಾನವೇ, ಇವಲ್ಲದರ ನಡುವೆ ಹೆಚ್ಚುತ್ತಿರುವ ಲಕ್ಷ್ಮೀ ವೈಷ್ಣವ್ ಒಡನಾಟವೇ ಈ ಕಥೆಯ ಹಂದರವಾಗಿದೆ.

ಪಾತ್ರವರ್ಗ
ಭೂಮಿಕಾ‌ ರಮೇಶ್: ಲಕ್ಷ್ಮೀ ಆಗಿ; ಭಾಗ್ಯಳ ತಂಗಿ, ವೈಷ್ಣವ್ ಹೆಂಡತಿ.
ಶಮಂತ್‌ ಗೌಡ ಆಲಿಯಾಸ ಬ್ರೋ ಗೌಡ: ವೈಷ್ಣವ್ ಆಗಿ; ಕಾವೇರಿಯ ಮಗ, ತಾಂಡವ್ ತಮ್ಮ, ಲಕ್ಷ್ಮಿಯ ಗಂಡ.
 ಸುಷ್ಮಾ ನಾಣಯ್ಯ: ಕಾವೇರಿ ಆಗಿ; ವೈಷ್ಣವ್ ತಾಯಿ‌, ಕುಸುಮಾಳ ತಂಗಿ.
 ಸುರೇಶ್ ರೈ: ಕೃಷ್ಣಕಾಂತ್ ಆಗಿ; ವೈಷ್ಣವ್ ತಂದೆ,‌ ಕಾವೇರಿಯ ಗಂಡ.
 ಆಶಾ ಅಯ್ಯನರ್: ಪೂಜಾ ಆಗಿ; ಭಾಗ್ಯಳ ಸ್ವಂತ ತಂಗಿ.
 ರಜನಿ ಪ್ರವೀಣ್: ಸುಪ್ರೀತಾ ಆಗಿ; ವೈಷ್ಣವ್ ಸೋದರ ಅತ್ತೆ.
 ಸುನೀತಾ ಶೆಟ್ಟಿ: ಸುನಂದಾ ಆಗಿ; ಭಾಗ್ಯಳ ತಾಯಿ.
 ಲಾವಣ್ಯ ಹಿರೇಮಠ್ : ವಿಧಿ ಆಗಿ; ವೈಷ್ಣವ್ ತಂಗಿ.

ವಿಸ್ತಾರವಾದ ಪಾತ್ರವರ್ಗ
ಭಾಗ್ಯಲಕ್ಷ್ಮೀ ಧಾರಾವಾಹಿಯಿಂದ
ಸುಷ್ಮಾ ಕೆ. ರಾವ್ : ಭಾಗ್ಯ ಆಗಿ; ತಾಂಡವ್ ಹೆಂಡತಿ.
ಪದ್ಮಜಾ ರಾವ್‌': ಕುಸುಮ ಆಗಿ; ತಾಂಡವ್ ತಾಯಿ, ಭಾಗ್ಯಳ ಅತ್ತೆ, ಕಾವೇರಿಯ ಅಕ್ಕ. 
 ಸುದರ್ಶನ್‌ ರಂಗಪ್ರಸಾದ್‌:    ತಾಂಡವ್ ಆಗಿ; ಕುಸುಮಾಳ ಮಗ, ಭಾಗ್ಯಳ ಗಂಡ.
 ತನ್ವಿ ರಾವ್: ಕೀರ್ತಿಯಾಗಿ; ವೈಷ್ಣವ್ ಮಾಜಿ ಪ್ರೇಯಸಿ.
 ಗೌತಮಿ ಗೌಡ: ಶ್ರೇಷ್ಠ ಆಗಿ; ಭಾಗ್ಯಳ ಗಂಡ.  ತಾಂಡವ್ ಪ್ರೇಯಸಿ. 
ಕಾವ್ಯ ಗೌಡ ಪಾತ್ರ ಬದಲವಾಣೆಯ ನಂತರ.
ಅಮೃತ ಗೌಡ: ತನ್ವಿ ಆಗಿ; ಭಾಗ್ಯ ಮತ್ತು ತಾಂಡವ್ ಮಗಳು.
ನಿಹಾರ್‌ ಗೌಡ: ತನ್ಮಯ್ ಆಗಿ; ಭಾಗ್ಯ ಮತ್ತು ತಾಂಡವ್‌ ಮಗ.

ಉಲ್ಲೇಖಗಳು
ಶ್ರೀ ಬಿ ಎಂ ಪಾಟೀಲ್ ವೈದ್ಯಕೀಯ ಮಹಾವಿದ್ಯಾಲಯ, ವಿಜಯಪುರ

ಶ್ರೀ ಬಿಎಂ ಪಾಟೀಲ್ ವೈದ್ಯಕೀಯ ಮಹಾವಿದ್ಯಾಲಯವು ಕರ್ನಾಟಕದ ವಿಜಯಪುರ ನಗರದಲ್ಲಿದೆ. ಇದನ್ನು ವಿಶ್ವವಿದ್ಯಾಲಯಗಳ ಅನುದಾನ ಆಯೋಗ ಅಧಿನಿಯಮ 1956 ರ ವಿಭಾಗ 3 ರ ಅಡಿಯಲ್ಲಿ ವಿಶ್ವವಿದ್ಯಾಲಯವೆಂದು ಘೋಷಿಸಲಾಯಿತು ಮತ್ತು ಮಾನವ ಸಂಪನ್ಮೂಲ ಅಭಿವೃದ್ಧಿ ಸಚಿವಾಲಯದಿಂದ ಅನುಮೋದಿಸಲಾಗಿದೆ.  ಮಹಾವಿದ್ಯಾಲಯವು MBBS ಪದವಿಗೆ ಕಾರಣವಾಗುವ ವೈದ್ಯಕೀಯ ಮತ್ತು ಶಸ್ತ್ರಚಿಕಿತ್ಸೆಯಲ್ಲಿ ಶೈಕ್ಷಣಿಕ ಕಲಿಕೆಯನ್ನು ನೀಡುತ್ತದೆ. ಮಹಾವಿದ್ಯಾಲಯವನ್ನು 1986 ರಲ್ಲಿ ಸ್ಥಾಪಿಸಲಾಯಿತು. ಮಹಾವಿದ್ಯಾಲಯ ಹೊಂದಿಕೊಂಡಂತೆ ಸುಸಜ್ಜಿತ ಆಸ್ಪತ್ರೆಯೂ ಇದೆ.

ಈ ಮಹಾವಿದ್ಯಾಲಯವು ಉತ್ತರಕರ್ನಾಟಕದ ಪ್ರಸಿಧ್ದ ಶಿಕ್ಶಣ ಸಂಸ್ಥೆಯಾದ ಬಿ.ಎಲ್.ಡಿ.ಈ. ಸಂಸ್ಥೆ ಯ ಅಡಿಯಲ್ಲಿ ಬರುತ್ತದೆ.

 ಸಾಮಾನ್ಯ ಔಷಧಿ
 ಸಾಮಾನ್ಯ ಶಸ್ತ್ರಚಿಕಿತ್ಸೆ
 ಪ್ರಸೂತಿ ಮತ್ತು ಸ್ತ್ರೀರೋಗ ಶಾಸ್ತ್ರ
 ಪೀಡಿಯಾಟ್ರಿಕ್ಸ್
 ಆರ್ಥೋಪೆಡಿಕ್ಸ್
 ನೇತ್ರವಿಜ್ಞಾನ
 ಕಿವಿ,ಮೂಗು ಮತ್ತು ಗಂಟಲು
 ಡರ್ಮಟಾಲಜಿ ಮತ್ತು ವೆನೆರಿಯಾಲಜಿ
 ಮನೋವೈದ್ಯಶಾಸ್ತ್ರ
 ಅರಿವಳಿಕೆ
 ವಿಕಿರಣಶಾಸ್ತ್ರ
 ಮೂತ್ರಪಿಂಡ ಶಾಸ್ತ್ರ
 ನರವಿಜ್ಞಾನ
 ಮೂತ್ರಶಾಸ್ತ್ರ
 ಶ್ವಾಸಕೋಶಶಾಸ್ತ್ರ
 ನರಶಸ್ತ್ರಚಿಕಿತ್ಸೆ
 ಲ್ಯಾಪರೊಸ್ಕೋಪಿಕ್ ಶಸ್ತ್ರಚಿಕಿತ್ಸೆ
 ಗ್ಯಾಸ್ಟ್ರೋಎಂಟರಾಲಜಿ
 ಪ್ಲಾಸ್ಟಿಕ್ ಸರ್ಜರಿ
 ಪೀಡಿಯಾಟ್ರಿಕ್ ಸರ್ಜರಿ

 ಅಧಿಕೃತ ಜಾಲತಾಣ
Hospital in karnataka
Universities in karnataka
ಮಾಂಡವಿ

ಮಾಂಡವಿ ಒಬ್ಬ ರಾಜಕುಮಾರಿ ಮತ್ತು ಹಿಂದೂ ಮಹಾಕಾವ್ಯ ರಾಮಾಯಣದಲ್ಲಿ ರಾಜ ಕುಶಧ್ವಜ ಮತ್ತು ರಾಣಿ ಚಂದ್ರಭಾಗರ ಹಿರಿಯ ಮಗಳು. ಅವಳು ರಾಮನ ಕಿರಿಯ ಸಹೋದರನಾದ ಭರತನ ಹೆಂಡತಿ. ಮಾಂಡವಿಯನ್ನು ಲಕ್ಷ್ಮಿಯ ಶಂಖದ ಅವತಾರವೆಂದು ಪರಿಗಣಿಸಲಾಗಿದೆ.

ದಂತಕಥೆ 
ರಾಮಾಯಣದಲ್ಲಿ, ಜನಕ ಮತ್ತು ಕುಶಧ್ವಜರ ಪತ್ನಿಯರಾದ ಸುನಯನ ಮತ್ತು ಚಂದ್ರಭಾಗರು ಊರ್ಮಿಳಾ ಮತ್ತು ಮಾಂಡವಿಗೆ ಜನ್ಮ ನೀಡಿದರು. ಚಂದ್ರಭಾಗ ನಂತರ ತನ್ನ ಎರಡನೇ ಮಗಳು ಮತ್ತು ಮಾಂಡವಿಯ ತಂಗಿ ಶ್ರುತಕೀರ್ತಿಗೆ ಜನ್ಮ ನೀಡಿದಳು. ರಾಮನು ಸೀತೆಯನ್ನು ಅವಳ ಸ್ವಯಂವರದಲ್ಲಿ ಗೆದ್ದ ನಂತರ, ಅವನ ತಂದೆ, ರಾಜ ದಶರಥನು ತನ್ನ ಮಗನ ಮದುವೆಗೆ ಮಿಥಿಲೆಗೆ ಬಂದನು. ರಾಜ ಜನಕನ ಕಿರಿಯ ಮಗಳಾದ ಊರ್ಮಿಳಾ ಬಗ್ಗೆ ಲಕ್ಷ್ಮಣನಿಗೆ ಭಾವನೆಗಳಿವೆ ಎಂದು ಅವನು ಗಮನಿಸಿದನು, ಆದರೆ ಸಂಪ್ರದಾಯದ ಪ್ರಕಾರ, ಭರತ ಮತ್ತು ಮಾಂಡವಿ ಮೊದಲು ಮದುವೆಯಾಗಬೇಕಾಗಿತ್ತು. ರಾಜ ದಶರಥನು ಭರತನಿಗೆ ಮಾಂಡವಿಯನ್ನು ಮದುವೆಯಾಗಲು ಮತ್ತು ಶತ್ರುಘ್ನನಿಗೆ ಶ್ರುತಕೀರ್ತಿಯನ್ನು ಮದುವೆಯಾಗಲು ವ್ಯವಸ್ಥೆ ಮಾಡಿದನು, ಲಕ್ಷ್ಮಣನಿಗೆ ಊರ್ಮಿಳೆಯನ್ನು ಮದುವೆಯಾಗಲು ಅವಕಾಶ ಮಾಡಿಕೊಟ್ಟನು. ಅಂತಿಮವಾಗಿ, ಎಲ್ಲಾ ನಾಲ್ಕು ಸಹೋದರಿಯರು ನಾಲ್ಕು ಸಹೋದರರನ್ನು ವಿವಾಹವಾದರು, ಸಾಮ್ರಾಜ್ಯಗಳ ನಡುವಿನ ಮೈತ್ರಿಯನ್ನು ಬಲಪಡಿಸಿದರು. ಭರತ ಮತ್ತು ಮಾಂಡವಿಗೆ ತಕ್ಷ ಮತ್ತು ಪುಷ್ಕಲಾ ಎಂಬ ಇಬ್ಬರು ಗಂಡು ಮಕ್ಕಳಿದ್ದಾರೆ.

ಅತ್ತೆ ಕೈಕೇಯಿಯು ಭರತನಿಗೆ ಪಟ್ಟಾಭಿಷೇಕ ಮತ್ತು ರಾಮನನ್ನು ವನವಾಸ ಮಾಡಬೇಕೆಂದು ಒತ್ತಾಯಿಸಿದಾಗ, ಮಾಂಡವಿ ಸುದ್ದಿಯನ್ನು ಕೇಳಿ ಆಘಾತಕ್ಕೊಳಗಾದಳು. ರಾಣಿಯಾಗಲು ಇಚ್ಛಿಸದ ಆಕೆಗೆ ತನ್ನ ಸಹೋದರಿಯರಾದ ಸೀತೆ ಮತ್ತು ಊರ್ಮಿಳಾರನ್ನು ಎದುರಿಸುವ ಧೈರ್ಯವಿರಲಿಲ್ಲ. ಅವಳ ಸೋದರ ಸಂಬಂಧಿ ಸೀತೆ, ರಾಮ ಮತ್ತು ಲಕ್ಷ್ಮಣರೊಂದಿಗೆ ವನವಾಸದಲ್ಲಿದ್ದಾಗ ಅವಳು ತನ್ನ ಸಹೋದರಿ ಶ್ರುತಕೀರ್ತಿಯೊಂದಿಗೆ ತನ್ನ ಅತ್ತೆಯನ್ನು ನೋಡಿಕೊಳ್ಳುತ್ತಿದ್ದಳು. ಅವರ ವನವಾಸದ ಸಮಯದಲ್ಲಿ, ಮಾಂಡವಿ ನಂದಿಗ್ರಾಮದಲ್ಲಿ ಉಳಿದುಕೊಂಡಳು, ಅಲ್ಲಿ ಅವಳು ರಾಮನ ಪಾದುಕಾವನ್ನು ಪೂಜಿಸಲು ತನ್ನ ಸಮಯವನ್ನು ವಿನಿಯೋಗಿಸಿದಳು. ಮಾಂಡವಿಯೂ ತನ್ನ ಪತಿ ಭರತನೊಡನೆ ರಾಮನಾಮವನ್ನು ಪಠಿಸುತ್ತಾ ಆತನನ್ನು ಬೆಂಬಲಿಸುತ್ತಾ ಕಾಲ ಕಳೆದಳು. ಭರತನಂತೆ, ಮಾಂಡವಿಯು ಸಂತ ವಾನಪ್ರಸ್ಥ ಜೀವನವನ್ನು ನಡೆಸುತ್ತಿದ್ದಳು, ತನ್ನ ಸಮಯವನ್ನು ಧ್ಯಾನಕ್ಕಾಗಿ ಮೀಸಲಿಟ್ಟಳು ಮತ್ತು ಅವರ ಅತ್ತೆಯಾದ ಕೌಸಲ್ಯೆ, ಸುಮಿತ್ರ ಮತ್ತು ಕೈಕೇಯಿಗೆ ಸೇವೆ ಸಲ್ಲಿಸಿದಳು. ಈ ಮಧ್ಯೆ, ಭರತನು ರಾಮನ ಆಜ್ಞೆಯಂತೆ ತನ್ನ ಜವಾಬ್ದಾರಿಗಳನ್ನು ನಿರ್ವಹಿಸಿದನು ಮತ್ತು ರಾಜ್ಯವನ್ನು ಆಳಿದನು.

ಮಾಂಡವಿಯನ್ನು ಲಕ್ಷ್ಮಿಯ ಅಂಶವೆಂದು ಪರಿಗಣಿಸಲಾಗುತ್ತದೆ. ಇವಳು ಸಾವಿನ ನಂತರ ದೇವತೆಯೊಂದಿಗೆ ವಿಲೀನಗೊಳ್ಳುತ್ತಾಳೆ. ತುಳಸಿದಾಸರ ರಾಮಚರಿತಮಾನಸದ ಪ್ರಕಾರ, ಮಾಂಡವಿ ಮತ್ತು ಶ್ರುತಕೀರ್ತಿಯವರು ಸತಿಯ ಅಭ್ಯಾಸವನ್ನು ಮಾಡಿದರು ಮತ್ತು ತಮ್ಮ ಗಂಡನ ಅಂತ್ಯಕ್ರಿಯೆಯ ಚಿತಾಭಸ್ಮಗಳ ಮೇಲೆ ತಮ್ಮನ್ನು ತಾವೇ ಸುಟ್ಟುಹಾಕಿದರು.

ಪೂಜೆ 
ತೆಲಂಗಾಣದ ಮೇದಕ್ ಜಿಲ್ಲೆಯಲ್ಲಿ ಭರತ ಮತ್ತು ಮಾಂಡವಿಯರಿಗೆ ಅರ್ಪಿತವಾದ ಶ್ರೀ ಕಲ್ಯಾಣ ರಾಮಚಂದ್ರ ಸನ್ನಧಿ ಎಂಬ ದೇವಾಲಯವಿದೆ. ಭಾರತದಲ್ಲಿ ರಾಮನ ಸಹೋದರರು ಮತ್ತು ಅವರ ಪತ್ನಿಯರ ಪ್ರತಿಮೆಗಳನ್ನು ಸ್ಥಾಪಿಸಿದ ಏಕೈಕ ದೇವಾಲಯ ಇದು.

ಜನಪ್ರಿಯ ಸಂಸ್ಕೃತಿಯಲ್ಲಿ 

 ೧೯೮೭-೧೯೮೮ ರ ಭಾರತೀಯ ಮಹಾಕಾವ್ಯ ರಾಮಾಯಣದಲ್ಲಿ ಸುಲಕ್ಷಣಾ ಖತ್ರಿಯಿಂದ ಚಿತ್ರಿಸಲಾಗಿದೆ.
 ೧೯೯೭-೨೦೦೦ ದ ಭಾರತೀಯ ಮಹಾಕಾವ್ಯ ನಾಟಕ ಜೈ ಹನುಮಾನ್‌ನಲ್ಲಿ ರಾಜಿ ಶರ್ಮಾರಿಂದ ಚಿತ್ರಿಸಲಾಗಿದೆ.
 ೨೦೦೨ ರ ಭಾರತೀಯ ಮಹಾಕಾವ್ಯ ರಾಮಾಯಣದಲ್ಲಿ ರಜನಿ ಚಂದ್ರರಿಂದ ಚಿತ್ರಿಸಲಾಗಿದೆ.
 ೨೦೧೫–೨೦೧೬ ರ ಭಾರತೀಯ ಮಹಾಕಾವ್ಯ ನಾಟಕ ಸಿಯಾ ಕೆ ರಾಮ್ ನಲ್ಲಿ ಪೃಥ್ವಿ ಹಟ್ಟೆ ಅವರಿಂದ ಚಿತ್ರಿಸಲಾಗಿದೆ.
 ೨೦೧೯–೨೦೨೦ ರ ಭಾರತೀಯ ಮಹಾಕಾವ್ಯ ನಾಟಕ ರಾಮ್ ಸಿಯಾ ಕೆ ಲುವ್ ಕುಶ್ ನಲ್ಲಿ ರಿಚಾ ದೀಕ್ಷಿತ್ ಅವರಿಂದ ಚಿತ್ರಿಸಲಾಗಿದೆ..
 ಮಾಂಡವಿ ಎಂಬುದು ಉತ್ತರ ಕರ್ನಾಟಕ ಮತ್ತು ಗೋವಾದಲ್ಲಿ ಹರಿಯುವ ನದಿಯ ಹೆಸರು.

ಉಲ್ಲೇಖಗಳು 

ರಾಮಾಯಣದ ಪಾತ್ರಗಳು
ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ
ಮೇಜರ್ ಲೀಗ್ ಕ್ರಿಕೆಟ್

ಮೇಜರ್ ಲೀಗ್ ಕ್ರಿಕೆಟ್ (MLC) ಅಮೇರಿಕಾದಲ್ಲಿ ನಡೆಯುವ ಒಂದು ವೃತ್ತಿಪರ ಟ್ವೆಂಟಿ20 ಕ್ರಿಕೆಟ್ ಲೀಗ್ ಆಗಿದೆ. ಅಮೇರಿಕನ್ ಕ್ರಿಕೆಟ್ ಎಂಟರ್‌ಪ್ರೈಸಸ್ (ಎಸಿಇ) ಈ ಕ್ರಿಕೆಟ್ ಲೀಗ್ ಅನ್ನು ನಿರ್ವಹಿಸುತ್ತಿದ್ದು, ಯುಎಸ್‌ಎ ಕ್ರಿಕೆಟ್‌ ಇದನ್ನು ಮಂಜೂರು ಮಾಡಿದೆ. ಈ ಲೀಗ್ ನ ಮೊದಲ ಆವೃತ್ತಿ, ಜುಲೈ 13, 2023 ರಿಂದ ಜುಲೈ 30, 2023ರವರೆಗೆ ನಡೆಯಿತು. ಅಮೇರಿಕಾದ ಆರು ನಗರಗಳನ್ನು ಪ್ರತಿನಿಧಿಸುವ ಆರು ತಂಡಗಳು ಈ ಲೀಗ್ನಲ್ಲಿ ಭಾಗವಹಿಸಿವೆ. ಮೊದಲ ಸೀಸನ್ ನ ಎಲ್ಲಾ ಪಂದ್ಯಗಳು ಟಿಕ್ಸಾಸ್ ನ ಗ್ರ್ಯಾಂಡ್ ಪ್ರೈರೀ ಸ್ಟೇಡಿಯಂ ಮತ್ತು  ನಾರ್ತ್ ಕೆರೊಲಿನಾದ ಮೋರಿಸ್‌ವಿಲ್ಲೆಯಲ್ಲಿರುವ ಚರ್ಚ್ ಸ್ಟ್ರೀಟ್ ಪಾರ್ಕ್‌ನಲ್ಲಿ ನಡೆದವು.

ತಂಡಗಳು

ಮೇಜರ್ ಲೀಗ್ ಕ್ರಿಕೆಟ್ ಆರು ತಂಡಗಳೊಂದಿಗೆ ಪ್ರಾರಂಭವಾಯಿತು ಮತ್ತು ಪ್ರತಿ ತಂಡಕ್ಕೆ ಹೂಡಿಕೆದಾರರು-ನಿರ್ವಾಹಕರನ್ನು ನಿಯೋಜಿಸಲಾಗಿದೆ. ಭವಿಷ್ಯದಲ್ಲಿ ಹತ್ತು ತಂಡಗಳಿಗೆ ವಿಸ್ತರಿಸುವ ಆಶಯ ಅಮೇರಿಕನ್ ಕ್ರಿಕೆಟ್ ಎಂಟರಪ್ರೈಸ್ ಹೊಂದಿದೆ.

ಯುಎಸ್ಎ ಕ್ರಿಕೆಟ್‌ನ ಮುಖ್ಯಕಾರ್ಯನಿರ್ವಹಣಾಧಿಕಾರಿ ಇಯಾನ್ ಹಿಗ್ಗಿನ್ಸ್ ಅವರು ತಮ್ಮ ದೇಶದಲ್ಲಿ ಅಟ್ಲಾಂಟಾ, ಚಿಕಾಗೋ, ಲಾಸ್ ಏಂಜಲೀಸ್, ನ್ಯೂಜೆರ್ಸಿ, ನ್ಯೂಯಾರ್ಕ್, ಮತ್ತು ಸ್ಯಾನ್ ಫ್ರಾನ್ಸಿಸ್ಕೋ ನಗರಗಳಲ್ಲಿ ಕ್ರಿಕೆಟ್ ಕ್ರೀಡೆಯು ಹೆಚ್ಚು ಜನಪ್ರಿಯವಾಗಿರುವುದನ್ನು ಗುರುತಿಸಿದ್ದಾರೆ. ಈ ಲೀಗ್‌ನ ಉದ್ಘಾಟನಾ ಆವೃತ್ತಿಯಲ್ಲಿ (2023) ಒಟ್ಟು ಆರು ತಂಡಗಳು ಡಲ್ಲಾಸ್, ಲಾಸ್ ಏಂಜಲೀಸ್, ನ್ಯೂಯಾರ್ಕ್, ಸ್ಯಾನ್ ಫ್ರಾನ್ಸಿಸ್ಕೋ, ಸಿಯಾಟಲ್, ಮತ್ತು ವಾಷಿಂಗ್ಟನ್, D.C. ನಗರಗಳನ್ನು ಪ್ರಿತನಿಧಿಸಿದ್ದವು.

2023ರ ತಂಡಗಳು

ಪಂದ್ಯಾವಳಿ ಮತ್ತು ಫಲಿತಾಂಶಗಳು

ಉಲ್ಲೇಖಗಳು
ಗ್ರೇಟ್ ವಾಲ್

ಗ್ರೇಸ್ ಯುಯೆನ್ ಯೀ ವಾನ್ (ಜನನ ಅಕ್ಟೋಬರ್ 5, 1982) ಕೆನಡಾದ ನಟಿ, ನಿರ್ಮಾಪಕಿ, ನಿರ್ದೇಶಕಿ, ಸಂಗೀತಗಾರ, ಚಲನಚಿತ್ರ ನಿರ್ಮಾಪಕ, ಗಾಯಕ ಮತ್ತು ಚಿತ್ರಕಥೆಗಾರ.ಅವರು ಹಲವಾರು ಸಂಗೀತ ವೀಡಿಯೊಗಳು ಮತ್ತು ಚಲನಚಿತ್ರಗಳಲ್ಲಿ ಬಹು ಪಾತ್ರಗಳಲ್ಲಿ ಕಾಣಿಸಿಕೊಂಡಿದ್ದಾರೆ.

ಆಕೆಯ ಸಂಗೀತ ಪ್ರತಿಭೆಯು ಪಿಯಾನೋ, ಗಿಟಾರ್, ಬಾಸ್ ಮತ್ತು ಡ್ರಮ್ ನುಡಿಸುವಿಕೆಯನ್ನು ಒಳಗೊಂಡಿದೆ.

ಆರಂಭಿಕ ಜೀವನ ಮತ್ತು ಶಿಕ್ಷಣ 

ವಾನ್ ಎಡ್ಮಂಟನ್, ಆಲ್ಬರ್ಟಾದಲ್ಲಿ ಆಮಿ ಮತ್ತು ಪಾಕ್ ಚೆಯುಂಗ್ ವಾನ್‌ಗೆ ಜನಿಸಿದರು ಮತ್ತು ಇಬ್ಬರು ಕಿರಿಯ ಸಹೋದರರನ್ನು ಹೊಂದಿದ್ದಾರೆ.ಅವಳು ಐದನೇ ವಯಸ್ಸಿನಲ್ಲಿ ಬ್ಯಾಲೆ ತರಗತಿಗಳನ್ನು ತೆಗೆದುಕೊಂಡಳು ಮತ್ತು ಅವಳು ಏಳು ವರ್ಷದವಳಿದ್ದಾಗ ತನ್ನ ಕುಟುಂಬದೊಂದಿಗೆ ಪೋರ್ಟ್ ಕೊಕ್ವಿಟ್ಲಾಮ್, BC ಗೆ ತೆರಳಿದಳು.ಅವರು 1 ರಿಂದ 6 ನೇ ತರಗತಿಯವರೆಗೆ ಸೆಂಟ್ರಲ್ ಎಲಿಮೆಂಟರಿ ಶಾಲೆಯಲ್ಲಿ ವ್ಯಾಸಂಗ ಮಾಡಿದರು ಮತ್ತು ಬ್ರೌನೀಸ್ ಮತ್ತು ಗರ್ಲ್ ಗೈಡ್ಸ್ ಗುಂಪಿಗೆ ಸೇರಿದರು.

ಚಿಕ್ಕ ವಯಸ್ಸಿನಲ್ಲೇ, ವಾನ್ ಸ್ಕೇಟಿಂಗ್, ಹಾಡುಗಾರಿಕೆ, ಗಿಟಾರ್ ಮತ್ತು ಪಿಯಾನೋ ಪಾಠಗಳನ್ನು ತೆಗೆದುಕೊಂಡರು.1994-1996 ರವರೆಗೆ, ಅವರು ಸಿಟಾಡೆಲ್ ಮಿಡಲ್ ಸ್ಕೂಲ್‌ಗೆ ಸೇರಿದರು, ಮತ್ತು ನಂತರ 1996-2000 ರವರೆಗೆ, ಅವರು ರಿವರ್‌ಸೈಡ್ ಸೆಕೆಂಡರಿ ಶಾಲೆಗೆ ಹೋದರು, ಅಲ್ಲಿ ಅವರು ತಮ್ಮ ಪಿಯಾನೋ ಮತ್ತು ಗಾಯನ ಕೌಶಲ್ಯಗಳನ್ನು ಪ್ರತಿಭಾ ಪ್ರದರ್ಶನಗಳಲ್ಲಿ ಪ್ರದರ್ಶಿಸಿದರು.ಅವರು ಅತ್ಯುತ್ತಮ ಕೆಲಸದ ಅಭ್ಯಾಸ ಮತ್ತು ಶಾಲೆಗೆ ಸ್ವಯಂಸೇವಕರಾಗಿ ಅನೇಕ ಪ್ರಮಾಣಪತ್ರಗಳನ್ನು ಪಡೆದರು.ಅವರು ರಾಯಲ್ ಕನ್ಸರ್ವೇಟರಿ ಆಫ್ ಮ್ಯೂಸಿಕ್‌ನಿಂದ ಹಂತ 5 ಮತ್ತು 6 ಪಿಯಾನೋಗಾಗಿ ಎರಡು ಪ್ರಮಾಣಪತ್ರಗಳನ್ನು ಪಡೆದರು.ವಾನ್ ಅವರು THEO BC ಶಾಲೆಯಲ್ಲಿ ಕಂಪ್ಯೂಟರ್ ಆಫೀಸ್ ಸಿಸ್ಟಂ ಅನ್ನು ಅನುಸರಿಸಿದರು, 2003 ರಲ್ಲಿ ಕಂಪ್ಯೂಟರ್ ಕೋರ್ಸ್‌ನಲ್ಲಿ ಡಿಸ್ಟಿಂಕ್ಷನ್‌ನೊಂದಿಗೆ ಪದವಿ ಪಡೆದರು ಮತ್ತು ಅತ್ಯಂತ ಕಠಿಣ ಪರಿಶ್ರಮಿ ವಿದ್ಯಾರ್ಥಿ ಎಂದು ಪ್ರಶಸ್ತಿ ಪಡೆದರು.

ಅವರು ವೆಸ್ಟ್‌ಕೋಸ್ಟ್ ಆಕ್ಟರ್ಸ್ ಸ್ಟುಡಿಯೋ, ಮೂನ್‌ಸ್ಟೋನ್ ಥಿಯೇಟರ್, ವ್ಯಾಂಕೋವರ್ ಅಕಾಡೆಮಿ ಆಫ್ ಡ್ರಾಮಾಟಿಕ್ ಆರ್ಟ್ಸ್ ಮತ್ತು ಗ್ರ್ಯಾನ್‌ವಿಲ್ಲೆ ಆಕ್ಟರ್ಸ್ ಸ್ಟುಡಿಯೋದಲ್ಲಿ ನಟನಾ ತರಗತಿಗಳನ್ನು ತೆಗೆದುಕೊಂಡರು, ವೆಸ್ಟ್‌ಕೋಸ್ಟ್ ಆಕ್ಟರ್ಸ್ ಸ್ಟುಡಿಯೊದಿಂದ ಪ್ರಮಾಣಪತ್ರವನ್ನು ಪಡೆದರು.ಅವರು ಪೆಸಿಫಿಕ್ ಆಡಿಯೋ ವಿಷುಯಲ್ ಇನ್‌ಸ್ಟಿಟ್ಯೂಟ್‌ನಲ್ಲಿ ಚಲನಚಿತ್ರ ಮತ್ತು ಡಿಜಿಟಲ್ ಆರ್ಟ್ಸ್ ಕಾರ್ಯಕ್ರಮವನ್ನು ಅನುಸರಿಸಿದರು.

ವೃತ್ತಿ 
ವಾನ್ ಮುಖ್ಯವಾಹಿನಿಯ ಕಂಪನಿಯಲ್ಲಿ ಕಚೇರಿ ಸಹಾಯಕರಾಗಿ ಕೆಲಸ ಮಾಡಲು ಪ್ರಾರಂಭಿಸಿದರು. ಅವರು ಪ್ರಸ್ತುತ ಪೊಕೊ ಕಚೇರಿ ಕಟ್ಟಡದಲ್ಲಿ ಕೆಲಸ ಮಾಡುತ್ತಿದ್ದಾರೆ.
 
ಬ್ಲಡ್ ವರ್ಕ್ ಪ್ರೊಡಕ್ಷನ್ ನ ಸ್ವತಂತ್ರ ಚಿತ್ರಕ್ಕೆ ವಾನ್ ಪ್ರೊಡಕ್ಷನ್ ಅಸಿಸ್ಟೆಂಟ್ ಆಗಿ ಕೆಲಸ ಮಾಡಿದರು. 2006ರಲ್ಲಿ, ವ್ಯಾಂಕೋವರ್ ನಲ್ಲಿ ನಡೆದ ಕೆನಡಿಯನ್ ಐಡಲ್ ಸೀಸನ್ 4ರಲ್ಲಿ ಅವರು ಆಡಿಷನ್ ಮಾಡಿದರು, ಅಲ್ಲಿ ಅವರು ಗ್ರೇಟೆಸ್ಟ್ ಲವ್ ಆಫ್ ಆಲ್ ಅಂಡ್ ಇನ್ಸೈಡ್ ಯುವರ್ ಹೆವನ್ ಹಾಡಿದರು. 
ವಾನ್ ಅವರ ಚೊಚ್ಚಲ ಚಿತ್ರವು ಸಣ್ಣ ರೊಮ್ಯಾಂಟಿಕ್ ಹಾಸ್ಯ, ಶಾಂಪೂಜ್ಡ್ ಆಗಿತ್ತು, ಅಲ್ಲಿ ಅವರು ಏಷ್ಯನ್ ಮನೆ ಮಾಲೀಕರ ಪಾತ್ರವನ್ನು ನಿರ್ವಹಿಸಿದರು. ನಿಧಿ ಸಂಗ್ರಹಿಸುವ ಚಿತ್ರ ಗ್ರ್ಯಾಫಿಟಿ ಫ್ಲವರ್ಸ್ ಗೆ ಅವರು ಹೆಚ್ಚುವರಿಯಾಗಿ ಇದ್ದರು. ಅವರ ನಟನಾ ವೃತ್ತಿಜೀವನವು ಫ್ಯಾಮಿಲಿ ಪೋರ್ಟ್ರೇಟ್ ಎಂಬ ಕಿರು ನಾಟಕ ಚಲನಚಿತ್ರದಲ್ಲಿ ಜೇಮಿ ಫು ಅವರ ಪೋಷಕ ಪಾತ್ರದೊಂದಿಗೆ ಪ್ರಾರಂಭವಾಯಿತು, ಇದು ಇತ್ತೀಚಿನ ದಿವಾಳಿತನವನ್ನು ನಿವಾರಿಸಲು ಶ್ರಮಿಸುತ್ತಿರುವಾಗ ಚೀನೀ ಹೊಸ ವರ್ಷವನ್ನು ಆಚರಿಸುವ ಶ್ರೀಮಂತ ಕುಟುಂಬದ ಕಥೆಯನ್ನು ಹೇಳುತ್ತದೆ. ಆಕ್ಷನ್ ಚಿತ್ರ ಆಕ್ಟ್ಸ್ ಆಫ್ ವೆಂಗೆನ್ಸ್ ನಲ್ಲಿ, ವಾನ್ ವೇಗವಾಗಿ ಮಾತನಾಡುವ ವಕೀಲ ಆಂಟೋನಿಯೊ ಬಾಂಡೆರಾಸ್ ಅವರೊಂದಿಗೆ ಗ್ರಾಹಕನಾಗಿ ನಟಿಸಿದರು. 

ವಾನ್ ತನ್ನ ಮಾನವೀಯ ಕಾರ್ಯಗಳಿಗೆ ಮತ್ತು ತನ್ನ ಸಮುದಾಯವನ್ನು ಬೆಂಬಲಿಸಲು ಹೆಸರುವಾಸಿಯಾಗಿದ್ದಾರೆ.

ವೈಯಕ್ತಿಕ ಜೀವನ 
ವಾನ್ ವ್ಯಾಂಕೋವರ್, BC ಯಲ್ಲಿ ವಾಸಿಸುತ್ತಾನೆ

ಆಕರಗಳು

ಹೊರಗಿನ ಕೊಂಡಿಗಳು 

 

ಕೆನಡಾದ ನಟಿ
1982 ರಲ್ಲಿ ಜನಿಸಿದರು
ಚಾರ್ ಧಾಮ್ (ನಾಲ್ಕು ತಾಣ)

ಚಾರ್ ಧಾಮ್ ( ಸಂಸ್ಕ್ರುತ: ಚತುರ್ಧಾಮ)  ಭಾರತದ ನಾಲ್ಕು ಯಾತ್ರಾ ಸ್ಥಳಗಳಾಗಿವೆ.  ಈ ಸ್ಥಳಗಳಿಗೆ ಭೇಟಿ ನೀಡುವುದರಿಂದ ಮೋಕ್ಷ ಸಾಧಿಸಲು ಸಹಾಯ ಮಾಡುತ್ತದೆ ಎಂದು ನಂಬಲಾಗಿದೆ. ನಾಲ್ಕು ಧಾಮಗಳೆಂದರೆ ಬದರಿನಾಥ, ದ್ವಾರಕಾ, ಜಗನ್ನಾಥ ಮತ್ತು ರಾಮೇಶ್ವರಂ .  ಪ್ರತಿಯೊಬ್ಬ ಹಿಂದೂ ತನ್ನ ಜೀವಿತಾವಧಿಯಲ್ಲಿ ಚಾರ್ ಧಾಮ್‌ಗಳಿಗೆ ಭೇಟಿ ನೀಡಬೇಕು ಎಂದು ನಂಬಲಾಗಿದೆ. ಆದಿ ಶಂಕರರು (686–717 CE) ವ್ಯಾಖ್ಯಾನಿಸಿದ ಚಾರ್ ಧಾಮ್ ನಾಲ್ಕು ಹಿಂದೂ ತೀರ್ಥಯಾತ್ರಾ ಸ್ಥಳಗಳನ್ನು ಒಳಗೊಂಡಿದೆ.  

ಈ ಸ್ಥಳಗಳು ಭಾರತದ ವಿಭಿನ್ನ ದಿಕ್ಕುಗಳಲ್ಲಿ ಬರುತ್ತವೆ, ಕ್ರಮವಾಗಿ ಉತ್ತರಾಖಂಡ, ಗುಜರಾತ್, ಒಡಿಶಾ ಮತ್ತು ತಮಿಳುನಾಡು ರಾಜ್ಯಗಳಲ್ಲಿವೆ.
ತ್ರಿಪುರ ಸುಂದರಿ (ಕನ್ನಡ ಧಾರಾವಾಹಿ)

ತ್ರಿಪುರ ಸುಂದರಿ ಭಾರತೀಯ ಕನ್ನಡ ಭಾಷೆಯ ದೈನಂದಿನ ಧಾರಾವಾಹಿಯಾಗಿದೆ. ಇದು 2023 ರ ಜನವರಿ 2 ರಿಂದ 7  ಅಕ್ಟೋಬರ್ 2023ರವೆಗೆ ಕಲರ್ಸ್ ಕನ್ನಡದಲ್ಲಿ ಪ್ರಸಾರಗೊಂಡಿತು.

ಕಥಾವಸ್ತು 
ಗಂಧರ್ವ ಲೋಕದ ಸುಂದರವಾದ ಹುಡುಗಿಯಾದ ಆಮ್ರಪಾಲಿ (ಅಮ್ಮು), ಗಂಧರ್ವ ಲೋಕದ ಏಕೈಕ ರಕ್ಷಕನಾದ ಗಂಧರ್ವ ರಾಜಕುಮಾರನನ್ನು(ಪ್ರದ್ಯುಮ್ನ) ಹುಡುಕುವ ಕಾರ್ಯಾಚರಣೆಯಲ್ಲಿದ್ದಾಳೆ. ಆಕೆಯ ಉದ್ದೇಶವು ಆಕೆಯನ್ನು ಅನಾನುಕೂಲ ಸ್ಥಳವಾದ ಭೂಲೋಕಕ್ಕೆ ಕರೆದೊಯ್ಯುತ್ತದೆ. ಅಮ್ಮು, ಪ್ರದ್ಯುಮ್ನನ ಕುಟುಂಬದೊಂದಿಗೆ ವಾಸಿಸಲು ಪ್ರಾರಂಭ ಮಾಡುತ್ತಾಳೆ. ಪ್ರದ್ಯುಮ್ನ ಈ ಕುಟುಂಬದ ವಾರಸುದಾರನಾಗಿರುತ್ತಾನೆ. ಸ್ವಲ್ಪ ದಿನಗಳ ನಂತರ  ಪ್ರದ್ಯುಮ್ನನೇ ಗಂಧರ್ವ ರಾಜಕುಮಾರನೆಂದು ಅವಳಿಗೆ ಗೊತ್ತಾಗುತ್ತದೆ.

ಪಾತ್ರವರ್ಗ 

 ದಿವ್ಯಾ ಸುರೇಶ್: ಆಮ್ರಪಾಲಿ / ಅಮ್ಮು ಪಾತ್ರದಲ್ಲಿ, ಗಂಧರ್ವ ರಾಜಕುಮಾರಿಯಾಗಿ. 
 ಅಭಿನವ್ ವಿಶ್ವನಾಥನ್: - ಪ್ರದ್ಯುಮ್ನ ಪಾತ್ರದಲ್ಲಿ ಗಂಧರ್ವ ರಾಜಕುಮಾರನಾಗಿ. ಸತ್ಯಜಿತ್ ಮತ್ತು ದೇವಯಾನಿಯ ದತ್ತು ಮಗ.
 ರೇಖಾ ಪ್ರಸಾದ್: ದೇವಯಾನಿಯಾಗಿ,  ಬದಲಿಗೆ ಸಂಗೀತಾ ಭಟ್
 ಹರ್ಷ ನಾಗ್ಪಾಲ್: ನೀನಾದ್ ಪಾತ್ರದಲ್ಲಿ, ಪ್ರದ್ಯುಮ್ನ್, ಛಾಯಾ , ಅನ್ಯಾ ಮತ್ತು ಬೃಂದಾಳ ಸಹೋದರನಾಗಿ. 
 ಪೃಥ್ವಿ: ಬ್ರುಂಡನಾಗಿ 
 ಹರ್ಷಿತಾ ಛಾಯಾ ಪಾತ್ರದಲ್ಲಿ 
 ರೋಹಿತ್ ಶ್ರೀನಾಥ್

ವಿಶೇಷಪಾತ್ರದಲ್ಲಿ
 ದಿಶಾ ಮದನ್: ಪ್ರದ್ಯುಮ್ನನ ಹೆತ್ತತಾಯಿ ಪಾತ್ರದಲ್ಲಿ

ನಿರ್ಮಾಣ 
ಈ ಕಾರ್ಯಕ್ರಮವು  ಕಲರ್ಸ್ ಕನ್ನಡದಲ್ಲಿ  ವೃದ್ಧಿ ಕ್ರಿಯೇಷನ್ಸ್ ನ ಮೊದಲ ಕಾಲ್ಪನಿಕ ನಿರ್ಮಾಣವಾಗಿದೆ. ಮೊದಲ ಪ್ರೊಮೊವನ್ನು 12 ಡಿಸೆಂಬರ್ 2022 ರಂದು ಪ್ರಾರಂಭಿಸಲಾಯಿತು. ಮೊದಲ ಪ್ರದರ್ಶನವು 2 ಜನವರಿ 2023 ರಂದು ಪ್ರಸಾರವಾಯಿತು.

ಉಲ್ಲೇಖಗಳು

ಬಾಹ್ಯಕೊಂಡಿಗಳು 

 JioCinema ದಲ್ಲಿ ತ್ರಿಪುರ ಸುಂದರಿ
ಕಲರ್ಸ್ ಕನ್ನಡದ ಧಾರಾವಾಹಿ
ಕನ್ನಡ ಧಾರಾವಾಹಿ
ಕಿರುತೆರೆ ಧಾರಾವಾಹಿಗಳು
ಕಿರುತೆರೆ ಕಾರ್ಯಕ್ರಮಗಳು
ಡಾ ಬ್ರೋ

ಗಗನ್ ಶ್ರೀನಿವಾಸ್, ಡಾ ಬ್ರೋ (Dr Bro) ಎಂದು ಜನಪ್ರಿಯವಾಗಿದ್ದಾರೆ. ಇವರು ಭಾರತದ ದೇಶದ ಕರ್ನಾಟಕ ಮೂಲದ ಯೂಟ್ಯೂಬರ್ ಮತ್ತು ಟ್ರಾವೆಲ್ ವ್ಲಾಗರ್ ಆಗಿದ್ದಾರೆ.

ವೈಯಕ್ತಿಕ ಜೀವನ
ಗಗನ್ ಶ್ರೀನಿವಾಸ್ (ಜನನ ೨೧ ಅಕ್ಟೋಬರ್ ೨೦೦೦) ಕರ್ನಾಟಕದ ಬೆಂಗಳೂರಿನಲ್ಲಿ ಜನಿಸಿದರು. ಇವರ ತಂದೆ ಶ್ರೀನಿವಾಸ್ ದೇವಾಲಯದಲ್ಲಿ ಅರ್ಚಕರಾಗಿದ್ದರೆ, ತಾಯಿ ಪದ್ಮಾವತಿ ಗೃಹಿಣಿ ಆಗಿದ್ದಾರೆ. ಗಗನ್‌ಗೆ ಶಿಕ್ಷಣದಲ್ಲಿ ಆಸಕ್ತಿ ಇರಲಿಲ್ಲ, ಆದರೆ ಇವರು ಶಾಲಾ ದಿನಗಳಲ್ಲಿ ನಾಟಕ, ಭಾಷಣ ಮತ್ತು ಹಾಡುಗಳಂತಹ ಚಟುವಟಿಕೆಗಳಲ್ಲಿ ಭಾಗವಹಿಸುತ್ತಿದ್ದರು.

ಶಿಕ್ಷಣ
ಇವರು 1 ರಿಂದ 10 ನೇ ತರಗತಿಯವರೆಗೆ ಇಂಗ್ಲಿಷ್ ಮಾಧ್ಯಮದಲ್ಲಿ ಅಧ್ಯಯನ ಮಾಡಿದ್ದರು. ಪ್ರಥಮ ಪಿಯು ವಿಜ್ಞಾನ ಅನುತ್ತೀರ್ಣವಾಗಿದ್ದರು. ನಂತರ ಇವರು ನೆಲಮಂಗಲದ ಬಸವೇಶ್ವರ ಕಾಲೇಜಿನಲ್ಲಿ ವಾಣಿಜ್ಯದಲ್ಲಿ ಪದವಿಪೂರ್ವವನ್ನು ಮುಗಿಸಿದರು. ನಂತರ  ಕೆ.ಆರ್.ಪುರದ ವಿಶ್ವೇಶ್ವರಪುರ ಕಾಲೇಜಿನ ಬಿಕಾಂನಲ್ಲಿ 2021ರಲ್ಲಿ ಪದವಿಯನ್ನು ಪಡೆದರು.

ವೃತ್ತಿ
ಗಗನ್ ತಮ್ಮ 17 ನೇ ವಯಸ್ಸಿನಲ್ಲಿ ಕೆಲಸ ಮಾಡಲು ಪ್ರಾರಂಭಿಸಿದರು. ಅವರು ಬೆಂಗಳೂರಿನಲ್ಲಿ ಡ್ರೈವಿಂಗ್ ಕೆಲಸವನ್ನು ಸಹ ಮಾಡುತ್ತಿದ್ದರು. ನಂತರ ಅವರು ತಮ್ಮ ಕೆಲಸವನ್ನು ತೊರೆದು, ತಮ್ಮದೇ ಆದ ವ್ಯವಹಾರವನ್ನು ಪ್ರಾರಂಭಿಸಿದರು. ಅವರು ಮನೆಯಲ್ಲಿ ತಯಾರಿಸಿದ ಉತ್ಪನ್ನವನ್ನು ಮಾರಾಟ ಮಾಡಲು ಪ್ರಾರಂಭಿಸಿದರು.  ನಂತರ ಅವರು ತಮ್ಮದೇ ಆದ ಯೂಟ್ಯೂಬ್ ಚಾನೆಲ್ ಅನ್ನು ಪ್ರಾರಂಭಿಸಿದರು.

ಯೂಟ್ಯೂಬ್
ಗಗನ್ ಶ್ರೀನಿವಾಸ್ 2018 ರಲ್ಲಿ ಡಾ.Bro ಎಂಬ ಹೆಸರಿನಲ್ಲಿ ಹೊಸ ಯೂಟ್ಯೂಬ್ ಚಾನೆಲ್ ಅನ್ನು ಪ್ರಾರಂಭಮಾಡಿದರು. ಆರಂಭದ ದಿನಗಳಲ್ಲಿ ಹಾಸ್ಯ ವೀಡಿಯೊಗಳು ಮತ್ತು ಸಂದರ್ಶನ ವೀಡಿಯೊಗಳನ್ನು ಮಾಡುತ್ತಿದ್ದರು, ನಂತರ ಅವರು ಕರ್ನಾಟಕದಲ್ಲಿ ಮಾತ್ರ ವ್ಲಾಗ್ ಮಾಡಲು ಪ್ರಾರಂಭಿಸಿದರು. ಇವರು ನಿಧಾನವಾಗಿ ಭಾರತದೆಲ್ಲೆಡೆ 
ವ್ಲಾಗ್ ಮಾಡಲು ಪ್ರಾರಂಭಿಸಿದರು. ಮೊದಲಿಗೆ ಭಾರತ ರಾಜ್ಯಗಳಾದ ಕೇರಳ, ಅಸ್ಸಾಂ, ರಾಜಸ್ಥಾನ, ಹಿಮಾಚಲ ಪ್ರದೇಶ ಇತ್ಯಾದಿಗಳಿಗೆ ಭೇಟಿ ನೀಡಿದ್ದರು. ಇವರು ಕನ್ನಡದಲ್ಲಿ ಮಾತನಾಡುವ ಶೈಲಿಗೆ ಬಹಳ ಪ್ರಸಿದ್ಧರಾಗಿದ್ದಾರೆ. ಇವರು ಯಾವಾಗಲೂ ನಮಸ್ಕಾರ ದೇವರು ಎಂಬ ಸಂಭಾಷಣೆಯೊಂದಿಗೆ ತಮ್ಮ ವ್ಲಾಗ್ ಅನ್ನು ಪ್ರಾರಂಭಿಸುತ್ತಾರೆ. 

ಇತ್ತೀಚಿನ ದಿನಗಳಲ್ಲಿ ಇವರು ವ್ಲಾಗ್ ಮಾಡಲು ವಿದೇಶಗಳಿಗೆ ಭೇಟಿ ನೀಡಲು ಪ್ರಾರಂಭಿಸಿದ್ದಾರೆ. ಮೊದಲ ವಿದೇಶಿ ಪ್ರವಾಸ ಪಾಕಿಸ್ತಾನ ದೇಶವಾಗಿದೆ. ನಂತರ ಇವರು ದುಬೈ, ಥೈಲ್ಯಾಂಡ್, ರಷ್ಯಾ, ಅಫ್ಘಾನಿಸ್ತಾನ, ಮತ್ತು ಆಫ್ರಿಕಾ  ಮುಂತಾದ ಅನೇಕ ವಿದೇಶಗಳಿಗೆ ಭೇಟಿ ನೀಡಿದ್ದರು. ಡಾ.ಬ್ರೋ ಅಫ್ಘಾನಿಸ್ತಾನಕ್ಕೆ ಭೇಟಿ ನೀಡಿದ್ದು ಮಾತ್ರವಲ್ಲ, ತಾಲಿಬಾನ್ ಜೊತೆ ವ್ಲಾಗ್ ಅನ್ನು ಮಾಡಿದ್ದಾರೆ.
ಇಂಗ್ಲಿಷ್ ಸರಿಯಾಗಿ ಗೊತ್ತಿಲ್ಲದಿದ್ದರೂ ವಿದೇಶ ಪ್ರವಾಸ ಮಾಡಬಹುದು ಎಂದು ಅವರು ತೋರಿಸಿದ್ದಾರೆ.

ಸಿನಿಮಾ

ಡೇರ್‌ಡೆವಿಲ್ ಮುಸ್ತಫಾ ಕನ್ನಡ ಚಲನಚಿತ್ರಕ್ಕೆ ಕಂಠದಾನ ಮಾಡಿದ್ದಾರೆ.

ಬಾಹ್ಯಕೊಂಡಿಗಳು
ಇನ್ಸ್ಟಾಗ್ರಾಮ್‌ನಲ್ಲಿ ಡ್ರಾ ಬ್ರೋ ಕನ್ನಡ
 ಟ್ವಿಟ್ಟರ್‌ನಲ್ಲಿ ಡಾಬ್ರೋ ಕನ್ನಡ
 ಫೇಸ್‌ಬುಕ್‌ನಲ್ಲಿ ಡಾಬ್ರೋ ಕನ್ನಡ ಯೂಟ್ಯೂಬರ್
 ಡಾಬ್ರೋ ವಿಜಯವಾಣಿಗೆ ನೀಡಿದ ಸಂದರ್ಶನ ಯೂಟ್ಯೂಬ್‌ನಲ್ಲಿ

ಉಲ್ಲೇಖಗಳು

ಯೂಟ್ಯೂಬರ್
ಮನೋರಂಜನೆ
ರಾಷ್ಟ್ರೀಯ ಯುವ ದಿನ

ವಿವೇಕಾನಂದ ಜಯಂತಿ ಎಂದೂ ಕರೆಯಲ್ಪಡುವ ರಾಷ್ಟ್ರೀಯ ಯುವ ದಿನವನ್ನು ಹಿಂದೂ ಸನ್ಯಾಸಿ ಸ್ವಾಮಿ ವಿವೇಕಾನಂದರ ಜನ್ಮದಿನವಾದ ಜನವರಿ ೧೨ ರಂದು ಆಚರಿಸಲಾಗುತ್ತದೆ. ೧೯೮೪ರಲ್ಲಿ, ಭಾರತ ಸರ್ಕಾರವು ಈ ದಿನವನ್ನು ರಾಷ್ಟ್ರೀಯ ಯುವ ದಿನವೆಂದು ಘೋಷಿಸಿತು ಮತ್ತು ೧೯೮೫ರಿಂದ ಈ ಕಾರ್ಯಕ್ರಮವನ್ನು ಪ್ರತಿ ವರ್ಷ ಭಾರತದಲ್ಲಿ ಆಚರಿಸಲಾಗುತ್ತಿದೆ.

ಇತಿಹಾಸ
ಮಹಾನ್ ಸ್ವಾಮಿ ವಿವೇಕಾನಂದ ಅವರ ಜನ್ಮದಿನವನ್ನು ಅಂದರೆ ಜನವರಿ ೧೨ ಅನ್ನು ಪ್ರತಿ ವರ್ಷ ರಾಷ್ಟ್ರೀಯ ಯುವ ದಿನವನ್ನಾಗಿ ಆಚರಿಸಲು ೧೯೮೪ರಲ್ಲಿ ಭಾರತ ಸರ್ಕಾರ ತೆಗೆದುಕೊಂಡ ನಿರ್ಧಾರವಾಗಿತ್ತು. ಸ್ವಾಮಿ ವಿವೇಕಾನಂದ ಅವರ ತತ್ತ್ವಶಾಸ್ತ್ರ ಮತ್ತು ಅವರ ಬದುಕಿನ ಆದರ್ಶಗಳು ಭಾರತೀಯ ಯುವ ದಿನಾಚರಣೆಗೆ ಸ್ಫೂರ್ತಿಯ ಉತ್ತಮ ಮೂಲವಾಗಿದೆ.

ಆಚರಣೆ ಮತ್ತು ಚಟುವಟಿಕೆಗಳು 
ರಾಷ್ಟ್ರೀಯ ಯುವ ದಿನವನ್ನು ಭಾರತದಾದ್ಯಂತ ಶಾಲಾ-ಕಾಲೇಜುಗಳಲ್ಲಿ ಆಚರಿಸಲಾಗುತ್ತದೆ, ಮೆರವಣಿಗೆಗಳು, ಭಾಷಣಗಳು, ಸಂಗೀತ, ಯುವ ಸಮಾವೇಶಗಳು, ವಿಚಾರಗೋಷ್ಠಿಗಳು, ಯೋಗಾಸನಗಳು, ಪ್ರಸ್ತುತಿಗಳು, ಪ್ರಬಂಧ-ಬರಹ, ಪಠಣಗಳು ಮತ್ತು ಕ್ರೀಡೆಗಳಲ್ಲಿ ಸ್ಪರ್ಧೆಗಳು ಪ್ರತಿ ವರ್ಷ ಜನವರಿ ೧೨ರಂದು ನಡೆಯುತ್ತವೆ. ಸ್ವಾಮಿ ವಿವೇಕಾನಂದರ ಉಪನ್ಯಾಸಗಳು ಮತ್ತು ಬರಹಗಳು, ಭಾರತೀಯ ಆಧ್ಯಾತ್ಮಿಕ ಸಂಪ್ರದಾಯದಿಂದ ಮತ್ತು ಅವರ ಗುರು ಶ್ರೀ ರಾಮಕೃಷ್ಣ ಪರಮಹಂಸ ಅವರ ವಿಶಾಲ ದೃಷ್ಟಿಕೋನದಿಂದ ಸ್ಫೂರ್ತಿ ಪಡೆದಿವೆ. ಇವು ಸ್ಫೂರ್ತಿಯ ಮೂಲವಾಗಿದ್ದವು ಮತ್ತು ಯುವಕರನ್ನು ಒಳಗೊಂಡ ಹಲವಾರು ಯುವ ಸಂಘಟನೆಗಳು, ಅಧ್ಯಯನ ವಲಯಗಳು ಮತ್ತು ಸೇವಾ ಯೋಜನೆಗಳಿಗೆ ಪ್ರೇರಣೆ ನೀಡಿವೆ.

ಉಲೇಖಗಳು

ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ
ದಿನಾಚರಣೆಗಳು